Balithakun Rahkaatheri Kohdhey Emme Faidhaa Bodu Buimakee Miee - Vaguthu\nބަލިތަކުން ރައްކާތެރިކޮށްދޭ އެންމެ ފައިދާބޮޑު ބުއިމަކީ މިއީ\nފެނަކީ އިންސާނުންގެ ދިރިހުރުމަށް މުހިންމު ދައުރެއް އަދާކޮށްދޭ އެއްޗެކެވެ. އެހެނީ އިންސާނާގެ ހަށިގަނޑުގެ ފަސްދޮޅަސް އިންސައްތައަކީ ފެނަށް ވުމުންނެވެ.\nދުޅަހެޔޮ ސިއްހަތެއްގައި ހުރުމަށް ކޮންމެ ދުވަހަކުވެސް ފެނުގެ ކޮންމެވެސް މިންވަރެއް އިންސާނުންނަށް ބޭނުންވެއެވެ. އަދި ފެނުގެ ފައިދާ އޭގެ އެންމެ އެދެވޭ ގޮތުގައި ބޭނުންނަމަ ދުވާލެއްގެ މަށްޗަށް ފެން ބޯން އޮންނަ މިންގަނޑަށް ފެން ބުއިމަކީ މުހިންމު ކަމެކެވެ.\nފެނަކީ އެއިން ހަށިގަނޑަށް އެތަކެއް ފައިދާއެއް ކުރާ ބުއިމެކެވެ. ސައިންސްވެރިންގެ ނަޒަރުގައި އިންސާނާގެ ހިތާއި ސިކުނޑީގެ 73 އިންސައްތަ އަދި ފުއްޕާމޭގެ 83 އިންސައްތަ އަދި ހަންގަނޑުގެ 64 އިންސައްތަ އާއި މަސްތަކާއި ގުރުދާގެ 79 އިންސައްތައިގެ އިތުރުން ކަށިތަކުގެ 31 އިންސައްތައަކީ ފެނެވެ.\nއަދި ކަނޑައެޅިފައިވާ މިންވަރަށް ފެންބުއިމުގެ ސަބަބުން ހަނދާން ގަދަކޮށްދެއެވެ. އަދި އުމުރުން ދުވަސްވާ ވަރަކަށް ހަނދާން ކޮށިވުމަށް ނިމުމެއް ގެނެސްދެއެވެ. އަދި ހަށިގަނޑުގައި އޮކްސިޖެން ދައުރުކޮށްދިނުމުގައި އެހީތެރިވެދޭ "ރެޑްބްލަޑް" ސެލްސް އޭގެ އެންމެ ފުރިހަމަ ގޮތުގައި ދައުރު ކުރުމަށްވެސް ފެނަކީ މުހިންމު ދައުރެއް އަދާކުރާ އެއްޗެކެވެ. އަދި ހަންގަނޑަށް ޖެހޭ ތަފާތު ބަލިތަކުން ރައްކާތެރިކޮށްދިނުމާއި ފުރަމޭގެ މައްސަލަތަކާއި ކިޑްނީގައި ހިލައުފެދުން ފަދަ ކަންކަން ފެން ބުއިމުގެ ސަބަބުން ދުރުކޮށްދެއެވެ.\nމީގެ އިތުރުން ހަށިގަނޑުން ވިހަ މާއްދާތަށް ބޭރުކުރުމުގައިވެސް ފެނުގެ ދައުރު ބޮޑެވެ. އެހެނީ ނަޖިހާއިއެކުވެގެން ހަށިގަނޑުން ބޭރުވާންޖެހޭ ވިހަމާއްދާތައް ބޭރުވުމަށްޓަކައި ހަށިގަނޑުގައި އެކަށީގެންވާ މިންވަރަކަށް ފެންހުންނަންޖެހޭތީއެވެ. މިގޮތަށް ބޭރުވާންޖެހޭ ވިހަމާއްދާތައް ބޭރުނުވެ ހަށިގަނޑުގައި ހަރުލާހުންނަނަމަ، މިކަމުގެ އަސަރު މަޑުމަޑުން ހަށިގަނޑަށް ކުރަންފަށައެވެ\nއަދި ފެންބުއިމުގެ ސަބަބުން ހިތަށް ކުރާ ބާރު ކުޑަކުރުވައެވެ. އެހެނީ ޑީހައިޑްރޭޝަން ނުވަތަ ހަށިގަނޑުން ފެންމަދުވާނަމަ ހިތަށްކުރާ ޕްރެޝަރު ބޮޑުވެއެވެ. ސަބަބަކީ ހަށިގަނޑުގެ މަސްތަކަށް ބޭނުންވާ އޮކްސިޖަން ފޯރުކޮށްދޭ “ރެޑްބްލަޑްސެލް”ގެ މަސައްކަތް ލަސްވަމުންދިއުމާއި ގުޅިގެން ހަށިގަނޑަށް ބޭނުންވާ އޮކްސިޖަން ފޯރުކޮށްދޭން ހިތް އިތުރަށް މަސައްކަތް ކުރަންޖެހޭތީއެވެ.\nހުދު ދަތްޕިލައެއް ބޭނުންވުމުން ހެދޭ އެންމެ ބޮޑު ގޯހަކީ ކޮބާކަން އެނގޭތަ؟\nދުޅަހެޔޮ ސިއްހަތެއްގައި ހުރުމަށް އެހީވެދޭ ބައެއް ކާނާތައް\nސެޕްޓެމްބަރު 15, 2018 13:36


Ganoonee Vakeelunge Dhaurakee Dhoguhadhai Olhuvaalumeh Noon - Shameem - Vaguthu\nޤާނޫނީ ވަކީލުންގެ ދައުރަކީ ދޮގު ހަދައި އޮޅުވާލުމެއްނޫން - ޝަމީމް\n11 މަސް ކުރިން ( މާޗް 2, 2020 )\nޤާނޫނީ ވަކީލުންގެ ދައުރަކީ ދޮގު ހަދައި އޮޅުވާލުމެއްނޫން ކަމަށާއި، އިންޞާފުވެރި ކަމާއެކު ޝަރީއަތް ހިނގާކަން ކަށަވަރުކުރުން ކަމަށް ޕްރޮސެކިއުޓަރ ޖެނެރަލް ހުސައިން ޝަމީމް ވިދާޅުވެއްޖެއެވެ.\nއޭނާ މިހެން ވިދާޅުވީ މިއަދު ކުރެއްވި ޓްވީޓެއްގައެވެ.\nޝަމީމް ވިދާޅުވީ، ފުލުހުންގެ ތަޙްޤީޤާބެހޭގޮތުން ވަކީލުން ދޮގުހަދާނަމަ ބާކައުންސިލުން އެ މައްސަލަ ބަލާނެ ކަމަށެވެ.\nޤާނޫނީ ވަކީލުންގެ ދައުރަކީ ދޮގު ހަދައި އޮޅުވާލުމެއްނޫން. އިންޞާފުވެރި ކަމާއެކު ސަރީއަތްހިނގާކަން ކަށަވަރުކުރުން. ފުލުސް ތަޙްޤީޤާބެހޭގޮތުން ވަކީލުން ދޮގުހަދާނަމަ، @MvBarCouncil އިން އެމައްސަލަ ބަލާނެ. ނޒާމަށް އޮތް އިތުބާރު އިތުރުކުރަން ބާ ގެ ދައުރު ބޮޑު. pic.twitter.com/HSTfjAN7Nx\n— Hussain Shameem (@HuShameem) March 2, 2020\n"ނިޒާމަށް އޮތް އިތުބާރު އިތުރުކުރަން ބާ ގެ ދައުރު ބޮޑު"، ޝަމީމްގެ ޓްވީޓްގައި ވެއެވެ.\nބާ ކައުންސިލް އެކުލަވާފައިވާއިރު، އެ ކައުންސިލުން ޤާނޫނީ ވަކީލުންގެ ޙައްޤުތަކާއި އިމްތިޔާޒުތައް ޙިމާޔަތްކުރުމާއި، ޤާނޫނީ ވަކީލުކަން ކުރުމުގެ ހުއްދަ ދީ، ޤާނޫނީ ވަކީލުންގެ މަސައްކަތްތަކާ ގުޅޭ އެންމެހައި ފަންނީ ކަންކަން ރެގިއުލޭޓުކޮށް، ފިޔަވަޅު އަޅައި ބެލެހެއްޓުމާއި، ޤާނޫނީ ވަކީލުންގެ ޚިދުމަތުގެ އުޞޫލުތައް ކަނޑައެޅުމާއި، ޤާނޫނީ ވަކީލުންގެ މަސައްކަތް ތެދުވެރިކަމާއި އިންޞާފުވެރިކަމާއެކު ކުރިއަށްދާކަން ކަށަވަރުކުރަން ޖެހޭނެއެވެ.\nއަދި މީގެ އިތުރުން ޤާނޫނީ ވަކީލުންގެ ސުލޫކީ މިންގަނޑުތައް އެކަށައަޅައި އެމިންގަނޑުތައް ތަންފީޒުކުރުމުގެ ގޮތުން އަޅަންޖެހޭ ފިޔަވަޅުތައް އެޅުމާއި ޤާނޫނީ ޚިދުމަތަށް ޢާންމުން ކުރާ އިތުބާރު ދެމެހެއްޓުމަށްޓަކައި، އެ ޚިދުމަތުގައި މަސައްކަތްކުރާ ހުރިހާ ފަރާތްތަކުން ފޯރުކޮށްދޭ ޤާނޫނީ ޚިދުމަތްތަކަށް ފާރަވެރިވެ، މުރާޖަޢާކޮށް، އިޞްލާޙުކުރުމަށް އެފަރާތްތަކަށް ލަފާ ދިނުމަކީ ވެސް އެކައުންސިލުން ކުރަން ޖެހޭ ކަމެކެވެ.\nމާޗް 2, 2020 20:12\nވަޓް އަ ޖޯކް! ޤާނޫނީ ވަކީލުން ރޯމާދުވާލުވެސް ޝަރީއަތަށް ވަދެފައި އިރު ދައްކާފައި އެ ބުނަނީ އެހުރީ ހަނދޭ! ހަމަ އެހެން ބުނާއިރަށް ފަނޑިޔާރު މަނިކުފާނު ބުނާނެ އެއީ އިރުކަމަށް ޤާާނޫނީގޮތުން ސާބިތެއްނުވެޔޭ! ޤަބޫލުނުކުރާނަމަ ހުމާމުގެ ޤާނޫނީ ވަކީލު ޝަރީޢަތުގައި ކިޔައިދިން ލޯބީގެ އަފުސާނާތައް މަތިން ހަދުމަކުރައްވާ!\nމާޗް 2, 2020 21:05\nތިބުނާ ވަކީލުންނަކީ މިދުނިޔޭގަ ތިބި އެންމެ ދޮގުހަދާ މީހުން މީހުން މަރާފަތިބި މީހުންގެ ވަކީލުންނައް ތިބުނާ ކޯޓުތަކައް އައިސް ދައްކާ ވާހަކަ ތކުން ހީވަކީ މިމަކީލުން ނަކީ މަރުނުވާނެ ބައެއްހެން ހުސް މުރުތައްދު ދޮގުހަދާނީ\nމާޗް 2, 2020 21:13\nމިއަހަ ރުއަޑުއެހި އެންމެބޮޑުޖޯކް! ޝުކު ރިއްޔާ ދިވެހިހު ރިހާމީހުނަކީ ލޯކަނުގަމާ ރުބަޔެކޭތޯ ތިޔަވިދާޅުވަނީ! މިއަދުކު ރާހުކުމް މާދަމާހުދުކާފޫ ރަށް ހަދަނީ ތިޔަވިދާޅުވާވަކީލުންނޫންތޯ؟ ޢެއްބަޔަކަށް ލިބޭއިނާޔަތްތައް އަނެއްބަޔަކަށްނުލިބޭގޮތަށް ވަކާލާތުކު ރަނީ ކޮންބައެއްތޯ؟ ތިޔަވިދާޅުވަނީ އަދި އެހެންކަހަލަފަ ރިއްސެއް ތިޔަފަ ރިހި ޅެމަކަށް ބަދަލު ނުކު ރެވޭނަމަ ހަނުހުންނަވާ!!!!!\nމާޗް 2, 2020 21:14\nތިކަން އެއްމެ ރަގަޅަށް ކު ރާމީހާތީ...ފިނިފެންމާ ދޯނި...ޝަމީމުގެ ތިބުނިބަހުގެ އެއްވެސް ތެދުވެ ރި އިޙުލާސްތެ ރިކަމެހު ރިނަމަ ރޔާމީންގެ މައްސަލަ އަލުން ރިވިޔު ކު ރަންހަށަޅާ...ތީ ހަމަ ހުސްދޮގުހަދަން ދައްކާދަޅަ ހޮޅި ވާހަކަ..\nމާޗް 2, 2020 21:16\nބައެއް މީހުނައް ގާނޫނީ ވަކީލު ކަމުގެ ހުއްދައަކީ ހީވަނީ ދޮގުހަދަން ދޭ ލައިސަންސެއް ކަމަށް\nމާޗް 2, 2020 21:56\nދޮގުނުހަދާ އޮޅުވާނުލާ މިގައުމުގައި އެކަން ކުރޭތަ\nމާޗް 3, 2020 01:01\nހެޔޮކޮށް ތިޔާބުނީ. އެހެންވެ އަހަރެން މިހުންނަނީ ޤާނޫނު ކިޔަވައި ވަކީލަކަށް ވެވުނު މޮޔަ ހީވެ ގޭގަ ދަރިން ވިހައިގެން ދަރިން ބަލަން. އަހަންނަކަށް ދޮގު ބުރާންތިން ދިފާޢުކޮށްދެން ދޮގުހަދާކަށް ނުދެވޭނެ. މާ މުހިންމުކަންކަން އެބަހުރި.\nމާޗް 2, 2020 22:10\nޤާނޫނީ ވަކީލުންނާއި ރ.މަޖްލިސްގެ މެމްބަރުންނަކީ މިހާރު މީހުން ވަރަށް ފޫހިވާ ބައެއް. އެއީ އޭގެ ގިނަބައެއްގެ ހުތުރު އަމަލު ތަކާއި ހަޑި ބަސްމަގުގެ ސަބަބުން.\nމާޗް 2, 2020 22:51\nތިނޫންކަމެއް އެވެރިން ނުކުރޭ\nމާޗް 2, 2020 23:43\nޤާނޫނީ ވަކީލުން ދޮގުހަދާކަށް ނުވާނެ ނަމަވެސް ރައީސް ޔާމީނަށް ހުކުންއިއްވީ ޤާނޫނާޚިލާފައް މިކަމާ ހެކިވާނެ ހައިތަން . މިމީހުން ލަދެއްނުގަނެއި އަނގަތަޅާކަށް\nމާޗް 3, 2020 07:17\nތިއީ ހަމައެކަނި ސިޔާ ސީވެރިންގެ ވަކީލުންނަށް ދޭ އިންޒާރެއްތަ ؟ ނޫނީ މީހުން މަރާ ފޭރޭ ޕާޓޭންގެ ވަކީލުންނަށްވެ ސް ތަ ؟\nމާޗް 3, 2020 07:42\nމުޅި ދުނިޔޭގަ ހުރި އެންމެ ބޮޑު ދޮގުވެރިޔާ..އުޅޭ ފާޑެއް..ހައްހައް\nމާޗް 3, 2020 08:13\nދަތްޕިލަ އަތަށް ލައިގެން ހުރެ ދޮގުހެދިޔަކަސް ނުވާނެ. މިޞްރުން ކިޔެވި އެއްޗެހީގެ ފައިދާ ތޮ ހޯދަނީ ދޮގާއި މަކަރާއި ހީލަތުން.ކިޔެވި އެއްޗަކުން ޒީނަތްތެިކަން ލިބިގަތުމަށް އިންކާރުކުރާ ދީނައް ފުރައްސާރަކުރާ މީހެއްތީ.\nމާޗް 3, 2020 08:16\nކުޑަކުއްޖަކަށް ހެޔޮ ނޭދުނު މީހަކު ރައްޔިތަކަށް ހެވެއްނޭދޭނެ ތީ މައުސޫމް އިބްތިހާލް އާއި ދެކޮޅަށް ވަކާލާތު ކުރި ފާޖިރު ކަލެއަށް އިތުބާރު ކުރަން ހެޔޮނުވާނެ\nމާޗް 3, 2020 08:54\nފުލުހުންގެ ދައުރަކީ ދޮގު ހަދާ އޮޅުވާލުންތޯ؟\nމާޗް 3, 2020 08:58\nޔާމީނުގެ މިއަދުގެ ޝަރީއަތަށް ނުފޫޒުފޯރުވުމަށް ކުރިޓްވީޓެއް. ދޮގުހެދީ ފުލުހުންތޯ ނޫނީ ވަކީލުންތޯ ޝަމީމު ތަހުގީގުކޮށް ބަލާފާތޯ ތިޔަވާހަކަތިދައްކަނީ. ތިޔަހަރީ ރަނގަޅަށް ސަރުކާރުން ބަނދެލާފާ.


galehiri: ޖަޒީރާގެ ބުއްދިވެރިޔާ\nކަނޑުމެދުގައިވާ ޖަޒީރާތަކެއްގެ މައްޗަށް އެކުލެވޭ ރާއްޖެއެއްގައި ވަރަށް އާދަޔާ ޚިލާފު ބަޔަކު އުޅުނެވެ. އެމީހުންގެ ސަގާފަތުގައި ވަރަށް ގިނަ އާދަޔާ ޚިލާފު ކަންތައްތައް ވެ އެވެ. އެމީހުންގެ އެންމެ ޢާއްމު ސިފައަކީ، މުޅަމަސް ކެއުމާއި، ވަގުތީ ފައިދާއަށް އިސްކަން ދިނުމެވެ. އޭގެ އިތުރުން، އެމީހުންގެ ރަސްގެފާނު ޢައްޔަންކުރަނީ ވެސް ވަރަށް އާދަޔާ ޚިލާފު ގޮތަކަށެވެ. ކޮންމެ އަހަރެއްގެ ފުރަތަމަ ދުވަހަކީ، އެމީހުން، އާ ރަސްކަލަކު ޢައްޔަންކުރާ ދުވަހެކެވެ.\nރަސްގެފާނުގެ ކިބައިގައި ހުންނަން ޖެހޭ މާގިނަ ޝަރުޠުތަކެއް އެމީހުންނަކު ކަނޑައެއްނާޅަ އެވެ. ކުލައާއި ޖިންސަކަށް ނުބަލަ އެވެ. އެހެންކަމުން، ކަޅު މީހަކަށް ނުވަތަ ދޮން މީހަކަށް ވެސް ރަސްކަން ކުރެވިދާނެ އެވެ. އަދި ފިރިހެނަކަށް ނުވަތަ އަންހެނަކަށް ވެސް އެ މަޤާމު ލިބިދާނެ އެވެ. ރަސްގެފާނުގެ ޢުމުރު ވެސް ކަނޑައެއްނާޅަ އެވެ.\nކުޑަކުއްޖަކަށް ނުވަތަ މުސްކުޅިއަކަށް ވެސް ރަސްކަން ކުރެވިދާނެ އެވެ. ރަސްގެފާނުގެ ތަޢުލީމީ ފެންވަރާއި ހޭލުންތެރިކަމުގެ ދަރަޖައެއް ވެސް ނޯވެ އެވެ. އެހެންކަމުން، ކިޔަވައިގެން ހުރި މޮޅު މީހަކަށް ނުވަތަ އަކުރެއް ބަކުރެއް ނުދަންނަ ޖާހިލަކަށް ވެސް ރަސްކަމުގެ ތާޖާއި ތަޚުތު ލިބިދާނެ އެވެ. ނަމަވެސް އާދަޔާ ޚިލާފު އެހެން ޝަރުޠެއްވެ އެވެ. ރަސްގެފާނަށް ރަސްކަން ކުރެއްވޭނީ އެއްއަހަރު ދުވަހުގެ މުއްދަތަށެވެ. އެއަށްފަހު އެމަނިކުފާނު ޢަޒުލުކޮށް، ހަންމުށިން ތަޅައި އަނިޔާކުރުމަށްފަހު، މީހުން ދިރިއުޅޭ ރަށްތަކާ ދުރުގައިވާ ފަޅުރަށަކަށް އަރުވާލެވޭނެ އެވެ. އެރަށުގައި ދިރިއުޅުއްވަން ޖެހިވަޑައިގަންނަވާނީ، ނުހަނު ދަތި ޙާލުކޮޅެއްގަ އެވެ. އެރަށުގައި ބޯހިޔާވާނެ ތަނެއް ނުހުންނާނެ އެވެ. އަދި ފަސޭހައިން ކާއެތިކޮޅެއް، ބޯފެންފޮދެއް ނުލިބޭނެ އެވެ. މިޝަރުޠު ޤަބޫލުކޮށްފި ކޮންމެ މީހަކަށް އެރާއްޖޭގެ ރަސްކަން ލިބިދާނެ އެވެ.\nރަސްކަންކުރާ މީހެއްގެ ނިމުން އޮތްގޮތް ސާފުކޮށް އެންމެނަށް އެނގެ އެވެ. ނަމަވެސް އެ ޖަޒީރާތަކުގެ އަހުލުވެރީންގެ ތެރެއިން ހަމަ ކޮންމެ މީހަކުމެ ރަސްކަން ބޭނުންވެގެން އުޅެ އެވެ. ރަސްކަންކުރާ ކުރު މުއްދަތުގައި، އޭނާގެ އަހުލުންނާއި ވަހުލުންނަށް ހިސާބެއް ކިތާބެއް ނެތި ދައުލަތުގެ ޚަޒާނާތައް ހުޅުވާލުމުގެ މަޤުޞަދުގަ އެވެ. ޢާއްމުގޮތެއްގައި އެރާއްޖޭގެ ރަސްކަންކުރަނީ، ގަބު، ގަމާރު، ޖާހިލުންނެވެ.\nއެގޮތަށް ކަންތައްތައް ހިނގަމުންދަނިކޮށް ބުއްދިވެރި މީހަކު އެރާއްޖޭގެ ރަސްކަމަށް ކުރިމަތިލި އެވެ. އޭނާއަށް ރަސްކަން ލިބުމާއެކު، ސިއްރިޔާތުގައި ޕްރޮޖެކްޓެއް ހިންގަންފެށި އެވެ. އެއީ، ރަސްރަސްކަލުން އަރުވާލަން ހަމަޖައްސާފައިވާ ޖަޒީރާ ތަރައްޤީކުރުމުގެ ޕްރޮޖެކްޓެވެ. އޭނާގެ ރަސްކަމުގެ މުއްދަތު ނިމުނުއިރު، އެރަށްވަނީ، އެރާއްޖޭގެ ވެރިރަށަށްވުރެ މާބޮޑަށް ތަހުޒީބުކޮށް ތަރައްޤީކޮށްފަ އެވެ.\nބުއްދިވެރި ރަސްގެފާނުގެ ރަސްކަމުގެ މުއްދަތު ނިމުމާއެކު، ރައްޔިތުން އެއްވެ، އާދަކާދައިގެ މަތީން އެމަނިކުފާނު ހައްޔަރުކުރި އެވެ. އަދި އެމަނިކުފާނުގެ ހަށިކޮޅުގައި ހަންމުށިން ތަޅައި އަނިޔާކޮށް، ދުރުގައިވާ ޖަޒީރާއަށް އަރުވާލި އެވެ. ދެން އެމަނިކުފާނު އެ ޖަޒީރާގައި ހުންނަވައިގެން ޢުމުރު ހޭދަކުރެއްވީ ނުހަނު އުފަލާއި އަރާމުގަ އެވެ.\nއަޅުގަނޑުމެންގެ ތެރެއިން ކޮންމެ މީހަކީ މިވާހަކައިގައި ނަންގަނެވިފައިވާ ފަދަ ރަސްކަލެކެވެ. ދުންޔަވީ ޙަޔާތުގައި މި ހޭދަކުރާ މުއްދަތަކީ ރަސްކަމުގެ މުއްދަތެވެ. މި ޙަޔާތުގައި މަސައްކަތްކުރަންވީ އާޚިރަތް ބާއްޖަވެރިކުރުމަށެވެ. ދުރުގައިވާ ޖަޒީރާއަކީ އެއީ އެވެ! ބުއްދިވެރި ރަސްގެފާނު ފަދައިން އަޅުގަނޑުމެން އާރާސްތުކުރަންވީ އާޚިރަތުގެ ޖަޒީރާ އެވެ!\nބައެއް ލަފުޒުތަކުގެ މާނަ :\n1. ތަޚުތު: ރަސްކަމުގެ ދާން.\n2. ޢަޒުލުކުރުން: ރަސްކަމުން ދުރުކުރުން. ރަސްގެފާނުގެ އަތްޕުޅުން ރަސްކަމުގެ އާރާއި ބާރު ނިގުޅައިގަތުން.\n3. ހަންމުށި: މިއީ، ދިރޭ އެއްޗެހީގައި ތަޅާން ގެންގުޅޭ އާލާތެކެވެ. މިއޮންނަނީ ލަޓިގަނޑެއް، ނުވަތަ ބޮންތިއެއްގެ ކުރީކޮޅުގައި ނަނުފަށެއް ބައްދައިފައެވެ. ނޫނީ ބޮންތީގެ ކޮޅު ހިމަކުރަމުންގޮސް ނަނުގަނޑެއްހެން ހަދައިފައެވެ. ހަންމުއްޓަށް ޗާބޫކޭ ވެސް ކިޔެ އެވެ.


Milandhoo health center hospitalakah badhal kuranee | Mihaaru\nހެލްތު މިނިސްޓަރު އަބްދުﷲ އަމީން މިއަދު ނޫސްވެރިންނާ ވާހަކަ ދައްކަވަނީ. ށ.މިލަންދޫ ހެލްތު ސެންޓަރު ހޮސްޕިޓަލަކަށް ބަދަލުކުރާނެކަން އިއުލާނު ކުރެއްވި\n11 ޖުލައި 2019 - 18:57 20 comments\nއެ މިނިސްޓްރީގައި މިއަދު ބޭއްވި ނޫސް ކޮންފަރެންސެއްގައި މިނިސްޓަރު އަބްދުﷲ އަމީން ވިދާޅުވީ މިލަންދު ހެލްތު ސެންޓަރު ހޮސްޕިޓަލަކަށް ބަދަލުކުރުމަށް ފަހު އެތަނުން ގިނަ ހިދުމަތްތަކެއް ދޭން ހަމަޖެހިފައިވާ ކަމަށާއި އެކަމަށް ޓަކައި އާ އިމާރާތެއް އަޅާނެ ކަަމަށެވެ. އޭރުން އެ ސިއްހީ މަރުކަޒު ބަދަލުވެގެން ދާނީ ދަރަޖަ އެކެއްގެ ހޮސްޕިޓަލަކަށް ކަމަށް ވެސް އޭނާ ވިދާޅުވި އެވެ.\nމިލަންދޫ ސިއްހީ މަރުކަޒު ހޮސްޕިޓަލަކަށް ބަދަލުކުރުމުގެ މަސައްކަތް ނިމުމުން އެތަނުގައި ޖުމްލަ 35 އެނދާ އެކު ފަސް ވޯޑް ހުންނާނެ އެވެ. އޭގެ އިތުރުން ހަ ޕްރައިވެޓް ރޫމް ވެސް އެތަނުގައި ހުންނާނެ ކަަމަށް ހެލްތު މިނިސްޓްރީން ބުންޏެވެ.\nމިލަންދޫ ސިއްހީ މަރުކަޒު ހޮސްޕިޓަލަކަށް ބަދަލުވުމުން ލިބޭނެ ހިދުމަތްތައް\n- އަންހެނުންގެ ހާއްސަ ޑޮކްޓަރުގެ ހިދުމަތް.\n- ކުޑަކުދިންގެ ޑޮކްޓަރުގެ ހިދުމަތް.\n- އޮޕަރޭޝަން ޑޮކްޓަރުގެ ހިދުމަތް އަދި އެތެރެހަށީގެ ޑޮކްޓަރުގެ ހިދުމަތް.\n- ޑަޔަލިސިސްގެ ހިދުމަތް.\n- އެމެންޖެންސީ ރޫމް، އެކްސްރޭ، ލޭބާ ރޫމް އަދި އަލްޓްރާ ސައުންޑް ސްކޭންގެ ހިދުމަތް.\n- ދަތުގެ ހާއްސަ ފަރުވާ\nމިލަންދޫ ސިއްހީ މަރުކަޒު ހޮސްޕިޓަލަކަށް ބަދަލުކުރުމަކީ ރައީސް އިބްރާހީމް މުހައްމަދު ސޯލިހުގެ ރިޔާސީ ވައުދެކެވެ. އެ ރަށުގެ ސިއްހީ މަރުކަޒު ހޮސްޕިޓަލަކަށް ބަދަލުކޮށްދެއްވަން ރައީސް ވައުދުވެވަޑައިގެންނެވީ ރިޔާސީ ކެންޑިޑޭޓްގެ ހައިސިއްޔަތުން އެ ރަށަށް ކުރެއްވި ދަތުުރުފުޅުގައި މިދިޔަ އަހަރު އެވެ.\nމިލަންދޫ ސިއްހީ މަރުކަޒަކީ 24 ގަޑި އިރު ހިދުމަތް ދޭ ތިން ވަނަ ދަރަޖައިގެ ސިއްހީ މަރުކަޒެކެވެ. އެތަނުގައި އަށް އެނދު ހުންނަ އިރު ލެބޯޓްރީގެ ހިދުމަތާއި އަންހެނުންގެ ބަލިތަކަށް ހާއްސަ ޑޮކްޓަރެއްގެ ހިދުމަތް ލިބެ އެވެ.


Airport ah baaru bodu, check-in las nukurey: MACL | Mihaaru\nޚަބަރު / އީދު ބަންދު\nއެއާޕޯޓަށް ބާރު ބޮޑު، ޗެކިން ލަސް ނުކުރޭ: އެމްއޭސީއެލް\nފުރަން ދާ މީހެއްގެ ދަބަސް، ކަސްޓަމްސްގެ އޮފިސަރަކު ޗެކް ކުރަނީ: އީދު ބަންދާ ދިމާކޮށް ގިނަ ބަޔަކު ރަށްރަށާއި ރާއްޖޭން ބޭރަށް ފުރާ-- ފައިލް ފޮޓޯ: މިހާރު\nވެލާނާ އިންޓަނޭޝަނަލް އެއާޕޯޓް ހިންގާ އެމްއޭސީއެލުން ބުނީ އީދު ޗުއްޓީއަށް ތަންތަނަށް ދިޔުމަށް، މިދުވަސްވަރު ގިނަ އަދަދެއްގެ ބަޔަކު ފުރާއިރު ފަހު ވަގުތު ޗެކިން ކުރުމަށް އަންނަ ކަމަށެވެ. މިގޮތަށް ކަންތައް ކުރުމުން، ކިޔޫ ދިގުވެ ދަތުރުތައް ލަސްވުން ފަދަ މައްސަލަތައް ދިމާވާކަމަށް އެތަނުން ބުންޏެވެ.\nރާއްޖޭން ބޭރަށް ފުރާ ނަމަ ޗެކިން ވުމަށް ތިން ގަޑިއިރު ލިބޭއިރު، ޑޮމެސްޓިކް ދަތުރުތަކަށް ދެ ގަޑިިއިރު ލިބެ އެވެ. އެކަމަކު އާއްމު ގޮތެއްގައި މީހުން ޗެކިން ވަނީ ގަޑި ހަމަވާން މަދު ވަގުތުކޮޅަކަށް ވުމުންނެވެ.\nއެމްއޭސީއެލްގެ އިސް އޮފިޝަލަކު ވިދާޅުވީ ޗެކިންގެ ވަގުތު ހަމަވާން ވަގުތުކޮޅަކަށް ވެފައި އޮއްވައި، ގިނަ ބަޔަކު ކިޔޫގައި ޖެހުމުން ބޮޑެތި ދަތިތައް ދިމާވާ ކަމަށެވެ.\n"ޗެކިން ބަންދުވާން 15 ވަރަކަށް މިނިޓަށް ވެފައި އޮއްވާ 100 ވަރަކަށް މީހުން ކިޔޫގައި ޖެހުނީމައި ވާނީ ކިހިނެއްތޯ؟ އާއްމު ދުވަސްތަކުގައި ލަހުން ޗެކިން ވި ނަމަވެސް، މި ދުވަސްވަރު ވަރަށް ބާރު ބޮޑު. އެހެންވީމައި އަޅުގަނޑުމެން އިލްތިމާސް ކުރަން ވީހާ ވެސް ކުރިން ޗެކިން ނިންމަން،" އޭނާ ވިދާޅުވި އެވެ.\nމި އަހަރުގެ އީދު ބަންދަށް ނުވަ ދުވަސް ލިބޭއިރު، ގިނަ ބަޔަކު އަންނަނީ އެކި ރަށްރަށާއި ރާއްޖޭން ބޭރަށް ފުރަމުންނެވެ.\nއެމްއޭސީއެލް އީދު ބަންދު ވެލާނާ އިންޓަނޭޝަނަލް އެއާޕޯޓް ވައިގެ ދަތުރުފަތުރު\n23 ކޮމެންޓް, 50 ރިއެކްޝަންސް\nއޮންލައިން ޗެކިންއާއި، ސެލްފް ޗެކިން ކިއޮސްކް ތައާރަފްކުރަނިކޮށް ތިކަން ވަރަށް ބޮޑަށް ހައްލުވެގެންދާނެ.\nއޮންލައިން ހެދީމަވެސް ފިޒިކަލީޗެކިންކައުންޓަރ ދާންޖެހޭކަންނޭގެނީ ތޯ\nފްލައިޓް ޑިލޭ ވަނީ ބައެއްވެރީން ލަހުން އަންނާތީ އެވެ.\nގަޑިއަށް ގޮސް ޗެކިންގކުރީމަވެސް އައިލެންޑްއޭވުއޭޝަންގެ ޑޮމެސްޓިކް ފްލައިޓްތައް ހަމަވަނީ ލަސް ( ވަނީ ޑިލޭ ) އަނެއްކާ ކާ ގަޑިތައް އަރާހަމަވީމަ މިއޮއްދޭ ޖޫސްތައްޓެއް ދޭން ލަދުނުގަންނަނީބާ އަނެއްކާ އެދޭ ތަށިވެސް ހުންނަނީ ބޭނުންކޮއްކޮއް ފުސް އަރާފަ ޗީޑި ދޮޅުހާސްރުފިޔާޓިކެޓެއް ކާގަޑީގަ ފަނިތައްޓެއް ލަދުގެ ކަންފުޅެއް އިމެއް މިނެއް ހަމަނެތީ\nމާފަހަތުގައެވެ. އޮންލައިން ޗެކިންގް ކޮބާތޯއެވެ. ރައްޔިތުންނަށް އުނދަގޫ ނުކުރައްވާށެވެ.\nޢޮންލައިން ޗެކް ކުރެވޭނީ ވެރިކަން ބަދަލުވެގެންތޯ؟\nއޮންލައިން ޗެކިންދޯ؟ އެކަންކުރެވޭނެ ޓިކެޓްގަތް އެއާރލައިނުގެ އޮންލައިން ޕްލެޓްފޯމުތަކުން.\nއޮންލައިން ޗެކިންނޭ ކކިޔާއިރު އެއަރޕޯޓައްއަރާފަ ގިނަމީހުނައްނޭގޭ ދެނަހަދާނެޮތެއްވެސް\nއިންތިހާބު ކައިރި ވީމަ ސިޔާސީ މީހުންގެ އަތުން ފައިސާ ހޯދައިގެން ޓިކެޓް ނަގާ މަންޒަރު މިފެންނަނީ ވޯޓް ވިއްކާ ނުލާށެވެ.\nނުވާނެތިކަމެއް. ރާއްޖޭގެ ޤައުމީ އެއަރލައިންގެ ފުރުން ޑިލޭވާވަރުންވެސް ނުވާނެ ތިކަމެއް.\nކިތަންމެ ބޮޑު ޚަރަދެއް ކޮއްފަ ވެސް އެއަރޕޯޓް ވީ އެންމެ އަވަހަކަށް ޑިވެލޮޕްކޮއް ނިންމުން އެއީ މިވަގުތަށް ރާއްޖެއަށް އެންމެ މުހިންމު ކަންތައް. މަލީހު ބުނި ހެން 600 މިލިޔަން ޚަރަދު ކޮއްފަ 20 އަހަރަކުން ނޫން.\nއަހަރުމެން ދިވެހިން ގިނައީ ފަހުވަގުތު ފުރަންދާ މީހުން. ދެން ގޮސް ކިއުގަ މަޑުކުރަންޖެހުނީމަ ޗެކިން ކްލޯސް ކުރަނީއޭ ފްލައިޓް ކަޓަނީއޭގޮވާ ރުޅިއައިސްގެން ގޭޓުގަ ހުންނަ ސެކިއުރިޓީއަށް ހުރިހާ ވަރެއް ބޭލުން މިއޮންނަނީ. އަހްރުމެންގެ މިކަހަލަ އާދަ ކަނޑުވައިގެން ނޫނީ ކަމެއް ރަނގަޅެއް ނުވާނެ\nޅަހުއްތު ގެ ކުޑަހުއްތު\nޅަހުއްތު ފުރަތަމަ ސެކިއުރިޓީ ކައިރީ ބުނެބަލަ ރަނގަޅަށް ޑިއުޓީކުރާށޭ. ކިތަންމެ ކިއު ބޮޑަސް ހުންނާނީ އެންމެ ބެލްޓެއް ސެކިއުރިޓި ޗެކިންނަށް ހުޅުވާ ފައި އެހާ ލަސްވާނެ. ނުވިތާކަށް ލާސްޓު ސެކިއުރިޓީ ޗެކް އަށްވެސް އެހާލަސްވޭ.\nޜާއްޖޭގެ ގޮނޑުދޮށްތައް އޮއްވާ ކީއްވެހޭ ރާއްޖެއިން ބޭރަށް ދަނީ.\nތިޔަ ބުނީ ތެދެއް\nގޮނޑުދޮޝުގަ ގޮނޑު ހަދާފަ ނޫނީ ގިރާ ހުސްވެފަ ?\nކަލޭމެން ކެމްޕޭނަށް މީހުން ފޮނުވާ އޭރަށް ޗެކިންގ ކުރާނެ މީހުން ތިބޭނެ. ވ ސަލާން


Crime Beat: Kudakudhinge ginaee drug massala\nފުލުހުންގެ އިދާރާ: ކުށުގެ ވެށިގައި ކުޑަކުދިން ގިނައިން ހިމެނެނީ ޑުރަގު މައްސަލަތަކުގައި -- ފޮޓޯ: އަވަސް އާކައިވް\nއާންމު ކުށުގެ ވެށީގައި ކުޑަކުދިން އެންމެ ގިނައިން ހިމެނެނީ މަސްތުވާތަކެތީގެ މައްސަލަތަކުގައި ކަމަށް ފުލުސް ހިދުމަތުގެ ތަފާސްހިސާބުން ދައްކައިފި އެވެ.\nފުލުހުން ވަނީ ފާއިތުވެ ދިޔަ ތިން އަހަރު މާލެ އާއި އަތޮޅުތަކުގެ ތެރެއަށް ބަލައި ކުޑަކުދިން އެންމެ ގިނައިން ހިމެނޭ މައްސަލަތަކުގެ ތަފާސްހިސާބުތަކެއް އެއްކޮށް ފެކްޓް ޝީޓެއް އާންމު ކޮށްފަ އެވެ. އެ ފެކްޓް ޝީޓްގެ ހިސާބުތައް ދައްކާ ގޮތުގައި ވޭތުވެދިޔަ ތިން އަހަރު ތެރޭ މާލެ އާއި އަތޮޅުތަކުގެ ތެރެއިން އެންމެ ގިނައިން ކުށުގެ ވެށީގައި ކުޑަކުދިން ހިމެނެނީ މަސްތުވާތަކެތީގެ މައްސަލަތަކުގަ އެވެ.\nއެގޮތުން 2019 ވަނަ އަހަރު މާލެއިން ކުޑަކުދިން ހިމެނޭ މަސްތުވާތަކެތީގެ 69 މައްސަލައަކާއި އަތޮޅުތަކުގެ ތެރެއިން 49 މައްސަލައެއް ފާހަގަ ކޮށްފައި ވެއެވެ. އަދި 2020 ވަނަ އަހަރު މާލެއިން ކުޑަކުދިން ހިމެނޭ މަސްތުވާތަކެތީގެ 37 މައަސަލައަކާއި އެހެން ރަށްރަށުން 36 މައްސަލައެއް ހިމެނެ އެވެ.\nމި ހިސާބުތަކުން 2019 ވަނަ އަހާރާއި 2020 ވަނަ އަހަރު ވަރުން އަޅުވާއިރު މާލެއާއި އަތޮޅުތަކުގައި ކުޑަކުދިން ހިމެނޭ މަސްތުވާތަކެތީގެ މައްސަލަތައް 2020 ގައި މަދެވެ.\nއަތޮޅުތަކުގެ ތެރެއިން ކުޑަކުދިން ހިމެނޭ މަސްތުވާތަކެތީގެ އެންމެ ގިނަ މައްސަލަތައް ރިޕޯޓް ކޮށްފައި ވަނީ މާލެ އަތޮޅުން ނެވެ. އެގޮތުން 2019 ވަނަ އަހަރު ނުވަ މައްސަލެއް ހިމެނެ އެވެ. މިދިއަ އަހަރު ހަ މައްސަލަ އެކެވެ.\nމަސްތުވާތަކެތީގެ މައްސަލަތަކުގެ އިތުރުން ކުޑަކުދިން ހިމެނޭ ކުށްތަކުގެ ތެރޭގައި ދެން އެންމެ ގިނައީ ވައްކަމާއި އަނިޔާ ކުރުމުގެ މައްސަލަތަކެވެ. މާލޭ ސަރަހައްދުން 2019 ވަނަ އަހަރު ވައްކަމުގެ 17 މައްސަލައަކާއި އަނިޔާކުރުމުގެ 16 މައްސަލައެއް ރިޕޯޓް ކޮށްފައި ވެއެވެ. އަދި އަތޮޅުތަކުން ވައްކަމުގެ 31 މައްސަލައަކާއި އަނިޔާ ކުރުމުގެ 40 މައްސަލައެއް ރިޕޯޓް ކޮށްފައި ވެއެވެ.\nމިދިޔަ އަހަރު މާލެއިން ވައްކަމުގެ ހަތަރު މައްސަލައަކާއި އަނިޔާ ކުރުމުގެ 14 މައްސަލައެއް ރިޕޯޓް ކޮށްފައި ވެއެވެ. އަތޮޅުތަކުތެރެއިން ވައްކަމުގެ 26 މައްސަލައަކާއި އަނިޔާ ކުރުމުގެ 33 މައްސަލައެއް ރިޕޯޓް ކޮށްފައިވާ ކަމަށް ފެކްޓް ޝީޓްގެ ހިސާބުތަކުން އެނގެ އެވެ.\nމިދިއަ ތިން އަހަރުތެރޭ ކުޑަކުދިން ހިމެނޭ މަސްތުވާތަކެތީގެ މައްސަލަތައް ރިޕޯޓްކޮށްފައި ނުވަނީ ތިން އަތޮޅަކުން ނެވެ. އެއީ ބ. އަތޮޅާއި ފ. އަތޮޅާއި ދ. އަތޮޅެވެ. އެ ތިން އަހަށް ބަލާއިރު ކުޑަކުދިން ހިމެނޭ ކުށްތައް މަދުވެފައިވާކަން ހިސާބުން އެނގެ އެވެ.\nމޯލްޑިވްސް ޕޮލިސް ސާވިސް މާލޭ ސިޓީ މިނިސްޓްރީ އޮފް ޖެންޑާ އެންޑް ފެމިލީ + ކުށްކުރުން ކުޑަކުދިން


SunOnline: Dhaairage dhe rashehgai Raee ge tution centre thakeh: Quran kiyavaidheynee hiley\nދާއިރާގެ ދެ ރަށެއްގައި ރާއީގެ ޓިއުޝަން ސެންޓަރުތަކެއް: ގުރުއާން ކިޔަވައިދޭނީ ހިލޭ\nއައިޝަތު ނުޒުހާ 12 Sep 2021, 11:32\nމަކުނުދޫ ދާއިރާގެ މެމްބަރު މުހައްމަދު ރާއީ -- ފޮޓޯ/ މަޖިލިސް\nރައްޔިތުންގެ މަޖިލީހުގެ މަކުނުދޫ ދާއިރާގެ މެންބަރު މުހައްމަދު ނިސްބަތްވެވަޑައިގަންނަވާ ދާއިރާގެ ދެ ރަށެއްގައި ޓިއުޝަން ސެންޓަރުތަކެއް ހުޅުވައިފިއެވެ.\nޓިއުޝަން ސެންޓަރުތައް ހުޅުވާފައިވަނީ ހދ. ކުމުންދޫ އާއި އެ އަތޮޅު ނޭކުރަންދޫގައެވެ.\nޓިއުޝަން ސެންޓަރުތަކާ ގުޅޭ ގޮތުން މެންބަރު ރާއީ "ސަން" އަށް ވިދާޅުވީ މި ދެ ރަށުގައި ތުއްތު ކުދިންނަށް ގުރުއާން ކިޔަވައިދޭނެ ފަހި ގޮތެއް ގާއިމްކޮށްދިނުމަށް ކެމްޕެއިނު ތެރޭގައި އެ ދެ ރަށުގެ ރައްޔިތުން ވެސް އެދިފައިވާ ކަމަށެވެ.\nއެގޮތުން މި ގާއިމް ކުރެވުނު ސެންޓަރުތަކުގައި ގުރުއާން ކިޔަވައިދެމުން ގެންދާނީ އެއްވެސް ފީއެއް ނެގުމެއް ނެތި، މުޅިން ހިލޭ ކަން ރާއީ ފާހަގަކުރެއްވިއެވެ.\n"މި ސެންޓަރުތަކުގެ މަގުސަދަކީ މި ދެ ރަށުގެ ތުއްތު ކުދިންނަށް ގުރުއާން ރަނގަޅަށް ކިޔަވަން ދަސްކޮށްދިނުން. އެއްވެސް ފީއެއް ނުނަގަނާނެ ގުރުއާން ކްލާސްތަކަކަށް. ބޮޑަށް ގުރުއާން މާއްދާއަށް ފޯކަސް ކުރެވުނަށް އެހެން މާއްދާތައް ވެސް ކިޔަވައިދެވޭނެ" ރާއީ ވިދާޅުވިއެވެ.\nރާއީ ވިދާޅުވީ މި ދެ ސެންޓަރުގައި ވެސް ކިޔަވައިދޭނީ ތަޖުރިބާހުރި ޓީޗަރުން ކަމަށާއި ނޭކުރަންދޫގައި ގުރުއާން ކިޔަވައިދޭނީ ބިދޭސީ ޓީޗަރެއް ކަމަށެވެ. އަދި ކްލާސްތައް ގާއިމްވެފައި ހުންނާނީ ވާޗުއަލް ކޮށް ވެސް ކިޔަވައިދޭ ގޮތަށްކަން ފާހަގަކުރައްވާ ރާއީ ވަނީ މާލެއިން މުދައްރިސެއްގެ އެހީ ބޭނުންވެއްޖެނަަމަ އެކަން ވެސް ފަހިވެފައި އޮންނާނެ ކަން ފާހަގަކުރައްވާފައެވެ.\nއެއްފަހަރާ 30 ކުދިންގެ ޖާގައިގެ މި ޓިއުޝަން ސެންޓަރުތަކަށް ލިބޭ ތަރުހީބުކޮށް ބޮޑުކަން ފާހަގަކުރައްވާ ރާއީ ވިދާޅުވީ ކްލާސްތައް މިހާރު މުޅީން ފުލް ވެފައިވާ ކަމަށެވެ.\nމީގެ އިތުރުން މި ސެންޓަރުތަކުގައި ބެލެނިވެރިންނަށް ހާއްސަ ހޭލުންތެރިކުރުމުގެ ޕްރޮގްރާމްތަކެއް ހިންގޭނެ ކަމަށް ވެސް ރާއީ ވިދާޅުވިއެވެ. އޭނާ ވިދާޅުވީ ވެސް އެއްޗެސް ފީއެއް ނެތި ކުރިއަށް ގެންދާނެ ވާޗުއަލް ޕްރޮގްރާމެއް ކަމަށެވެ.\nޓިއުޝަން ސެންޓަރުގެ އިތުރުން ކުމުންދޫގައި ވަނީ "ސްމާޓޭ އެކަޑެމީ"ގެ ނަމުގައި ސްޕޯޓްސް އެކަޑެމީއެއް ވެސް ރާއީ އިއްޔެ ހުޅުވައިދެއްވާފައެވެ.\nކޮވިޑްގެ ސަބަބުން ސެންޓަރުތައް ހުޅުވުން ލަސްވެގެން ދިޔަ ނަމަވެސް، ދެ ރަށުގެ ރައްޔިތުންނަށް މިކަމުގެ ސަބަބުން އިތުރު އުފާވެރިކަމެއް ލިބިގެންގޮސްފައިވާ ކަމަށް ރާއީ ވިދާޅުވިއެވެ.


Dhathi kurumuge fiyavalhu thah aa nukurumah Iran in America ah inzaaru koffi | Mihaaru\nދަތިކުރުމުގެ ފިޔަވަޅުތައް އާ ނުކުރުމަށް އީރާނުން އެމެރިކާ އަށް އިންޒާރުކޮށްފި\nއީރާނުގެ ރޫހީ ލީޑަރު އާޔަތުﷲ އަލީ ޚާމަނާއީ. --ފޮޓޯ:އޭއެފްޕީ\nތެހެރާން (ނޮވެމްބަރު 24) - އީރާނާ ދެކޮޅަށް ދަތި ކުރުމުގެ ފިޔަވަޅުތައް އެމެެރިކާ އިން އާ ކޮށްފި ނަމަ ރައްދުގައި ފިޔަވަޅު އަޅާނެ ކަމުގެ އިންޒާރު އީރާނުގެ ރޫހީ ލީޑަރު އާޔަތުﷲ އަލީ ޚާމަނާއީ ދެއްވައިފި އެވެ.\n"އީރާނާ ދެކޮޅަށް އެމެރިކާ އިން ދަތިކުރުމުގެ ފިޔަވަޅެއް އަޅައިފި ނަމަ އެއީ ޝައްކެއް ނެތް ގޮތުގައި އެއްބަސްވުމާ ޚިލާފު ކަމެއް. އަދި އެއަށް އީރާނުން ރައްދު ދޭނެކަން އެމެރިކާ އިން ދަންނަންވާނެ،" ގައުމީ ޓީވީން ދުރަށް ދެއްކި ތަގްރީރެއްގައި ޚާމަނާއީ ވިދާޅުވި އެވެ.\nއީރާނާ ދެކޮޅަށް ދަތި ކުރުމުގެ ފިޔަވަޅު އަޅާ ގާނޫނު 10 އަހަރަށް އިތުރު ކުރުމަށް ކޮންގްރެސް އިން މިދިޔަ ހަފުތާގައި ވަނީ ފާސް ކޮށްފަ އެވެ. ނަމަވެސް ބަރަކް އޮބާމާގެ ސަރުކާރުން ގެންދަވަނީ އީރާނާ ދެކޮޅަށް ދަތި ކުރުމުގެ އިތުރު ފިޔަވަޅެއް ނޭޅުމަށް މަސައްކަތް ކުރަމުންނެވެ. އަދި އެމެރިކާގެ ކުންފުނިތަކުން އީރާނާ އެކު ވިޔަފާރި ކުރުމަށް ވެސް އޮބާމާ ސަރުކާރުން ވަނީ ހިތްވަރު ދީފަ އެވެ.\nދުނިޔޭގެ ބާރުގަދަ ފަސް ގައުމާ އެކު އީރާނުން ސޮއިކުރި ނިއުކްލިއާ އެއްބަސްވުމުގެ ދަށުން އެ ގައުމާ ދެކޮޅަށް އަޅާފައިވާ އިގްތިސާދީ ދަތި ކުރުމުގެ ފިޔަވަޅުތައް ވަނީ އުވާލައިފަ އެވެ. އަދި އީރާނުން ވަނީ އެ ގައުމުގެ ނިއުކްލިއާ ޕްރޮގްރާމް ހުއްޓާލިކަމުގެ ޔަގީންކަން ދީފަ އެވެ.\nއެމެރިކާއިން ތި އެގްރިމަންޓައް އަމަލު ނުކުރިޔަސް ރަޝިޔާ ފަރަންސޭސީން ގަރުމަނު އދ. އިން އަމަލުކުރާނެ ދެން ކިހިނެއްތަ ހަދާނީ.


ކޯވިޑް-19 : ފުރަބަންދާއެކު އެންމެ ބޮޑު ގެއްލުމެއް އަކްޝޭކުމާރަށް ކޯވިޑް-19 : ފުރަބަންދާއެކު އެންމެ ބޮޑު ގެއްލުމެއް އަކްޝޭކުމާރަށް\nކޯވިޑް-19 : ފުރަބަންދާއެކު އެންމެ ބޮޑު ގެއްލުމެއް އަކްޝޭކުމާރަށް\nއަކްޝޭ ކުމާރުގެ ކުރިއަށްހުރި ބައެއް ފިލްމްތަކުގެ ޕޯސްޓަރުތަކެއް\nކޯވިޑް-19އާއި ގުޅިގެން މުޅި އިންޑިއާ ފުރަބަންދުކޮށް، އަޅާފައިވާ ރައްކާތެރިކަމުގެ ފިޔަވަޅުތަކުގެ ސަބަބުން އެންމެ ބޮޑު ގެއްލުމަކާ ކުރިމަތިލާން ޖެހުނު ބޮލީވުޑް ތަރިއަކީ އަކްޝޭ ކުމާރުކަމަށް އެ ޤައުމުގެ ބައެއް މީޑިއާތަކުން ބުނެފިއެވެ.\nއިންޑިއާގައި އިޢުލާންކޮށްފައިވާ ފުރަބަންދާއެކު، އެ ޤައުމުގެ ސިނަމާތަކާއި ފިލްމް ތިއޭޓަރުތައް ވަނީ ބަންދުކޮށްފައެވެ. އަދި ފިލްމުތަކާއި ޓީވީ ސީރީޒްތައް ޝޫޓްކުރުންވަނީ ކެންސަލްކޮށްފައެވެ. މި ސީޒަންގައި އެޅުވުމަށް ހަމަޖެހުނު ބައެއް ފިލްމްތައް ޑިޖިޓަލް ޕްލެޓްފޯމުގައި ރިލީޒްކުރުމަށް ނިންމާފައިވާއިރު، ބޮޑެތި ހުރިހާ ފިލްމެއްހެން ވަނީ ޕްރިމިއަރކުރުން ފަސްކޮށްފައެވެ. މިއާއެކު ބޮލީވުޑްގެ މަސައްކަތްތައް މިވަނީ މުޅިން ކަހަލަ ގޮތަކަަަށް މަަޑުޖެހިފައެވެ.\nމިކަމުގެ ސަބަބުން އެންމެ ބޮޑު ގެއްލުމަކާ ކުރިމަތިލާންޖެހިފައިވާ ބޮލީވުޑްގެ ފަންނާނަކީ އަކްޝޭ ކުމާރުކަމަށް ބޮލީވުޑްގެ ޚަބަރުތައް ގެނެސްދޭ ބައެއް މަޝްހޫރު ވެބްސައިޓުތަކުގައި ބުނެފައިވާއިރު، އަކްޝޭގެ7ފިލްމެއްގެ މަސައްކަތް މިހާރުވެސް އެކި މަރުހަލާތަކުގައި އެބައޮތެވެ.\nއެގޮތުން އަކްޝޭގެ އެކަނިވެސް3ފިލްމެއް މިއަހަރުގެ ތެރޭގައި ރިލީޒްކުރާގޮތަށް ކުރިން އޮތީ ހަމަޖެހިފައެވެ.\nއަކްޝޭގެ "ސޫރްޔަވަންޝީ"ގެ ޕޯސްޓަރެއް\nމީގެ ތެރެއިން އެންމެ ގިނަ ބަޔަަކު ބަލާލުމަށް ކެތްމަދުވެފައިވާ ފިލްމަކީ "ސޫރްޔަވަންޝީ"އެވެ.\nރޯހިތު ޝެޓީ ޑައިރެކްޓްކޮށްފައިވާ މި ފިލްމް ކުރިން ރިލީޒްކުރާގޮތަށް އޮތީ މާރިޗު 24 ގައެވެ. މި ފިލްމަކީ ބޮޑު ސްޓަރ ކާސްޓެއް ހިމެނޭ ފިލްމެކެވެ. އެގޮތުން ލީޑް ރޯލުތަކުން އަކްޝޭ ކުމާރު، އަޖޭ ދޭވްގަން، ރަންވީރު ސިންގް އަދި ކެޓްރީނާ ކައިފް ފެނިގެންދެއެވެ. ކޯވިޑް-19 އާއި ގުޅިގެން މި ފިލްމުވެސް ވަކި ތަރީޚެއް ނެތް ގޮތަށް ފަސްކޮށްފައިވާއިރު، މި ފިލްމް ސިނަމާތަަކަަށް އަންނާނެކަމަށް މިހާރު ބޮޑަށް ބެލެވެނީ މިއަހަރުގެ ފަހުކޮޅެވެ.\nމިއަހަރުގެ ފިތުރު ޢީދާ ދިމާކޮށް ރިލީޒްކުރާ ގޮތަށް ކުރިން ހަމަޖެހިފައިއޮތް "ލަކްސްމީ ބޮމްބް"އަކީވެސް އަކްޝޭގެ ތަފާތު ރޯލަކުން ފެނިގެންދާ ފިލްމެކެވެ. މިއީ 2011 ވަނަ އަހަރު ރިލީޒްކުރި ބިރުވެރި ތަމަޅަ ފިލްމެއްކަމަށްވާ "ކަންޗަނާ" އަސްލަކަށް ބަލައިގެން އުފައްދާފައިވާ ފިލްމެކެވެ. މި ފިލްމުގައި އަކްޝޭގެ އިތުރުން ކިއާރާ އަދުވާނީ، ތުޝާރު ކަޕޫރު، ޝަރަދު ކެލްކަރް، ތަރުން އަރޯރާ އަދި އަޝްވަނީ ކަލްސޭކަރު މުހިއްމު ރޯލުތަކުން ފެނިގެންދެއެވެ.\nއަކްޝޭގެ "ލަކްސްމީ ބޮމްބް"ގެ ޕޯސްޓަރެއް\nރަގްވާ ލައުރެންސް ޑައިރެކްޓްކޮށްފައިވާ މި ފިލްމަކީ މިމަހުގެ 22 ވަނަ ދުވަހު ސިނަމާތަކުގައި ރިލީޒްކުރާގޮތަށް ހަމަޖެހުނު ފިލްމެކެވެ. ނަމަވެސް ފުރަބަންދާއެކު ފިލްމްގެ ޕްރޮމޯޝަނަލް ހުރިހާ މަސައްކަތްތަކެއްވެސް ވަނީ މަޑުޖެހިފައެވެ. މިއާއެކު ޑިޖިޓަލް ޕްލެޓްފޯމްތަކުގައި މި ފިލްމް ޕްރިމިއަރކުރުމަށް ޕްރޮޑަކްޝަން ޓީމުން އަންނަނީ މިހާރު ތައްޔާރުވަމުންނެވެ.\nއަކްޝޭގެ ފިލްމްތަކުގެ ތެރެއިން މިއަހަރު ސިނަމާތަކުގައި އެޅުވުމަށް ތައްޔާރުވެފައިވާ3ވަނަ ފިލްމަކީ "ޕްރިތުރިވާޖް"އެވެ.\nޔަޝް ރާޖު ފިލްމްސްއިން އިން ޕްރޮޑިއުސްކޮށްފައިވާ މި ފިލްމަކީ މީލާދީން6ވަނަ ޤަރުނާއި 12 ވަނަ ޤަރުނާއި ދެމެދު އިންޑިއާގެ ރާޖަސްތާން ހިމެނޭ ސަރަޙައްދުގައި ރަސްކަން ކުރެއްވި ޗަހަމަނާ ދަރިކޮޅަަށް ނިސްބަތްވާ ޕްރިތުވިރާޖު ޗައުހާން ރަސްގެފާނުގެ ހަޔާތަށް ބިނާކޮށް ހަނގުރާމަ މަތީގެ ހާދިސާތަކެއް ދައްކުވައިދޭ ފިލްމެކެވެ. މި ފިލްމް ޑައިރެކްޓްކޮށްފައިވަނީ ޗަންދްރަ ޕްރަކާޝް ދިވޭދީއެވެ.\nއަކްޝޭގެ "ޕްރިތުވިރާޖް"ގެ ޕޯސްޓަރެއް\nފިލްމުގައި ޕްރިތުވިރާޖުގެ ރޯލުން އަކްޝޭފެނިގެންދާއިރު، ރަސްގެފާނުގެ އަނބިކަނބަލުންގެ ރޯލުން ފެނިގެންދާނީ 2017 ވަނަ އަހަރުގެ މިސް ވޯލްޑް އިންޑިއާއަށް ކާމިޔާބު ކުރި ރީތީގެ ރާނީ މަނޫޝީ ޗިއްލަރެވެ. މިއީ އޭނާ ބޮލީވުޑަށް ތަޢާރަފުވާ ފުރަތަމަ ފިލްމެވެ.\nމި ދެ ތަރިންގެ އިތުރުން ސޯނޫ ސޫދާއި މަނަވް ވިޖްވެސް ފިލްމުގެ މުހިއްމު ރޯލުތަކުން ފެނިގެންދާނެއެވެ. މިއަހަރުގެ ދިވާލީއާއި ދިމާކޮށް ރިލީޒްކުރާނެކަން އިޢުލާންކުރި މި ފިލްމުވެސް، އިޝްތިހާރުކުރުމަށް ދުވަސް ބޭނުންވާތީވެ، ފިލްމް ރިލީޒްކުރާ ތާރީޚް ފަސްވުން އެކަަށީގެންވެއެވެ.\nމީގެ އިތުރުންވެސް އަކްޝޭ އަމިއްލައަށް ޕްރޮޑިއުސްކޮށް އޭނާގެ އިތުރުން ސާރާ ޢަލީ ޚާނާއި ދަނުޝް ލީޑް ރޯލުން ފެނިގެންދާ "އަޓްރަންގީ ރޭ"ގެ ޝޫޓިން މިދިޔަ އޭޕްރީލްމަހު ފަށާގޮތަށް ކުރިން އޮތީ ހަމަޖެހިފައެވެ. ނަމަވެސް ފުރަަބަންދާއެކު ޝޫޓްކުރުމުގެ ކަންކަންވެސް އޮތީ މަޑުޖެހިފައެވެ. މިއީ ލޯބީގެ ހެއްވާ މަޖާ ކަންތައްތަކެއް ދައްކުވައިދޭނެ ފިލްމެކެވެ.\n"އަޓްރަންގީ ރޭ"ގައި ލީޑު ރޯލުން ފެނިގެންދާ އަކްޝޭ، ސާރާ އަދި ދަނުޝް\nއަންނައަހަރުގެ ފެބްރުއަރީމަހުގެ ތެރޭގައި ރިލީޒްކުރާގޮތަށް ހަމަޖެހިފައިވާ މި ފިލްމުގެ މަސައްކަތްތައް ނުފެށި ލަސްވާނަމަ، ފިލްމު ކަނޑައެޅިފައިވާ ތާރީޚަށް ރިލީޒްކުރުން ވާނީ އުނދަގޫކަމަކަށެވެ.\nސްޕައި ތްރިލަރ ފިލްމް "ބެލް ބޮޓޮމް" އަކީވެސް އަކްޝޭގެ ކުރިއަށް ހުރި ފިލްމްތަކުގެ ތެރެއިން ފާހަގަކޮށްލެވޭ ފިލްމެކެވެ.\nމިއީ ހަމަ އެނަމުގައި 2019 ވަނަ އަހަރު ކަންނަޑާ ބަހުން އުފައްދާފައިވާ ފިލްމުގެ ހިންދީ ރީމޭކެކެވެ. މިއަންނަ އަހަރުގެ ޖެނުއަރީމަހު ސްކްރީންތަކަށް އަންނާނެކަމަށް ބެލެވުނު މި ފިލްމުގެ ޝޫޓިންގެ ބޮަޑުބައެއް އިންޑިއާއިން ބޭރުގައި ޝޫޓްކުރާ ގޮތަށް އޮތްނަމަވެސް، ފުރަބަންދާއެކު ޝޫޓިންގެ ކަންކަން ވަނީ މަޑުޖައްސާލާފައެވެ.\nއެހެންކަމުން މި ފިލްމުވެސް ރިލީޒްކުރާނެ ތާރީޚު ފަސްކުރުން އެކަށީގެންވެއެވެ.\nއަކްޝޭގެ "ބެލް ބޮޓޮމް"ގެ ޕޯސްޓަރެއް\nޢުމުރުން 52 އަހަރުގެ އަކްޝޭ ކުމާރަކީ ރޮމޭޓިކް ހީރޯއެއްގެ ރޯލާއި، ސީރިއަސް ކެރެކްޓަރތައް ދައްކުވައިދިނުމުގެ އިތުރުން ހެއްވާ މަޖާރޯލުތައް ކުޅުމުގައިވެސް އެފަދަ ދެވަނައެއްނެތް މޮޅު އެކްޓަރެކެވެ. އެގޮތުން އަކްޝޭވަނީ އޭނާގެ ފިލްމީ ކެރިއަރުގައި އާއްމުން ބަލައިގަތް ކާމިޔާބު އެތައް ކޮމެޑީ ފިލްމްތަކެއްވެސް ގެނެސްދީފައެވެ. އެހެންކަމުން އަހަރަކު އެއްފަހަރު ނަމަވެސް އަކްޝޭގެ ކޮމެޑީ ފިލްމެއް ބަލާލުމަށް ބޭނުންވާ އެތައް ބަޔަކު އެބަތިއްބެވެ.\n2021 ވަނަ އަހަރު ރިލީޒްކުރާނެކަމަށް އިޢުލާންކޮށްފައިވާ އަކްޝޭގެ ކޮމެޑީ2ފިލްމުކަމަށްވާ "ބައްޗަން ޕާންޑޭ"އާއި "ހީރާ ޕެރީ-3"ގެ މަސައްކަތްތައްވެސް ކޯވިޑް-19ގެ ސަބަބުން މިވަގުތު ވަނީ ހުއްޓިފައެވެ.\nއަކްޝޭގެ "ބައްޗަން ޕާންޑޭ"ގެ ޕޯސްޓަރެއް\nއަކްޝޭގެ "ހީރާ ޕޭރީ-3"ގެ ޕޯސްޓަރެއް\nއަކްޝޭގެ ގާތްފަރާތަކާ ޙަވާލާދީ އިންޑިއާގެ ބައެއް ވެބްސައިޓުތަކުގައިވާގޮތުން މިއަހަރުގެ އޮކްޓޯބަރުމަހުގެ ކުރި، އަކްޝޭ އޭނާގެ މަޑުޖެހިފައިވާ އެއްވެސް ފިލްމެއްގެ ޝޫޓިންގ އަލުން ފަށާފާނެކަމަކަށް ނުބެލެވެއެވެ. ނަމަވެސް ޕްރޮޖެކްޓްތައް ވީ އެންމެ އަވަހަކަށް ނިންނުމަށް އަކްޝޭ މަސައްކަތްކުރާނެކަމަށް ބުނެފައިވެއެވެ.\nއަކްޝޭގެ އެންމެފަހުން ރިލީޒްވި ދެ ފިލްމްކަމަށްވާ "ހައުސްފުލް-4" އަދި "ގުޑް ނިއުޒް"ވަނީ ބޮލީވުޑް ބޮކްސް އޮފީހުގައި ރަނގަޅު އާމްދަނީއެއް ހޯދާފައެވެ.


މާބަނޑު ދުވަސްވަރު ކިހާ ފެނެއް ބޯން ޖެހޭތަ؟ | މާބަނޑުދުވަސްވަރު | މަންމާއިދަރިފުޅު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް މަންމާއިދަރިފުޅު މާބަނޑުދުވަސްވަރު މާބަނޑު ދުވަސްވަރު ކިހާ ފެނެއް ބޯން ޖެހޭތަ؟\nފެންބުއިމަކީ ބަނޑުހިކުންވެސް ކުޑަކުރާ ކަމެކެވެ. ފެނަކީ މިނޫނަސް ވަރަށް ގިނަ ފައިދާ ކުރާއެއްޗެކެވެ.\nމިހުރިހާ ސަބަބުތަކަށްޓަކައި މާބަނޑު\nދުވަސްވަރު ފެންބޯވަރު ގިނަ ކުރަން ޖެހެއެވެ. މާބަނޑު އަންހެނަކު ދުވާލަކު 1.5-2 ލިޓަރުގެ ފެން ބޯން ޖެހޭނެއެވެ. އަދި އާދައިގެ މަސައްކަތެއް ކުރާނަމަ މަސައްކަތެއް ކުރާ ކޮންމެ ގަޑިއަކު 250 މިލިލީޓަރުގެ ފެން އިތުރަށް ބޯން ޖެހޭނެއެވެ. ފެނުގެ ބަދަލުގައި ޖޫސް ކިރުފަދަ ބުއިމެއްވެސް ބޭނުން ކުރެވިދާނެއެވެ. ނަމަވެސް ކޮފީ، ސައި އަދި ކޯލާ ފެންބޯ މިންވަރުގެ ތެރޭގައި ހިމަނައިގެން ނުވާނެއެވެ. އެއީ މިއީ ދިޔާއެއްޗެތި ކަމުގައި ވީނަމަވެސް އެއިން ހަށިގަނޑަށް ނަގާ ފެން މަދުކުރާ ކުޑަކަމުދާ އެއްޗެތި އިތުރު ކުރާ ބާވަތްތަކެކެވެ. ވުމާއެކު ހަށިގަނޑުން ފެން މަދުވުމަކީވެސް މިބާވަތްތައް ބޭނުން ކުރާނަމަ ވެދާނެ ކަމެކެވެ.\nފެންބޯހިތް ނުވާނަމަ ޖޫސް ނުވަތަ ކިރު ބުއިމަކީ ރަނގަޅުކަމެކެވެ. އަދި ދުވާލަކު ބޮވޭ ފެނުގެ މިންވަރު ނޭގޭނަމަ ދޮޅުލިޓަރުގެ ނުވަތަ ދެލިޓަރުގެ ފުޅިއަކަށް ފެން އެޅުމަށްފަހު އެވަރުގެ ފުޅިއެއްގެ ފެން ދުވާލަކު ބޮވޭތޯ ބަލާށެވެ. ފެނބޯއިރު އެއްފަހަރާ ގިނައިން ފެން ބުއިމުގެ ބަދަލުގައި އެކިފަހަރުމަތިން މަދުމަދުން ފެން ބޯށެވެ. އެއްފަހަރާ ގިނައިން ފެންބުއިމަކީ ރަނގަޅު ކަމެއް ނޫނެވެ.


ކުރުހާލެވުނޭ ތިސޫރަ މިހިތުގައި….9ވަނަބައި – Esfiya\nފޯނު ރިންގުން އަރިޔާގެ ނިދި ހަލާކުވިއެވެ. ތެދުވެ މޯޅިއަކަށް ދެމިލުމަށްފަހު ފޯނަށް ނަޒަރު ހިންގާލިއެވެ. ނުދަންނަ ނަމްބަރަކުން ގުޅާތީ އަރިޔާ އަޅާނުލާ ނިދަން އޮށޯތިއެވެ. ފަސްވަރަކަށް ސިކުންތަށް ދިގުދެމިގެން ދިޔަ ފޯނު ރިންގް ހަމަހިމޭންވިއެވެ. ދެން އައީ މެސެޖްއެކެވެ. އަރިޔާ ފަރުވާ ކުޑަގޮތަކަށް މެސެޖްކިޔަމުން އޭނާ ހުއްޓުން އެރީ އޭނާގެ އުފަންބައްޕަގެ ނަން ލިޔެފައި އޮތުމުންނެވެ. އަރިޔާ ވަގުތުބޭކާރުކުރުމެއްނެތި އެނަމްބަރަށް ގުޅާލިއެވެ. އެކޮޅުން ފޯނުނެގުމާއެކު އަރިޔާ އެއީ ކާކުތޯ އެހިއެވެ.ޖަވާބުދިނުމުގެ ބަދަލުގައި ކުރި ސުވާލެކެވެ.” ތީ އާހިލް އާއި ރައިހާނާގެ ދަރިފުޅުތަ؟” އަރިޔާއަށް ހުރެވުނީ ބުނާނެއެއްޗެއް ނޭނގިފައެވެ. “ބިރު ނުގަނޭ…މި އައިންތުދައްތައޭ.. އަރިޔާކައިރީ މަސައްކަތްކުރަން އުޅުނީމެއްނު ދައްތައެއް” އައިންތު އަރިޔާ ބިރުގަނެފައި ހުރިކަން އެނގުނެވެ. “އައިންތަ؟؟؟؟….ދައްތައަށް ކިހިނެއް އަޅުގަނޑުގެ ނަމްބަރު ލިބުނީ؟؟… މަން…”އަރިޔާ ލޮލުން ރޮވުނެވެ.” ޝްޝް…. ދައްތައަށް އެނގޭ ވީ ގޮތް…ދައްތަމިއުޅެނީ ފިލައިގެން… ދައްތައަށް އެނގޭ އެރޭ ވީގޮތް… އެކަމް ދައްތަބޭނުންވޭ ކޮއްކޮ މާލެއަށް އަންނަން…އޭރުން ކިޔާދެވޭނެ ވީގޮތް” އަރިޔާއަށް ވިސްނުނެވެ.” ލައްބަ…އަޅުގަނޑު ބަލާނަން ވީހާވެސް އަވަހަކަށް މާލެދެވޭތޯ” އަރިޔާ އެހެންބުނުމަށްފަހު ފޯނުބޭއްވިއެވެ. ބާލީހުގައި ލެގިލަމުން އަރިޔާ ފުންނޭވާއެއް ދޫކޮއްލިއެވެ. ނިދިވަނީ އޭނަގެ ލޮލުކުރިމަތިން ގެއްލިފައެވެ. އޭނާގެ ސިކުނޑި ފުރިފައިވަނީ މާޒީންއެވެ. އެއި މީގެ ބާރައަހަރު ކުރިންނެވެ.\n“ދޮންތީ…ކީއްވެ ރޭގަނޑުގަޑީގައި ޕާކަށްދާން؟” މައުސޫމް ގޮތަކަށް އުމުރުން 8އަހަރުގެ އަރިޔާ އޭނާގެ ދޮންދައްތަ އަލްވާގާތު އަހާލިއެވެ. “ދޫނީ…. ދުނިއެއްނޫންތަ ދޮންތިގާތު ބުނީ ޕާކަށް ދާންހިނގާށޭ މިއަދު ހަވީރު….” ކޮލުގައި ހިފާލަމުން އަލްވާ ލޯބިން ބުނެލިއެވެ.”އެކަމަކު…ދޮންތީ..ކޮއްކޮއަކަށް ނުކެރޭނެ ބައްޕިއާއި ނުލާދާކަށް… ބައްޕީ”އަރިޔާ އަލްވާ ގާތުނުހުރެ ދުއްވާގަތުނީ އާހިލްގެ ކޮޓަރިއާއި ދިމާލަށެވެ. ނަމަވެސް ކޮޓަރިއާ ހަމައަށް ދިޔުމުގެ ކުރިން މިހާކު އޭނާގެ އަނގަމަތީ އަތްއަޅާ ބާރުކޮށްލިއެވެ. އަރިޔާ ގަދަ ދައްކަމުން ދިޔައެވެ. “އަރިޔާ…. ދޮންތިއާއި އެކު ދާން ބޭނުންތަ ޕާކަށް؟؟” ނުލަފާގޮތަކަށް ހިނިތުންވެލަމުން އަލްވާ އަރިޔާއަށް ބަލާލިއެވެ. “މިއަދު ދޮންތި ޕާކަށްވުރެ ރީތި ތަނަކަށް ގެންދާނަން” “ކާރާއި ދިމާލަށް” އަލްވާގެ އަޑަށް އެމީހަ އަރިޔާގޮވައިގެން ކާރަށް އެރިއެވެ.\nއެމީހާއެކު އަލްވާވެސް ކާރަށް އެރިއެވެ. އަލްވާ ފޯނުނަގައި ގުޅާލީ އޭނާގެ މަންމަ އަމީރާއަށެވެ..”މަންމާ… މަންމަ ބުނިގޮތަށް މިކަންކުރަނީ…..ލައްބަ” ޝައުޤުވެރިކަމެއްނެތި އަރިޔާއަށް ބަލާލިއެވެ. “ދޭ….” ކާރު ދުއްވަން އިންމީހާއަށް އަމުރުވެރި ރާގަކަށް ބުނެލިއެވެ. އޭރުވެސް އަރިޔާ ގަދަ ދައްކަމުން ދިޔައެވެ. ނާކަމިޔާބުވުމުން އަރިޔާއަށް ރޮވެން ފެށުނެވެ. ކުއްލިއަކަށް ކާރު ބްރެކިޖެއްސުމާއެކު އަރިޔާ ހިފަހައްޓާގެން ހުރި މީހާގެއަތުން އަރިޔާ ދޫވިއެވެ. ފުރުސަތުގެ ބޭނުންހިފާ އަރިޔާ ކާރުން ފޭބިއެވެ. “ކޮއްކޮ…” އަންހެނެއްގެ އަޑަށް އަރިޔާ ބަލާލިއެވެ. އަރިޔާއަށް އެކާކުކަން ނޭނގުނަސް މިއަދު އޭނާސަލާމަތްވީ އެމީހާގެ ސަބަބުންކަން އެ ޅަސިކުނޑިއަށް ނަގާގަނެވުނެވެ. “ދައްތާ… ” އެ އަންހެނާގެ އަތުގައި ހިފާލުމަށްފަހު އަރިޔާ ދުއްވާގަތުނެވެ.\nއަރިޔާމެން ފަޅުގެއަކަށް ފިލަން ވަދުނެވެ.”ދައްތާ…ޝުކުރިއްޔާ” “ކަމަނާ…ކީއްވެތިހެން ތިބުނީ؟” އެމީހާ އޯގާތެރިކަމާއެކު އަރިޔާ ބޮލުގައި ފިރުމާލިއެވެ.” އެމިީހުން އުޅުނީ އަޅުގަނޑު މަރާލަން… ދައްތަ ކާރު ކުރިމައްޗަށް ނޭރިނަމަ….” އަރިޔާގެ ލޮލުގައި ހުރި ކަރުނަތައް ފޮހެލަމުން އަރިޔާ އަޒުރާ ގައިގައި ބައްދާލިއެވެ.”ދެން ކޮބާ ކަމަނަ މަންމަ؟” އަޒުރާ އަރިޔާ ގާތު ސުވާލުކުރިއެވެ.” އަޅުގަނޑުގެ މަންމަވީ ނިޔާވެފައި އަޅުގަނޑު ވިހެއުމުގެ ތެރޭ” އަރިޔާ ނޭފަތް ދަމާލަމުން ބުނެލިއެވެ.’ ދައްތައަށް ކިޔަނީ އަޒުރާ..ކަމަނައަށް ކިޔަނީ ކޮންނަމެއް؟” އަރިޔާ ބޮލުގައި ފިރުމާލިއެވެ. “އަޅުގަނޑަށް ކިޔަނީ މަރިޔަމް އަރިޔާ އާހިލް” އަރިޔާބުންޏެވެ.\nދެފަރާތަށް ބޯހޫރާލުމަށްފަހު އަރިޔާ ނިދަންއުޅުނެވެ. ނަމަވެސް ނިދިވަނީ ގެއްލިފައެވެ. އަރިޔާ ތެދުވެ ބަދިގެއަށް ދިޔައީ ކުރާނެކަމެއްނެތިއެވެ. ކޮފީތަށްޓެއްހެދުމަށްފަހު ކޮފީތަށި ހިފައިގެން ސިޓިންރޫމްއަށް ނުކުތެވެ. އޭނާ ހުއްޓުނީ ލެޕްހިފައިގެން ސޯފާގައި އިން އީތާން ފެނިފައެވެ. “ކީއްތިކުރަނީ؟” އަރިޔާ އީތާންގެ ކުރިމައްޗަށްވާގޮތަށް ހުރި ސޯފާގައި އިށީނދިއެވެ. “ވޯކް…” އިތާން އަރިޔާ އަށް ބަލާލުމަށްފަހު އޭނާގެ ނަޒަރު ލެޕަށް ހިންގަާލިއެވެ. ފުން ނޭވާއެއް ފަޒާގެ ތެރެއަށް ދޫކޮށްލުމަށްފަހުލެޕް ބޭއްވިއެވެ.” އަރިޔާ ޖޮބެއްގަ އުޅެންތަ؟” އީތާން އަރިޔާގާތު އަހާލިއެވެ. އީތާން ކުރި ސުވާލުން އަރިޔާއަށް ތުންފަތުގައި ދަތްއެޅުނެވެ.”ނޯޕް” އަރިޔާ އިނގިލިތަކާއި ކުޅެލަމުން ޖަވާބުދިނެވެ. “ފްރޮމް ޓޮޑޭ އޮންވާޑްސް ޔޫ އާރ މައި ޕާރސަނަލް އެސިސްޓެންޓް” އީތާން ހީލަމުން ކުރިމަތީގައި ހުރި އަރިޔާއަށް ބަލާލިއެވެ.”ވަޓް؟” އަރިޔާއަށް ފުންމައިގެން ތެދުވިއެވެ.”އެކަމަކު…. އެކަމަކު…” އަރިޔާއަށް ބުނާނެ އެއްޗެއް ނޭނގުނެވެ. “މާދަން ނޫން އަނެއްދުވަހު މާލެ ފުރަން މިއުޅެނީ…ބީ ރެޓީ” އީތާން އަރިޔާ އަތުން ކޮފީތަށި އަތުލުމަށްފަހު ތަށި ހިފައިގެން ކޮޓަރިއާއި ދިމާލަށް ހިނގާގަތުނެވެ.”މާދަން ޖޮބް އަށް ނުކުންނާތި… ހެނދުނު ސާރވް މީ ކޮފީ” އީތާން ކޮޓަރިން ބޯ ދިއްކޮށްލުމަށްފަހު ބުނެލިއެވެ. “ދެޓް އިޑިއޮޓް…އާހް” އަރިޔާ ގާތަށް ރުޅިއައެވެ.” އޭތް ކޮބާ މަގޭ ކޮފީތަށި؟” އަތުގައި އޮތް ކޮފީތަށި ވީނުވިއެއްނޭނގި ގެއްލުމުން އަރިޔާ ކޮފީތަށި ހޯދަން އުޅުނެވެ. “އޭނާ…” އަރިޔާގެ ކޮފީތަށި ގެންދިޔަކަން އެނގުމުން ދެއަތުން ބޮލުގައި ހިފަހާއްޓާލެވުނެވެ. އިތުރަށް އެއްވެސް ސިކުންތެއް ބޭކާރުކުރުމެއްނެތި އަރިޔާކޮޓަރިއަށް ވަދުނެވެ\nފޯނު ރިންގުވާތީ އަރިޔާ ކަންނެތްގޮތަކަށް ފޯނުނަގާ ހަލޯއޭބުނެލިއެވެ.”އަރިޔާ އިޒް ދިސް ވަޓްޔޫ ޑޫ އޮން ޔުއާރ ފަސްޓް ޑޭ އޮފް ޔުއާރ ވޯކް؟” އީތާންގެ އަޑުން އަރިޔާގެ ކަންނެތްކަން އެކީ އެއްފަހަރާ ފިލައިގެންދިޔައެވެ.”ކޮފީ މިހާރު” އަރިޔާއަށް ވާހަކަދައްކަން ފުރުސަތުނުދީ އީތާން ފޯނު ބޭއްވިއެވެ. އަރިޔާއަށް ހުރެވުނީ އަނގަ ހުޅުވާގެން އަނގަލައްޕަން ނޭނގިފައެވެ.\nThankolheh dhigu koh dheebaa.. V reethi.. Ekm kuru v ma …. V avs nimun leh…\nwow. nice. ekm thankolheh dhigukoh avahaa next part up kohla dheeba\nnext part sundayga dhiguloh genesdheynan insha allah\nWow.. reethi … Waiting\nDo u like korean stuff\nnope friend eh fonu vi pic eh eii\nއެހެނިހެން މަޖާ ލޯބި October 1, 2020


ބުއްދިވެރިއެއްގެ ބަސްކޮޅެއް: ބަހާއި އަމަލު ސީދާވުން |\nބުއްދިވެރިއެއްގެ ބަސްކޮޅެއް: ބަހާއި އަމަލު ސީދާވުން\nދީނާ ބެނޭ ގޮތުން، މާ ގިނައިން، އަހަންނާ ވާހަކަދައްކަން ނުހަދާށެވެ. ނަމަވެސް، ކަލޭގެ އަޚުލާގާއި ކަލޭ ކަންތައް ކުރާ ގޮތާއި އަދި ކަލޭ އެހެން މީހުންނާ ދޭތެރޭ މުއާމަލާތް ކުރާ ގޮތުގެ ތެރެއިން ދީން އަހަންނަށް ފެނުދަ ދޭށެވެ.\nމި ބަސްކޮޅު ކީރިތި ގުރުއާނުގެ އާޔަތެއް މާނައިގެ ވެސް އެކުލެވިފައި ވެއެވެ. يَا أَيُّهَا الَّذِينَ آمَنُوا لِمَ تَقُولُونَ مَا لَا تَفْعَلُونَ (2) كَبُرَ مَقْتًا عِندَ اللَّهِ أَن تَقُولُوا مَا لَا تَفْعَلُونَ [އޭ އީމާންވެއްޖެ މީސްތަކުންނޭވެ! ކަލޭމެން އެކަމެއް ނުކުރާ (ހެޔޮ) ކަންތައްތަަކުގެ ވާހަކަ (އެކަން ކުރިކަމަށް ހަދައި، އެހެން މީހުން) ކައިރީގައި ކަލޭމެން ބުނެ، (އެހެން މީހުން ލައްވައި އެކަން ކުރުވަން ވާހަކަ ދައްކައި) އުޅެނީ ކީއްވެ ހެއްޔެވެ؟ ކަލޭމެން އެކަމެއް ނުކުރާ (ހެޔޮ) ކަންތައްތަކުގެ ވާހަކަ، (ކަލޭމެން އެކަންކުރާ ކަމަށް އެހެން މީހުން ކައިރީގައި) ކަލޭމެން ދައްކައި (އެހެން މީހުން ލައްވައި އެކަންކުރުމަށް ބުނެއުޅުމަކީ) އެކަމަށް މާތްރަސްކަލާނގެ ނުރުހި ވޮޑިގެންވުން ވަރަށް ބޮޑަށް އޮތް ކަމެކެވެ.]\nއާދެ، ކުރު ގޮތަކަށް މިއާޔަތުގެ މާނަ ލިޔެލާ ނަމަ މިހެން ބުނެވިދާނެއެވެ. އީމާންވި މީހުންނާ މުޚާތަބުކޮށް މި އާޔަތުގައި ބަޔާންކުރެވިފައި ވަނީ، ނުކުރާ ހެޔޮކަންކަމުގެ ވާހަކަ ނުދެއްކުމަށެވެ. ބަހާއި އަމަލު ސީދާނުވާ ގޮތަށް ވާހަކަ ނުދެއްކުމަށެވެ. ބަހާއި އަމަލު ސީދާނުވުން ދެ ގޮތަކަށް އޮވެދާނެއެވެ. ތިމާ ނުކުރާ ހެޔޮ ކަންތައްތަކުގެ ވާހަކަ ކުރިކަމަށް ހަދައިގެން ވާހަކަ ދައްކައި ތިމާއަކީ ހެޔޮލަފާ މީހެއް ކަމުގައި މީސްތަކުންނަށް ދެއްކުމެވެ. އަނެއް ގޮތަކީ، ތިމާގެ ކިބައިގައި އެ ހެޔޮ އަމަލު ކުރުމުގެ ގާބިލުކަން ހުރެމެ، އެކަން ކުރުމުން އެއްކިބާވެ ހުރެ، އެހެން މީހުން ކައިރިގައި އެ ފަދަ ކަންތައް ކުރަން ވާހަކަދެއްކުމެވެ.\nމިފަދައިން ވާހަކަ ދެއްކުމަކީ ނިފާގުގެ އަމަލުތަކުގެ ތެރޭގައި ހިމެނޭ، އެހެންވެ، މާތްރަސްކަލާނގެ ރުހިވޮޑިގެންނުވާ ކަމެކެވެ. އާދެ، ބޮޑެތި ފާފައިގެ ތެރޭގައި ހިމެނޭ ނިފާގުގެ އަމަލެކެވެ.


Covid Gai Maruvaa Meehun Gina Kamun Delhi Saharaa Thakun Alifaan Nunivey - Vaguthu\nކޮވިޑުގައި މަރުވާ މީހުން ގިނަ ކަމުން ދިއްލީގެ ސަހަރާތަކުން އަލިފާން ނުނިވޭ\nއިންޑިއާގެ ވެރި ރަށް ދިއްލީގައި މިހާރު އަލިފާން ނުނިވެއެވެ. ކޮވިޑުގެ ދެވަނަ ރާޅާއި އެކު އެގައުމުގެ ހާލަތު ވަރަށް ގޯސް ވެއްޖެއެވެ.\nއެ ސިޓީގައި ދުވާލެއްގެ މައްޗަށް އެތައް ބަޔަކު މަރުވެގެން ދާއިރު، ސަހަރާތައް ފުރި ޕާކިންގް ޒޯން ތަކުގައި މަރުވާ މީހުންގެ ހަށިތައް އަންދާ ކަމަށް ރިޕޯޓުތައް ބުނެއެވެ.\nއަދި އެ ގައުމުގައު މަރުވާ މީހުން އިތުރު ތިން ހަށިގަނޑު އެއްފަހަރާ ކަފުންކޮށް ވަޅުލާންވެސް ވަނީ ފަށާފައެވެ.\nމިހާ ނިކަމެތި ހާލަތަކަށް އެ ގައުމުގެ ހާލަތު ގޮސްފައިވާއިރު، އިންޑިއާގެ ސަހަރާތަކުގައި މަސައްކަތް ކުރާ މީހުންވެސް މި ތިބެނީ ވަރުބަލިވެފައެވެ. ދުވާލެއްގެ މައްޗަށް އެތައް ބަޔަކު ކޮވިޑުގައި މަރުވެ، އެތައް ބަޔެއްގެ ޖަނާޒާގެ ކަންކަމުގައި އުޅެން ޖެހުމުން ބަޔެއް މީހުން ތިބެނީ ބިރުވެސް ބޮޑުވެފައެވެ. ޖަނާޒާގެ ކަންކަމުގައި ބައިވެރި ވެވެނީ ސަލާމަތީ ފިޔަވަޅުތައް ވަރުގަދަ ކުރުމުގެ ގޮތުން ހަޒްމެޓް ސުއިޓް ލައި، ގޮގްލް އާއި އަންގި ލައްވައިގެންނެވެ.\nއިންޑިއާގެ ސަގާފަތް އޮންނަ ގޮތުން މުސްލިމް ނޫން މީހެއް މަރުވެއްޖެ ނަމަ، އެބަޔަކު ވަޅުލުމުގެ ބަދަލުގައި އަންދަނީއެވެ. ހަށިތައް އެނދުމަށް ޖަހާ އަލިފާން ނިވިފައި ހުންނަ އެންމެ ގަޑިއިރެއް ވެސް މިހާރު ދިއްލީއަށް ނާންނަ ކަމަށް ރިޕޯޓުތައް ބުނެއެވެ.\nކޮރޯނާވައިރަހާއި ގުޅިގެން ހަދާފައިވާ ގަވާއިދު ތަކުގެ ސަބަބުން ޖަނާޒާގައި ބައިވެރި ވެވެނީ އާއިލާގެ ވެސް މަދު ބަޔަކަށެވެ.\nދިރާސާ ތަކުން ދައްކާގޮތުން އިންޑިއާގައި ކޮވިޑުގައި މަރުވާ މީހުންގެ އަދަދު ކުރިއަށް އޮތް މޭ މަހުގެ ތެރޭގައި މިހާރަށް ވުރެ މާ ބޮޑަށް އިތުރުވެގެން ހިނގައިދާނެއެވެ. އިންޑިއާގެ ހޮސްޕިޓަލު ތަކުގައި ފަރުވާ ނުދެވިގެން ކޮވިޑުގައި މަރުވާ މީހުންގެ އަދަދު ދަނީ ދުވަހަކަށް ވުރެ ދުވަހެއް އިތުރު ވަމުންނެވެ. އޮކްސިޖެން ނުލިބިވެސް އެތައް ބަޔެއްގެ ފުރާނައަށް ވަނީ ނުރައްކާވެފައެވެ.


SunOnline: #VAAHAKA: First Lady - part-48\nއައިޝާ ނަސީމް 25 Apr 2019, 17:25\nމިއީ މިކާލް އޭނަ ކައިރީ ފައުޅުނުކުރަން ވައުދުވެފައިވާ އެންމެ އަގުހުރި ސިއްރެވެ. އޭނަގެ މަރާއި ދިރިހުރުމާއި ގުޅިފައިވާ ކަމެއްގެ ގޮތުގައި އޭރު މިކާލް ބުނެފައިވިއެވެ. މިހާރު ހަޔާތީއަށް މިކާލް ދިރިހުރުން މުހިއްމެއްނޫނެވެ. އެ ނުބައިނުލަފާ މީހާ ދަންޖައްސާ މަންޒަރު ފެނިގެން ނޫނީ ހިތުގައިވާ ކެކުޅުންތަކަށް ލުޔެއް ނުލިބޭނެއެވެ.\n"އޭރުން އިނގޭނެ މިކާލް ޔާސިރު ސިއްރުތައް ފޮރުވަން ކުޅަދާނައީ ކިހާވަރަކަށް ކަމާއި އޭނަގެ ހަގީގަތަކީ ކޮބާކަން. ދުނިޔެއަށް ސިއްރުކުރާނީ ޔަގީނުންވެސް ބޮޑުކަމެއްވީމައެއްނު........ހީޒް އެ ކިލާ. އިސްލާމިކް ސްޓޭޓް ޓެރަރިސްޓެއް. ރާއްޖޭގެ ސަރުކާރަށްވެސް ނޭގި އޮޅުވާލައިގެން އޭނަ އުޅެނީ.......އައި ނޯ ވެއާ ހީ ކީޕްސް ހިޒް ސިކްރެޓްސް ލޮކްޑް އަޕް..........."\nމިކާލްގެ ހަގީގަތް ނިއުޅެމުން ދިޔުމާއިއެކު އެންމެނަށް ޝޮކެއްލިބި ހައިރާންކަމާއިއެކު ބަލަން ތިބެވުނެވެ. އޭގައި މިކާ ޔިސްރާއީލް ނަމަކަށް ކިޔާ އިޒްރޭލް ރައްޔިތެއްގެ ޕާސްޕޯޓް އޮތެވެ. އަދިވެސް މުހިއްމު ލިޔުންތަކާއި ސީޑީތަކާއި އެއްޗެހި ހުއްޓެވެ. ސިއްރު ކޯޑްތަކާއި އެހެން ބަސްތަކުން ލިޔެފައިވާ ލިޔުންތަކެވެ.\nމިކާލް ލައްވާ އެދުލުން ހަގީގަތް ބުނުވުމަކީ ހިލައިގެން ފެން ނެރުންފަދަ ކަމެކެވެ.\nފުލުހުން ދެން ވަދެގަތީ މިކާލްގެ ބައްޕަމެން ދިރިއުޅޭ ބަޔަށެވެ. އެގެއަށްގޮސް މިކާލްގެ ބައްޕައައި ސުވާލުކުރަން ފެށުމުން ކޮންމެވެސް ވަރަކަށް ސިއްރުތައް ފެނުން މައްޗަށް އެރިއެވެ.\nމިކާލްގެ މަންމައަކީ ފަލަސްތީނު އަންހެނެކެވެ. ނަމަވެސް ފަލަސްތީނު މުސްލިމަކަށް މޮސާޑް އެޖެންޓަކަށް ވުމަކީ ވެވޭނެކަމެއް ނޫނެވެ. ވީއިރު މިކާލްގެ ސިއްރުތަކަކީ ކޮބާހެއްޔެވެ؟ ތިޖޫރީއިން ފެނުނު ޕާސްޕޯޓާއި ބެހޭގޮތުން މިކާލްގެ ފަރާތުން އެއްވެސް އެއްޗެއް އޮޅުމެއް ނުފިލިއެވެ.\nހަޔާތީ ލާވީ ބާތުޓަބަށް ލާންވެގެން އުޅުމުން ރޯވައްތަރު ދައްކާލައިފިއެވެ. ކޮންމެފަހަރަކު ލާވީ ފެންވަރުވާ ކާންދޭންޖެހެނީ ހަޔާތީ މަސައްކަތްކޮށްގެންނެވެ. ލާވީ ފެންގަނޑުގައި ދެއަތުން ތަޅައިގަތެވެ.\n"ލާވީ ބޭނުމެއްނޫން ބާތްޓަބަށް އެރެން..."\n"އޯކޭ ދަރިފުޅު ބޭނުންގޮތެއް. އެކަމަކު ފެންނުވަރަންޏާ ޖާމްސްތައް ހުންނާނެ.....ކައި ބޭބެ ބުނީ ކީކޭތަ... ދަރިފުޅު ބަސްއަހަންވާނެއޭ ދޯ...."\n"މަންމީ. ކޮބާ މިކާ ބޭބެ.." ކުއްލިއަކަށް ލާވީ ކުރި ސުވާލަކުން ހަޔާތީގެ ގައިގާ ރޯވިފަދައެވެ. ކުއްލިއަކަށް ލާވީގެ ދެއަތުގައި ހިފާ ބާރުކޮށްލެވިއްޖެއެވެ.\n"ލާވީ. ދުވަހަކު އެ މޮންސްޓާގެ ނަން ނުކިޔާތީ. އެއީ މިކާ ބޭބެއެއް ނޫން. އެއީ މޮންސްޓާއެއް.އެނގިއްޖެތަ ދަރިފުޅު.. ބައްޕަ މަރައިލީ އެ މޮންސްޓާ. ބައްޕައަށް ހާޓްކުރީ އެމޮންސްޓާ....." ހަޔާތީ ލާވީއަށް ވިސްނައިދޭފަދަ ގޮތަކަށް ބުނެލުމުން ލާވީ ބޯ ހޫރާލައިފިއެވެ.\n"ނޫން. ޑެޑިއަށް ހާޓްކުރީ މާސްކްމޭން. މިކާ ބޭބެ. ހީ ސޭވްޑް މީ ފްރޮމް ދަ ބޭޑް ޕީޕްލް...." ލާވީގެ ޖުމްލައިން ހަޔާތީގެ ދެލޯ ބޮޑުވިއެވެ. އޭނަގެ ދަރިފުޅު ދުވަހަކުވެސް ދޮގެއްނަހަދާނެއެވެ. ނަފްސާނީގޮތުން އަސަރުކޮށްފައި ހުއްޓަސް ލާވީގެ ވިސްނުންތޫނުކަމަކީ އެ އުމުރުގެ އެހެން ކުދިންނާއި ބަލާއިރު ފާހަގަކުރެވޭ ކަމެކެވެ.\n"މާސްކް މޭން ދުވެފައި އައީ ގަން ހިފައިގެން. މިކާ ބޭބެ ފަހަތުން އައިސް ލާވީ އުރާލައިގެން ދުއްވައިގަތީ......"\n"އޯ..........ދަރިފުޅު..." ހަޔާތީގެ ހިތް އަވަސްވިއެވެ.\n"ޔަ މަންމީ. މިކާބޭބެ އިޒް ސޯ ގުޑް"\nލާވީގެ ވާހަކަތަކާއިއެކު ހަޔާތީގެ ހަނދާނުގެ މަޑިކިލަބުގައި ފިޔަޖަހައިލީ އަމްރާންއަށް ހަމަލާދިން ދުވަހުގެ މަންޒަރެކެވެ. ހަޔާތީގެ އަތުގެ ހޫނު އެތިފަހަރެއް މިކާލްގެ ކަންކަށިމައްޗަށް އަރުވާލިގޮތެވެ. މިކާލްގެ މޫނަށް ވެރިވި ކުލަތަކެވެ. އެ އަސަރުތައް އަދިވެސް ހަޔާތީގެ ހިތަކުން ނުފިލައެވެ. އެ ވަގުތުކޮޅުވެސް އަބަދަށް ހިތުގައި ކުރެހިފައިވާނެއެވެ.\n"ހައު ޑެއާ ޔޫ. އަދި އެހާ ބޮޑު އަނިޔާއެއް ދީފައި އެބަ އަހައެއްނު ކިހިނެއް ހެއްޔޭ........." ހަޔާތީގެ ލޮލުން ރުޅިވެރިކަމުގެ ކުލަ ފެނުނެވެ.\n"އަހަރެން މިއައީ އެހެން ބުނަން ވެގެން. މަށެއްނޫން ޝޫޓްކުރީ. އައިމް ސޮރީ ހަޔާތީ. އައި ޑިޑްންޓް ޑޫ އިޓް. އިޓް ވޮޒްންޓް މީ.. ގަބޫލުކުރޭ.............."\nވީއިރު އަމްރާން ގަޔަށް ބަޑިޖަހާ މަރައިލީ މިކާލް ނޫން ދެން ކާކުހެއްޔެވެ؟ ޒަހީންއާއިމެދު ސަޖަލް ދެއްކި ވާހަކަތައް ހަދާންވެ ހަޔާތީގެ މެޔަށް ފިނިވެއްޖެއެވެ. މިކާލް ޖަލަށްލާފައި އެހެރީ އެއްވެސް ކުށެއްނެތި ހެއްޔެވެ؟ މިކާލް އެއްބަސްވީ ކީއްވެހެއްޔެވެ؟ ނޫސްތަކުގައި އޮތީ މިކާލް އެއްބަސްވީކަމުގައެވެ. އަމްރާން މަރައިލީ އޭނަ ކަމުގައެވެ. ލާދީނީ ވީމަކަމުގައެވެ. އެކަމަކު..............\nއަޒިކިއަލް ފުލުސް ސްޓޭޝަނަށްގޮސް އަމިއްލައަށް ފުލުހުންނާއި ހަވާލުވިއެވެ. އަމްރާން މަރާލަން ހުރިހާ ޕްލޭނެއް ކުރުވީ އޭނަކަމަށް އެއްބަސްވިއެވެ. މިކާލްގެ ކުށެއްނެތި އޭނަ އެޒިންމާ ނަގަން ހިތްވަރު ހުރިއްޔާ ހަގީގީ ކުށްވެރިންނަށްވެސް އެހިތްވަރު ލިބެންވާނެއެވެ.\nކާޒިމް މިކާލް ހައްޔަރުކޮށްފައިވާ ކޮޓަރިއަށް ވަންއިރު މިކާލް އޮތީ އެނދުގައި އޮށޯވެލައިގެންނެވެ. ކަޅުކުލައިގެ ޓީޝާޓަކާއި ނޫ ސޯޓެއްލައިގެން ހުރިއިރު ފެންވަރާ ތާޒާވެލައިގެންނެވެ. ރައީސްގެ ޚާއްސަ އަމުރުގެ ދަށުން މިކާލްއަށް ވީއައިޕީ ޚިދުމަތްލިބެއެވެ. ކޮޓަރީގައި ނުލިބޭ ޚިދުމަތެއް ނެތެވެ. މާލޭގައި އާދައިގެ މީހުންނަށްވެސް އެފަދަ އަރާމުކޮށް އުޅެވޭނެ ފުރުސަތެއް ތަނަވަސްވެފައެއްނެތެވެ.\n"މިކާ ޔިސްރާއިލް......އަސްލު މިކާގެ ނަމަކީ އެއީ ދޯ......"\n"ހެހެ..." މިކާލް ހީލިއެވެ.\n"ހީކުރިވަރަށް ވުރެވެސް ސިއްރުވެރި. އަހަންނަށް އޮޅުވާލަން އޭރު ހުރީ އިސްލާމިކް ސްޓޭޓު މުޖާހިދަކަށްވެގެން. އެކަމަކު ފައިނަލީ މިއެނގުނީ ހަގީގަތުގައި މޮސާޑްކަން......މިކާ. ހޫ އާ ޔޫ.............." ކާޒިމްގެ ހިތުގައި ކުރިއަށްވުރެ ބޮޑު ޝައުގެއް ދެވުނެވެ. ބަލަން އިނީ އިހުތިރާމް ކުރާފަދަ ނަޒަރަކުންނެވެ. މިފަދަ ޑަބަލް ދިރިއުޅުމެއް ރާއްޖޭ އެހެން މީހަކު އުޅެފައިވާކަމެއް ނޭގެއެވެ.\nމިކާލް ތެދުވެގެންގޮސް ކޮފީ ހަދައިގެން ގެނެސް ކާޒިމްއަށް އެއް ތަށި ދިއްކޮށްލިއެވެ.\n"ޔަގީން ޒަހަރު ނާޅާކަން؟ " ކާޒިމް ބުމަ ހިއްލައިލިއެވެ.\n"ތީ އެކުވެރިންނަށްޓަކާ ޒަހަރުވެސް ބޮއިފާނަމޭ ބުނާ މީހެއްނު ކާޒް........."\n"ކިހިނެއް އެންމެ ކައިރީގައި ތިބޭމީހުންނަށްވެސް އިތުބާރުކުރާނީ. އެއްވެސްމީހެއްގެ ހަގީގަތެއް ނޭގޭނެ. ރެން މަރައިލީ އެންމެ ކައިރީގައި ތިބި މީހުން ކެހިދީގެނެއްނު. އެހެންނޫންނަމަ އެހާ ފަސޭހައިން ކިހިނެއް އެފަދަ ބޮޑު މިޝަންއެއް ހިންގޭނީ.........މިކާ ޓެލް މީ އެވްރީތިން....."\n"ކާޒް. އަޑުއަހާ. ...އެންމެ ފުރަތަމަ އަހަރެންގެ ކާފައަކީ މޮސާޑް އެޖެންޓެއް. ކާފަމެންގެ ޒަމާނުގައި އެމީހުން ތަމްރީނުކުރުވާފައި ފޮނުވީ ފަލަސްތީން އަރަބިންނާއިއެކު އުޅެ ޖާސޫސްކުރުވަން. މޮސާޑް އެޖެންޓުން ތަމްރީނު ކުރުވާފައި ފަލަސްތީންގެ މީހުންނާއި ކައިވެނިކޮށް ދަރިން ހޯދާ އަރަބިންނާއިއެކު ދިރިއުޅެންފެށީ. އެތަނުގައި ވިޔަފާރިކޮށްގެން އަރަބިންކަމަށް ހެދިގެން. އަރަބިންނަކަށް އެމީހުންގެ ނިޔަތެއް ނޭގޭ. ފަތަހަ ޖަމާއަތް އެސްޓޭބްލިޝްވުމުން އެމީހުންގެ ވާހަކަ މޮސަޑްއަށް އަންގާދިނީވެސް ކާފަމެން. ޔާސިރު އަރަފާތާއި އަބޫ ޖިހާދު މަރައިލަން ޕްލޭންކުރި މީހުންގެ ތެރޭ ކާފަމެންގެ ގްރޫޕްވެސް ހިމެނޭ......."\n"އަހަރެންގެ މަންމަ ނިޔާވިއިރުވެސް މަންމައަކަށް ކާފައަކީ މޮސާޑް އެޖެންޓެއްކަމެއް ނޭގޭ. އަދި ކާފަ އިޒްރޭލް ޔަހޫދީއަކާއި ކައިވެނިކޮށްގެން ދަރިން ތިބިކަމެއް ނޭގޭ. މަންމަ ރާއްޖެ އައުމަށްފަހު އާއިލާ ކައިރިއަށް ދާކަށް އެހާ ފަސޭހައެއްނުވި ވިއްޔަ..........."\n"ކާފަމެން ރިކުރޫޓް ކުރުމަށްފަހު އެމީހުން ބޭތިއްބީ ޖާފާގައި ހުންނަ ސިއްރު އެޕާޓްމެންޓެއްގަޔޯ. ގާތްގަނޑަކަށް އަހަރަކާއި ދޮޅު އަހަރެއްހާ ދުވަސްވަންދެން އެތަނުގައި ޓްރޭނިންދިން. އެމީހުންނަށް އިސްލާމްދީން އުގަންނާދީ ކަވަސްޓޯރީތައް ދަސްކޮށް ޖާސޫސް ކުރުމުގެ ހުރިހާ އުކުޅަކާއި ސަބޮޓޭޖްކުރާނެގޮތް ބުނެދިން....އޭރު އެ ގްރޫޕްގެ ބައެއްކުދިންނަށް ވިހި އަހަރުވެސް ނުވޭ. އެއީ ބްރޫޓަލް މިޝަންއެއް. އުދަގޫ ދުވަސްތަކެއްކަމަށް ކާފަ ބުނުއްވީ. ޔުނިޓް ޑިރެކްޓަރ ބުނިކަމުގައިވޭ. އޭނަ އެކުދިންގެ މެއިލްތައް އާއިލާތަކަށް ގެންގޮސްދިނީމަ މަންމައަކު ވަރަށް އާދޭސްކުރިޔޯ. ލެޓް މީ ސީ ހިމް. އިވެން ފޯ ޓޫ މިނިޓްސް. އީވެން އޮންދަ ސްޓްރީޓް. އީވެން ފްރޮމް ފާ އައި ޖަސްޓް ވޯންޓް ޓު ނޯ މައި ބޯއި އިޒް އޯކޭ. ވަރަށް ކަރުނަ އޮއްސިކަމުގައި ވަނީ. އެކަމަކު މަންމަމެން ކިތަންމެ އާދޭހެއްކުރިޔަސް ނިއު އައިޑެންޓިޓީއަކަށް އެކުދިން ބިނާކުރަމުން ދިޔައިރު އެކަމަށް ހުރަސް އެޅޭކަށް ނޯންނާނެތާ. ކާފަމެން ޕްރިޓެންޓްކޮށްގެން ތިބީ އަދި އާއިލާއިންވެސް ކާފަ އާއިމެދު ދެކުނީ ވަތަނީ އަދި އިޒްރޭލާއި ޔަހޫދީންނަށް އިންތިހާއަށް ނަފްރަތުކުރާ ފަލަސްތީން މީހުންކަމަށް....."\n"ފަތަހު ޖަމާއަތް އުފެދިގެން އައިކަން އިޒްރޭލަށް ފުރަތަމަ އެނގުނީވެސް ކާފަމެންގެ ފަރާތުން...އޭރު އިޒްރޭލު އެޖެންޓުންނަށް ޔާސިރު އަރަފާތުއާއި އަބޫ ޖިހާދުއަކީ މާ އެނގޭ ނަންތަކަކަށްވެސް ނުވޭ. އިޒްރޭލް ނައްތާލާފައި ފަލަސްތީން ދައުލަތެއް ބިނާކުރުމާއި ބެހޭ ޕްލޭންތައް ރާވަން ބައްދަލުކުރި އެޕާޓްމެންޓަކީވެސް ކާފަ ހިފާ ދިންތަނެއް. އެޕާޓެމެންޓްގެ ފާރުގައި ހަރުކޮށްފައިވާ މައިކްރޯފޯންސްތަކުން އިޒްރޭލްގެ ސަވައިލެންސް ޔުނިޓްމީހުން ހުރިހާ ވާހަކަތަކެއް އަޑުއެހި....."\nމިކާލްގެ ވާހަކަތަކުން ކާޒިމް އިނީ ހައިރާންވެ ބުނާނެ އެއްޗެއް ނެގިފައެވެ.\nމިކާލްއަށް ކާފައާއި ދިމާވެގެން މޮސާޑްއިން ފުރުސަތު ލިބުނެވެ. އޭނަ ކުޅެން ބޭނުންވީ އަދި އެހެން ކުޅިގަނޑެކެވެ. ކާފަ ޔަހޫދީއެއްގެ ގޮތުގައި އިޒްރޭލަށް ޖާސޫސްކޮށްދޭން ފަލަސްތީންގެ އަރަތްބަކަށްހެދި އޭނަގެ މާމައާއި ކައިވެނިކޮށް ފޭކް އައިޑެންޓިޓީއެއް ހެދި ހެދުމުގެ ސަބަބުން އޭނައަށް މޮސާޑުން ހުޅުވުނު ދޮރަކަށްވިއެވެ. އޭނަ ބޭނުންވީ މޮސާޑްމީހެއްކަމަށް ހެދިގެން ހުރެ ފަލަސްތީންގެ ވެރިން ހިމާޔަތްކުރަށެވެ. މޮސާޑުން އެސެސިނޭޓްކުރަން އަންގާ މީހުންނަށް އޭނަ ސިއްރުން ގުޅާ އެމީހުންގެ ސަލާމަތްކަން ހޯދަން ކުރިއްސުރެ އަންގައެވެ. މޮސާޑުން އޭނައަށްވަނީ އެހެން ގައުމުތަކުގެ ޕާސްޕޯޓް ކްލޯންކޮށްދީފައެވެ. އަދި ސިފަބަދަލުކޮށްގެން އެކި މީހުންގެ ގޮތުގައި އުޅުމަކީ އޭނައަށް ދަސްވެފައިވާ ކަންތަކެވެ. މިހާރު ދެން ޓެކްނޮލޮޖީގެ ގޮތުން ކުރިއަރާ އެމީހުންވަނީ ސައިބާއެޓޭކްފަދަ ހަމަލާތައް ދޭންވެސް ފަށާފައެވެ.\n"ސުބުހާނަﷲ..........އަހަންނަސް ގަބޫލެއްވެސް ނުކުރެވޭ އަހަރެން މިއިނީ މޮސާޑް އެޖެންޓެއްގެ ކުރިމަތީކަން.........." ކާޒިމް ދެލޯ ބޮޑުކޮށްލިއެވެ.\n"އެމީހުންގެ ތެރޭ ހުރެ އެކުޅިގަނޑު ކުރިއަށް ގެންދަނިކޮށް ބަސްޓްވީ. ވަގުތުން އަހަރެން ޖަލަށްލާފައި ކިތައް އަހަރުވާންދެން އެމީހުންގެ އަނިޔާވެރިކަމުގެ ރަހަ ދެކެންޖެހުނު. ހަގީގަތަކީ ފަލަސްތީންގައި އޮންނަ ވާދަވެރި ދެ ޖަމާއަތް ފަތަހު އަދި ހަމާސްއަށްވެސް އަހަރެން މަސައްކަތްކޮށްދިންކަން. ބޮމާއި ރޮކެޓް ހަދައިދީ އެމީހުންނާއިއެކު އުޅެ ކިތަންމެ ހަމަލާތަކެއް އިޒްރޭލަށް ދިން..ގާތްގަނޑަކަށް ހަތަރު އަހަރުވާންދެން އިޒްރޭލް ޖަލުގައި އޮވެފައި ސަލާމަތްވީ. އެވެސް ކާފަ ބާރު އަޅައިގެން. ކާފައަކީ އެމީހުންގެ ކައިރީ ގަދަރު ހުރި މީހަކަށްވީމަ އެމީހުންނަށް އަހަރެން ޣައްދާރުވިއޭ ކިޔާފައި ގަތުލުކޮށްލާކަށް ނުކެރުނު....................."\n"ވަޓް އެބައުޓް އިސްލާމިކް ސްޓޭޓް؟ އެމީހުންނަށް ހެލްޕުނުވަންތަ؟ " ކަޒިމް އެހިއެވެ.\n"ވަކި ގްރޫޕަކަށްވުރެ އަހަރެން ވިސްނީ އަބަދުވެސް އިސްލާމްދީނުގެ ޚިދުމަތުގައި ހުންނަން ކަން ނޭގޭ. މުސްލިމުންނަށް ހަމަލާދޭކަށް އަހަރެން ގަބޫލެއްނޫން. ކޮންމެ ގްރޫޕަކަށްވިޔަސް އަހަރެން މަސައްކަތްކޮށްދިނީ ހަގުރާމަ ކުރާ ތަންތަނުގައި ހާލުގައި ޖެހޭ މީހުންނަށް އެހީތެރިވެ ކާފަރުންނާއި ދެކޮޅަށް ހަމަލާދޭން އަހަރެންގެ ހުނަރު ބޭނުންކުރުން. އެތަނުންވެސް ސީރިޔާގެ ބައްޝާރުގެ ސިފައިންގެ އަތްދަށުވެ އެމީހުން އަހަރެން ހައްޔަރުކުރި. އަހަރެން އަމިއްލައަށް ސުއިސައިޑް ހަމަލާއެއް ދިންކަމަށް ހަދަން ވީޑިއޯވެސް ނެގި. އެންމެނަށް ޔަގީންކޮށްދިނީ އަހަރެން މަރުވިކަން. ނަސީބަކުން ވަރަށް މަސައްކަތުން އަހަންނަށް އެމީހުންގެ އަތްދަށުން ސަލާމަތްވެވުނީ. އަލިކަން ނުފެނި ހޮހަޅައެއް ކަހަލަ ތަނަކަށް ލަފައި އެތައް މަހަކަށް ބޭއްވި. ނަމަވެސް އަހަރެން ހިތްވަރު ހޯދީ ހަމައެކަނި އަހަރެންގެ ވެރި ރަސްކަލާނގެ ފަރާތުންކަން ކާޒްއަށް އެނގޭތަ؟ "\n"ކޮންމެގޮތެއް ވިޔަސް އަހަރެން ލޭބަލްކޮށްފައިވަނީ ހަމާސް ޓެރަރިސްޓެއްގެ ގޮތުގައި. ކާފަގެ ހުރުމަތައްޓަކާ ޖަލުން ދޫކޮށްފައި ބެހެއްޓިޔަސް އަހަންނަށް މޮސާޑްގެ ގޮތް ރަގަޅަށް އެނގޭ. އެމީހުން އަހަރެންގެ ހުރިހާ ހަރަކާތްތަކަށް ފާރަލާނެ. ދޭ ވިލް ބީ ހަންޓިން ފޯ މީ.........."\n"އެމީހުންނަކަށް ރާއްޖެއަކަށް ނޭރޭނެ. ޓްރަސްޓްމީ. ޔަހޫދީންނަކަށް މިފަސްގަނޑުން ޖާގައެއްނެތް....."\n"ކާޒް. މިބުނީނު އެމީހުން ފަލަސްތީން މީހުންގެ ނަމުގައިވެސް އެބަތިއްބޭ"\n"މޮސާޑު އެޖެންޓުން ސީރިޔާ އިރާން ފަދަ ތަންތަނަށްގޮސް ހަމާސް އޭވިއެޝަން އަދި ރޮކެޓް އިންޖިނޭރުން އެސެސިނޭޓްކޮށްލި. އަދި އެނގޭތަ؟ އީރާންގެ ނިއުކުލިއާ ސައިންޓިސްޓުންގެ މީހުން އެކިފަހަރު މަތިން އަވަހާރަކޮށްލާފައި އެބަހުރި.. އެކަމަކު އަހަރެން އެފަދަ ކިތައް މީހުންނެއް ސަލާމަތްވެސް ކޮށްދިނިން. އެހެންނޫންމަ ލިސްޓު މާ ދިގުވާނެ................................" މިކާލް ބުނެލިއެވެ.\n"ހޫމމް....." ކާޒިމްވެސް ނިތްކުރީގައި ފިރުމައިލީ ކަންބޮޑުވެފައިވާފަދަ ގޮތަކަށެވެ.\n"ވީ ނީޑް ޕީޕްލް ލައިކް ޔޫ އިން ދިސް ކަންޓްރީ. ވީ ނީޑް މޯ ގުޑް ޕީޕްލް..."\n"ކާޒް ބްރޯ. މިތާ އޮތީ އެންމެ މައްސަލައެއް. އަހަރެމެންނަކީ ޓެރަރިސްޓެއްކަމަށް ދެކޭނެ އެހެން ގައުމެއްނެތް. އަހަރެމެންނާއި އަދާވާތްތެރި ބަޔަކު ނެތް. މިތާކު ނެތް އެމީހުން މަރައިލަން ބޭނުންވާފަދަ މީހެއް..ވީމަ ކުރާނެ އެކަހަލަ މާ ބޮޑު މަސައްކަތެއް ނީންނާނެ. އެކަމަކު........ މޭބީ މިހާރު ކާޒް ތިއުޅޭގޮތުން ކާޒް މަރާލަން ހަމަ ފޮނުވާލަފާނެ ދޯ ހެހެ....އާހް...އަމްރާންވެސް......." މިކާލްއަށް ބުނެވުނެވެ.\n"ހީ ވޯޒް މާޑާޑް ބައި ހިޒް މެން....."\n"ކާކު އަޒިކިއަލްތަ؟ " މިކާލް ބުމަ ކައިރިކޮށްލަމުން އަހަލައިފިއެވެ.\n"އަމިއްލައަށް އެއްބަސްވެގެން މިކާ ތިކުޅެނީ ކޮން ކުޅިގަނޑެއްކަން ބުނެބަލަ. ބީ އޮނެސްޓް. ކީއްވެ މިކާ އެއްބަސްވީ؟ އަމްރާން އެސެސިނޭޓް ކޮށްލިކަމަށް މިކާ އެއްބަސްވެ ޖަލަށް އަންނާންޖެހުނު ސަބަބަކީ ކޮބާތަ؟ ޓެލްމީ. ތީ ކޮންކަހަލަ ކަމެއް. ނުކުރާ ކުށަކަށް އަދަބު ލިބިގަނެ ހަގީގީ ކުށްވެރިން ފޮރުވަންތަ. ނޫނީ އެހެން ސަބަބަކާހެދިތަ.................................." ކާޒިމް ސުވާލުކުރިއެވެ.\n"އަމްރާން އެސެސިނޭޓް ކުރި ދުވަހު އަހަރެން ހޮސްޕިޓަލަށް ދިޔައިން. ހަޔާތީ އައި ދިމާވި. ހަޔާތީ ގާތު ބުނިން އަމްރާންގަޔަށް ބަޑިޖެހީ އަހަންނެއް ނޫނޭ. ޝީ ޑިޑްންޓް ޓްރަސްޓް މީ. ފަހުން ހިތަށް އެރި އެއްޗެއް އެނގޭތަ؟ އަހަރެން ކުށްވެރިއެއްގެ ގޮތުގައި ޖަލުގައި ހުރިއްޔާ ހަޔާތީއަށް މާ ރަގަޅުވާނެއޭ. ހަޔާތީ ހުރީ ކުށްވެރިޔާ ނޭގިގެން ފްރަސްޓްރޭޓްވެފައި. ކުށްވެރިޔާއަކީ ކާކުކަން އޮޅުން ފިލީމަ ބޮލަށް ފަސޭހަވާނެއްނު. ސްޕެސިފިކަލީ ރުޅި ބާލާނެ މީހެއް ހުރެއްޖެއްޔާ...... ކުށެއްނެތްކަން އެނގި ހަޔާތީ އެނބުރި އަހަރެން ގާތަށް އަތުވެއްޖެނަމަ...........ހަޔާއަށް ރަގަޅު ލައިފެއް ނުހޯދޭނެ. އަހަންނަކީ ޓެރަރިސްޓެއް. މޮސާޑް އެޖެންޓުން އަހަންނަށް ހަންޓްކުރާނެކަމީ ޔަގީންކަމެއް. އެހެން މީހުންނަށް ޝައްކުވެސް ނުވާގޮތަށް މަރާލާނީ. އަހަރެން މިހިރީ މޮސާޑަށް މީހަކު ވާނެ އެންމެ ބޮޑު ޚިޔާނާތްވެފަ. އެމީހުންގެ ސިއްރުތައް ރިވީލްކޮށްފަ. އިންޓާނަލް އޮގަނައިޒެޝަންގެ ހުރިހާކަންތަކެއް ބޭޒާރުކޮށްލިން. ޓްރެއިނިން މެތޮޑްތައް އަދި ކޯޑްތައް ވެސް ރިވީލް ކުރިން. އަދި އެސެސިނޭޝަން ކަންތަކުގައި އިންޗާޖަކަށް އުޅޭ ޔުނިޓްވެސް ހާމަކުރިން...........ސޯ އަހަންނަކީ އެމީހުންގެ އެންމެ ބޮޑު ދުޝްމަން. ކާފަވެސް މިހާރު އަހަރެންގެ ހިމާޔަތަށް ކަމެއް ކުރާނެހެން ހިޔެއްނުވޭ................" މިކާލް ގެ ވާހަކަތަކުން ކާޒިމް ހިނިތުންވެލިއެވެ. ދެމީހުން އެއްކޮށް ކޮފީ ބޯން ތިބެފައި ކާޒިމް ދާން ހިގައިގަތީ މިކާލްގެ ގައިގާ ބައްދާލާފައެވެ.\n"މިކާ...ތި ހުރިހާކަމެއް އެނގުމަށްފަހު ލޯބިވާ ހުރިހާ ކުދިން މާފުކޮށްދޭނެ. އައިމް ޝުއާ. މިކާއަށް އެންމެ ލޯބިވާ އަންހެންކުއްހާ ލިބޭނެ................................" ކާޒިމް ހީލިއެވެ.\n"ނެވާ. ދެޓްސް ނޮޓް ޕޮސިބްލް......." މިކާލް އަވަސް އަވަހަށް ބުނެލިއެވެ. ކާޒިމް ނުސީދާކޮށް އިޝާރާތްކުރީ ހަޔާތީއަށްކަން އޭނަ ދަނެގަތެވެ. ނަމަވެސް އޭނަގެ ހަޔާތަށް ފަހަރެއްގައިވެސް ލޯބިވާ އަންހެންކުއްޖަކު ނުގެންނާނެއެވެ. އޭނަފަދަ މީހުންނަށް ރަގަޅީ އެކަހެރި ދިރިއުޅުމެކެވެ.\nހަގީގަތުގައިވެސް މިކާލްފަދަ ސިއްރު އެޖެންޓުން ރާއްޖެއަށްވެސް މުހިއްމެވެ. ކޮންމެހެން ބޮޑެތި ދުޝްމަނުންތަކެއް ނެތަސް އިންޑިއާފަދަ ބައެއްތަންތަނުން އަތްގަދަކޮށްލަން އުޅޭއުޅުމުގައި މިކާލްގެ އިލްމުގެ ބޭނުން ހިފިދާނެއެވެ. މިކާލްގެ ކުޅަދާނަކަމާއިމެދު އަންތަރީސްވާހާ އޭނަ މޮޅެވެ. އޭނަވަނީ އެތައް ބަޔެއްގެ ވިސްނުމާއި ކުޅެލާފައެވެ. ނޫނީ އެތައްބަޔަކާއި ގުޅިގެން ހިންގާފައިވާ ކުޅަދާނަ އޮޕަރޭޝަނެކެވެ. މިކާލް މޮސާޑް އެޖެންޓެއްގެ ގޮތުގައި ހުރެ އޭނަވަނީ ފަލަސްތީނުގެ ހަމާސްއަށް ޖާސޫސްކޮށްދީފައެވެ\nއަޒިކިއަލްއާއި ޒަހީން އަދި އެހީތެރިވި ތިން މީހަކުގެ ޝަރީއަތް ހިންގުމަށްފަހު މަރުގެ ހުކުމެއް އައެވެ. ހުކުމް އިއްވި ވަގުތުވެސް އަޒިކިއަލްގެ މޫނުމަތިން އިތުރު ޝުއޫރެއް ފައުޅެއްނުވިއެވެ. ހަމަ އެ ހުސްކަމެވެ. ސީރިޔަސްކަމެވެ. ޒަހީން އިސްޖެހި ދެލޯ ރަތްވެފައި ހުރިއިރު އަނެއް ތިން މީހުންގެ ލޮލުން ކަރުނަ ފޭބިއެވެ. ނަމަވެސް އެމީހުންނަށްޓަކާ ހަމްދަރުދީވާނެ މާ ގިނަބަޔަކު ނެތެވެ. ޒީކް އަނބުރައިނުގަތީ ކިރިޔާއެވެ. އޭނަގެ ލޯބިވާ ބޭބެއަށް މަރުގެ ހުކުމް އައީ އޭނަގެ ސަބަބުންނެވެ. ބަދަލު ހިފުމުގެ ރޫހުގައި އޭނަ ހަޔާތީއަށް ލަނޑެއްދޭން ޒަހީން ގާތު އެދުނީއެވެ. އެކަމުގެ ނުބައިކަން ލޮލުގެ ކުރިމަތިން މިފެންނަނީއެވެ.\nހަގީގަތް ހާމަވެ މިކާލްގެ ކުށެއްނެތްކަން މީޑިއާތަކުގައި ހާމަވުމުން އެންމެ ބޮޑު އަސަރެއްކުރީ ހަޔާތީއަށެވެ. އަމްރާންގެ ވަކިވުމުގެ ހިތާމައިން ނޭރިގެން އުޅެނިކޮށް ހިތް އިތުރަށް ހަލާކުވިއެވެ. ގަބޫލުކުރާން ނޭދުނަސް އަބަދުވެސް ހިތުގެ ކަނެއްގައި މިކާލްއަށްޓަކާ ފޮރުވިފައިވާ ޖަޒުބާތެއްވިއެވެ. މިކާލްގެ އިހުސާންތެރިކަމާއި ހެޔޮކަން އޭނަ ހަދާން ނައްތާލާކަށް ނޫޅެއެވެ. ހަޔާތީ މިކާލްއަށް މެސެޖެއްކޮށްލިއެވެ.\n"މިކާ. މިކާއާއިމެދު އެހާ އިހާނެތިކޮށް ކަންތައްކޮށް މަރުގެ އިލްޒާމު އަޅުވާ މޫނުމަތީ ޖެހިއިރުވެސް މިކާ ހިމޭންކަން ޚިޔާރުކުރި. ޔަގީނުންވެސް މިކާއާއިއެކު އުޅުނު ދުވަސްތައް ޚަޒާނާ ކުރެވޭނެ. ހިތުގެ އެންމެ ފުން މިނުގައި އެހަދާންތައް ރައްކާތެރިކުރެވޭނެ.......ދަރިފުޅު ސަލާމަތްކޮށް ދިނީތީ އެދުވަހުވެސް އަހަރެން މިކާއަށް ޝުކުރު އަދާކުރަން ޖެހުނީސް. އެކަމަކު ނޭގޭ އަހަންނަށް އެދުވަހުވެފައި ހުރިގޮތެއް. މީހަކު ހަމަ އެއްޗެއް ބުނާއިރަށް ގަބޫލުކޮށްފައި މިކާ ބުނީމަ އިތުބާރުނުކުރުމުން ދޭހަވަނީ މިކާއަށް އިތުބާރު ނުކުރާކަމޭ މިކާ ހިތަށް އަރާފާނެ. އައިމް ރިއަލީ ސޮރީ މިކާ. މިކާއާއިމެދު ކަންތައްކުރެވުނީ ބޭއިންސާފުން. އަދި އެހާވަރުން ސިއްރުކުރަން އުޅުނުކަންތައްވެސް ރާއްޖޭގެ ފުލުހުންނަށް ހާމަކުރީ. ދުވަހަކު އެކަމާއި މިކާ މާފު ނުކުރާނެކަން އެނގޭ. އަހަރެން އެންމެ ދެރަވީ ދުވަހު އެންމެ ގާތުގައި އެންމެ އެހީވާން ހުރީ މިކާ. އެކަމަކު އޭގެ ބަދަލު ދޭންޖެހުނުއިރު އަހަންނަށް ކަންތައް މިކުރެވުނީ އެންމެ ނުބައި ދުޝްމަނަކުވެސް ކަންތައް ކުރާނެ އުސޫލުންކަން އެނގުމުން ހިތަށް ތަދުވޭ. ކިތަންމެ ފަހަރު މާފު އެދުނަސް މާފު ހައްގެއްވެސް ނޫން. އަހަރެންގެ ދަރިފުޅު ލާވީ.....ލާވީ ސަލާމަތްކޮށްދިނީ މިކާއޭ ބުނި. އެވަގުތު އަހަންނަށް ކުރި އަސަރުތައް ބަޔާންކޮށްދޭނެ ގޮތެއްވެސް ނޭގޭ. އެދުވަހު ލާވީ ސަލާމަތްވީ ހަމަ މިކާގެ ސަބަބުންކަން އަހަންނަށް ޔަގީން. ލާވީ ކިޔައިދިން ގޮތުން އަހަންނަށް ޔަގީންވެއްޖެ. ލާވީ ވަރަށް އިންޓެލިޖެންޓް. ކުޑަވިޔަސް އެނގޭނެ. އަދި ދުވަހަކު ދޮގެއްނަހަދާ. ލާވީ ބުނުމުންވެސް އެ ޚިޔާލާއި ހިތް ދެކޮޅުހަދަނިކޮށް އަޒިކިއަލް އިއުތިރާފްވީ. ޒަހީން މާސްކު އަޅައިގެން ހުރެ ރެންއަށް ޝޫޓްކޮށްފައި ދަރިފުޅު މަރައިލަންވެސް މަސައްކަތްކުރި. ނާކާމިޔާބުވީ މިކާގެ ސަބަބުންކަމަށް ޒަހީންވެސް އެއްބަސްވި. އައިމް ސޮރީ މިކާ. އަހަރެން އެދުވަހު އެގޮތަށް ޖަހައިގެން ނުވާނެ. އެގޮތަށް އެއްޗެހި ކިޔައިގެން ނުވާނެ. އަހަންނަށް އެނގޭ މިކާގެ ވަނީ ކޮންފަދަ މަޑު މަޑު ހިތެއްކަން. އެކަމަކު އަހަންނަށް އެދުވަހު އެއްޗެކި ކިޔުނީ ޖަޒުބާތުގައި ޖެހިގެން. އައިމް ސޮރީ. އައިމް ރިއަލީ ސޯ ސޮރީ މިކާ......ޕްލީޒް ފޮގިވް މީ."\nހަޔާތީ މިކާލްގެ ޖަވާބަކަށް އިންތިޒާރުކުރިއެވެ.\nމިކާލް ވައިބާއިން އެ މެސެޖް ބެލިކަން އެނގުނެވެ. ނަމަވެސް މިކާލް ޖަވާބެއް ނުދިނެވެ.\nއަބުދުލްއަޒީޒުއާއި އަލްޔާނާ ކޯޓުން ނިކުމެގެން ހިނގައިގަތީ ކާރަށް އަރާށެވެ. އަމްރާންގެ ހަދާންތައް އާވެ ލޮލުން ކަރުނަ އަންނަން ފެށުމުން އަލްޔާނާ ލޮލުގައި އަވި އައިނުޖެހިއެވެ. މިއަދު މަންމައެއްގެ އުދާސްތަކަށް ނިމުމެއް ގެނެވިއްޖެއެވެ. އަމްރާންއަށް އިންސާފު ލިބިއްޖެއެވެ. އަޒިކިއަލްމެންނަށް މަރުގެ ހުކުމް އައުމުން ރޫހަށް ފިނިކަމެއް ލިބިއްޖެއެވެ. ދަރިފުޅުގެ ފުރާނައަށްވެސް ހަމަޖެހުމެއް އަންނާނެކަމަށް އަލްޔާނާ ގަބޫލުކުރިއެވެ.\n"މިސްޓަރ އަބުދުލްއަޒީޒު....." އަންހެނަކު ގޮވައިލިއަޑަށް ސިހުމާއިއެކު އަލްޔާނާއަށް ބަލައިލެވިއްޖެއެވެ. މަގުހުރަސްކޮށްލާފައި އައިސް އަރާ ހަމަކުރި އަންހެންމީހާއަކީ ކާކުކަން އަބުދުލްއަޒީޒުއަށްވެސް އެނގުނުހެނެއް ހިޔެއްނުވެއެވެ. ނަމަވެސް އަލްޔާނާގެ ހިތުގައި ބިރުވެރިކަމުގެ ރާޅެއް ޖަހައިލިއެވެ. ރުލެއްނުވާ އޮމާން މޫނުގެ ސަބަބުން އުމުރު ލަފާކޮށްލަން ފަސޭހައެއްނުވިއެވެ. މޭކަޕެއްނެތްއިރު އެންމެ އަޅައިގަތީ މަޑު މުށިކުލައިގެ ދެލޮލުގައެވެ. ވަރަށް ރޮއިފާ ހުރިކަން ދުޅަވެ ރަތްވެފައިވާ ލޮލުން ހާމަވެއެވެ.\n"ވާހަކައެއް ދައްކާލަން ބޭނުން...."\n"ތިއީ ކާކުތަ؟ " އަލްޔާނާއަށް އަހައިލެވުނީ ހަރުކަށި ރާގަކަށެވެ.\n"އަޅުގަނޑަކީ އަޒިކިއަލްގެ މަންމަ ހަނާ....."\n"އޯ....ގާތިލެއް އުފަންކުރުމަށްފަހު އޭނަގެ ނުބައި ނުލަފާކަމުގެ ބަދަލުގައި މާފަށް އެދެން އައިކަމުގައިވާނަމަ އަހަރެމެންނަށް ބުނެވޭނީ ދުވަހަކު މާފެއް ނުދެވޭނެއޭ. ތި މަގުސަދު ހާސިލެއް ނުވާނެއޭ. އެހެން އިތުރު ވާހަކައެއް ދައްކާކަށްވެސް ބޭކާރު މީހުންނަކަށް ފުރުސަތެއްނެތް........." އަލްޔާނާ ރުޅިވެރިކަމާއިއެކު ތުންފިތާލައިގެން ހުރެ ވާހަކަދެއްކިއިރު މި އަންހެންމީހާއަށްޓަކާ ހިތުގައި ކުލުނެއް ނުއުފެދުނެވެ. ކިތަންމެ ވަރަށް ކަރުނަ އެޅިކަމުގައިވިޔަސް އެމީހުންގެ ނިންމުން ބަދަލެއްނުވާނެއެވެ. އެމީހުންވަނީ ނިންމުން ފަޑިޔާރަށް އިއްވާފައެވެ. އެމީހުން ބޭނުމީ މަރަށް މަރު ހިފުމެވެ. އެހެން މީހުންނަށް އިބުރަތަކަށްވާނީ އެފަދަ ސަޒާއަކުންނެވެ.\n"ފިރިހެންދަރިއެއްގެ މަންމައެއްގެ އިހުސާސްތައް އެންމެ ރަގަޅަށް އެނގޭނީ ތިބޭފުޅާއަށް...."\n"އެކަން އެނގި އެކަމާއި އަދިވެސް ލޮލުން ކަރުނަ ނުހިކޭ.....އަހަރެންގެ ދަރިފުޅު މަރުވެގެން ދިޔައީ މި ހިތުން ބަޔެއް ހިފައިގެން. ފާއިތުވެދާ ކޮންމެ ސިކުންތުކޮޅެއްދަނީ އެދރިފުޅުގެ ހަދާންކޮށް ރޮއްވާލާފައި........." އަލްޔާނާ އަވި އައިނު ނެގިއެވެ. ދެމީހުންގެ ހަތަރުކަޅިހަމަވިއެވެ.\n"އަހަރެން ބޭނުން އަޒިކިއަލްގެ ބައްޕައަކީ ކާކުކަން ތިބޭފުޅުންނަށް އެންގުން. ޑީއެންއޭ ޓެސްޓްހެދިޔަސް ދިމާވާނެ. ނޫނީ މިކަން އަޅުގަނޑު ހާމަކުރަންވީ މީޑިއާގައިތޯ......." ހަނާގެ ވާހަކަތަކާއިއެކު އަލްޔާނާއާއި އަބުދުލްއަޒީޒުގެ ހަތަރުކަޅި ހަމަވިއެވެ. އަލްޔާނާއަށް ކުރެވުނު ހީގެ ސަބަބުން ވަގުތުން ދޫ ބަންދުވެ މުޅިހަށިގަނޑަށް ފިނިވިއެވެ. އަބުދުލްއަޒީޒުއާއި އޭނަ ވަކިވީ ހަމަ މިފަދަ އަންހެނުންގެ ސަބަބުންނެވެ. މިއަދު މާޒީގެ ކަޅު ސަފުހާތައް އަނެއްކާ ބިރުވެރި ކޮޅިގަނޑެއްފަދައިން އޭނަގެ ހަޔާތް ބަރުބާދުކުރަން އަތުވެއްޖެއެވެ.\n"ވީ ނީޑް ޓު ޓޯކް. ކާރަށް އަރާ..." އަބުދުލްއަޒީޒު ހަނާގެ ކައިރީ އެދުނެވެ.\nއަބުދުލްއަޒީޒުއާއި އަލްޔާނާ އަދި ހަނާ ތިރީބައިގެ ކޮޓަރިއެއްގައި ހަމަޖެހިލުމަށްފަހު ވާހަކަފެށީ އަބުދުލްއަޒީޒުއެވެ.\n"އަހަންނަށް ހަނާ ތިއީ ކާކުކަމެއް ނޭގޭ. އަހަރެންގެ ބޮލުގައި ދަރިއަކު އަޅުވަން އުޅުނަސް އެއީ ވާނެކަމެއްނޫން. އަޒިކިއަލްއާއި ބެހޭގޮތުން ތިގޮތަށް ވާހަކަދައްކަނީ އޭނަ ސަލާމަތްކުރަން ކަމުގައިވާނަމަ އެކަމެއްވެސް ނުވާނެ. އަހަރެންގެ އަމްރާންގެ މަރުގެ ބަދަލުގައި ބޭނުންވަނީ ހަމައެކަނި އެކަން ކުރިމީހުންނަށް މަރުގެ އަދަބު ލިބުން. އެނޫން އިތުރު ޗޮއިސްއެއްނެތް. ސޮރީ ހަނާ. ދެން އަހަރެން ބަދުނާމްކުރިޔަސް އަހަރެންގެ އަގު ވައްޓާލިޔަސް އަހަރެންގެ މައްސަލައެއްނެތް. މާތް ﷲ ދެނެވޮޑިގެންވާނެ............................" އަބުދުލްއަޒީޒު ގެ މޫނުމަތިންވެސް ފެނުނީ ނުރުހުމުގެ ކުލަވަރެވެ.\n"އަބުދުލްއަޒީޒުގެ ކޮއްކޮ ފުރުގާން ކޮބާތޯ؟ އަދިވެސް ޕްލޭބޯއިއެއްތޯ؟ " ހަނާ މަލާމާތުގެ ހިނިތުންވުމަކާއިއެކު އެހިއެވެ.\n"ފުރުގާން......ތިބުނާން އުޅެނީ ކީކޭ؟ "\n"އަޒިކިއަލްއަކީ ފުރުގާންގެ ދަރިއެއް........"\nހަނާގެ ޖުމްލައިން އެތާގައި ބޮމެއް ގޮވުމޭ އެއްވަރެވެ. އަބުދުލްއަޒީޒުއަށްވެސް ގޮނޑިން ތެދުވެވިއްޖެއެވެ. އޭނަގެ ކޮއްކޮއާއި ބެހޭގޮތުން ހަނާ މިގޮތަށް ވާހަކަދައްކާ އެއާއިލާވެސް ރޫޅާލަން އުޅެނީހެއްޔެވެ. ފުރުގާންގެ އާއިލާއަށް ދެރަގޮތެއްވާކަށް އޭނަ ނޭދެއެވެ. ހަނާގެ ލޮލުގައިވި ކުލަވަރުން އަންގައިދެނީ އޭނަ ދޮގެއް ނަހަދާކަމެއެވެ.\n"އަޅުގަނޑު އަޒިކިއަލްގެ ބައްޕައަކީ ކާކުކަމެއް ދުވަހަކު އޭނަ ކައިރީ ނުބުނަން. އޭނަ ހީކުރިގޮތުން ދޮންބައްޕައަކީ އޭނަގެ ބައްޕަ. ބައްޕަ ކީވެސް ދޮންބައްޕައަށް. އަމްރާންއާއި އެކު އަޒިކިއަލް އުޅެންފެށުމުން އެކަމައި ވަރަށް ހިތްހަމަޖެހުނު. ދެކުދިންގެ އެކުވެރިކަމުން އެންމެ އުފާކުރި އެކަކީ އަޅުގަނޑު. ފަހުން އެނގުނީ އަބުދުލްއަޒީޒުއާއި އަލްޔާނާގެ ކައިވެނި ރޫޅި ދެމީހުން ދެ މަންޒިލް ހޯދާފައިވަކަން. އަހަރުތަކެއްކުރިން އަޒިކިއަލްކައިރީ ބުނިން ބައްޕައެއް ނެތް ކުއްޖެކޭ. ކާކުހެއްޔޭ އެހީމަ ބުނިން އަބުދުލްއަޒީޒުއޭ. އަމްރާންއަކީ ބޭބެއޭ. ރަގަޅަށް އުޅެއްޗޭ. ބަދަލުހިފަން އަޒިކިއަލް އަމްރާން މަރައިލަން އުޅެފާނެކަމަކަށް އޭރު އަޅުގަނޑަކަށް ނުވިސްނުނު. ފުރުގާންއަކަށް އަޅުގަނޑަކީ މުހިއްމު މީހެއްނޫން. ހަމައެކަނި އޭނަގެ މިސްޓްރެސްއެއްފަދައިން އުޅެންޖެހުނީ. ބަލިވެއިންކަން އެނގޭއިރަށް ގަދަކަމުންވެސް ދަރިފުޅު ނައްތާލާނެކަން އެނގޭތީ ފިލައިގެން ދިޔައީ. އަޅުގަނޑު އަސްލު އަޒިކިއަލްއާއި އަމްރާންގެ ގުޅުން ވަރުގަދަކުރަން ބުނެވުނު އެއްޗަކުން އަޒިކިއަލް ރުޅިއައިސްގެން ބަދަލުހިފީ. އެކަމާ ވަރަށް ހިތާމަކުރަން. އަޅުގަނޑަށް މާފު....." ހަނާ ލޮލުން ކަރުނަތިއްކެއް ފޮހެލިއެވެ.\n"ހަނާއަށް އަޒިކިއަލް ފުރުގާންގެ ދަރިފުޅު އާޔާއާއި ކައިވެނިކުރިކަން އެނގޭތަ؟ " އަބުދުލްއަޒީޒު އިނީ ޝޮކެއްގައެވެ.\n"އަޒިކިއަލް މީހަކާއި އިން ވާހަކައެއް ނުބުނޭ......"\n"އެނގޭހާވެސް އެއްޗަކީ އަޒިކިއަލް އާއި އާޔާ ކައިވެނިކުރިޔަސް އަޒިކިއަލް އާޔާއަށް ނުބައިކަން. އާޔާ އަބަދު ދެރަވެފައި ހުންނަކަން. ވީއިރު މި އާއިލާތެރެއިން ކުއްޖަކާއި އަޒިކިއަލް އިނީވެސް ރިވެންޖްނަގަންތަ؟ ސުބުހާނަﷲ.............." އަލްޔާނާއަށް ބުނެވުނެވެ.\n"ކޮންމެ މީހަކު ކުރިޔަސް އެމީހަކު ކުރިކަމެއްގެ ޖަޒާ އެމީހަކަށް ލިބެންވާނެ. އަހަރެންގެ ކޮއްކޮގެ ދަރިއަކަށްވިޔަސް ކޯޓުންކޮށްފައިވާ ހުކުމް ތަންފީޒުކުރާނެ. އަހަރެން އެކަން ބަދަލެއްނުކުރާނަން. އަޒިކިއަލްއަށް އަޒިކިއަލްގެ މަންމަ ގޯސްކޮށް ވިސްނައިދިނީ އެކަމުގެ ނަތީޖާއަކާއިމެދު ވިސްނާނުލާ. އަޒިކިއަލް އެނގިހުރެ ތިމާގެ ބޭބެއަކު މަރައިލީ. މިސާލަކަށް އަހަރެން ކުރި ކުށެއްގެ ސަބަބުން ދަރިފުޅަށް ގެއްލުމެއްދޭން ޖެހޭތަ؟ އޭނަގެ ކުށަކީ ކޮބާތަ؟ ހަނާގެ ވާހަކައަކުން އެއްވެސް ކަމެއް ބަދަލެއްނުވާނެ. އެކަމަކު އަދިވެސް ފުރުގާން ރައްކާތެރިކޮށް އޭނަކުރި ކުށް ފޮރުވާފައި ބާއްވަން ހަނާ ބޭނުމިއްޔާ އެކަން ކުރޭ. ނަމަވެސް ތިގޮތަށް ދަރިފަސްކޮޅު އޮޅުވާލައިގެން ހަރާމް ގުޅުންތަކަށް ފުރުސަތު ނުދީ..........." އަބުދުލްއަޒީޒު ތެދުވެ ބާރު ފިޔަވަޅުތަކެއްގައި ގޮސް ލޯ މަތިން ގެއްލުމުން ހަނާއަށް މޫނުގައި އަތް އަޅައިލެވިއްޖެއެވެ.\n"ޕްލިޒް އާދޭސްކޮށްފައި ބުނަން. އަޒިކިއަލް ސަލާމަތްކޮށްދީ...."\n"އަބުދުލްއަޒީޒު ދުނިޔޭގައިވާހާ އެއްޗަކަށްވުރެ ލޯބިވި ދަރިފުޅު ވަކިވެގެން ދިޔައީ. ކިހިނެއް އަހަރެން ވިސްނައިދޭނީ. އަޒީޒު ބަދަލެއްނުވާނެ. ހަނާވެސް ދަރިފުޅަށް ރަހުމަތްލެއްވުމަށް އެދި ދުއާކުރޭ....." އަލްޔާނާ އޭރު ވިސްނެމުން ދިޔައީ ހަގީގަތް އެނގުމުން އާޔާއަށް ކުރާނެ އަސަރާއިމެދުގައެވެ. އާޔާ ހާދަ ލަދުގަންނާނެއެވެ. ނަހަލާލު ގުޅުންތައް ނަހީކުރެއްވި ސަބަބަކީ އެއީއެވެ. އޭގެ ސަބަބުން މުސްތަގުބަލްގައި މިފަދަ ހިތި ނަތީޖާ ނިކުންނާތީއެވެ. ސިއްރު ކައިވެނިތައްވެސް އެފަދައެވެ. އެހެން ބަޔަކަށް ނޭގުނަސް ތިމާގެ އަންހެނުންނާއި ދަރިންނަށް އެގެންޖެހޭނެއެވެ. ފުރުގާނަކީ ލިބުނު ރީތިކަމައި މުއްސަދިކަމުގެ ސަބަބުން ދުނިޔެ މުށުތެރޭ ލައިގެން އުޅޭ މީހެކެވެ. އޭނަ ދެކޭގޮތުން އޭނަ ބޭނުން ކޮންމެ އެއްޗެއް ލިބެންޖެހޭނެއެވެ. އަޒިކިއަލްފަދަ ކިތަންމެ ކުދިންނެއް ފުރުގާންގެ ސަބަބުން ބައްޕަވަކިކުރަން ނޭގިފައި ތިބޭނެކަމާއިމެދު ޝައްކެއްނެތެވެ.\nއަޒިކިއަލްއާއި ޒަހީން ދަންޖެއްސުން އޮތީ އާއްމުންނަށް ހުޅުވާލާފައެވެ.


އައްޑޫ ޓަރޝަރީ ހޮސްޕިޓަލްގެ މަސައްކަތް ނިންމާ، މިއަހަރު ޚިދުމަތްދޭން ފަށާނަން - މިނިސްޓަރ ނާޒިމް - Voice of Meedhoo\nއައްޑޫ ޓަރޝަރީ ހޮސްޕިޓަލްގެ މަސައްކަތް ނިންމާ، ...\nއައިޖީއެމްއެޗްގެ މުވައްޒަފުން ޚާއްޞަ އެހީއަށް ބޭނުންވާ ...\nއައްޑޫ ސިޓީގައި ސަރުކާރުން ޤާއިމުކުރާ 100 އެނދުގެ ޓަރޝަރީ ހޮސްޕިޓަލްގެ މަސައްކަތް ނިންމާ، މިއަހަރުގެ ތެރޭގައި އެތަނުން އާއްމުން ރައްޔިތުންނަށް ޚިދުމަތްދެއްވާނެކަމަށް ހެލްތް މިނިސްޓަރ ޢަބްދުﷲ ނާޒިމް އިބްރާހީމް ވިދާޅުވެއްޖެއެވެ.\nޕީ.އެސް.އެމް ނިއުސްއަށް ދެއްވި ޚާއްސަ އިންޓަރވިއުއެއްގައި މިނިސްޓަރ ނާޒިމް ވިދާޅުވީ، އައްޑޫ ޓަރޝަރީ ހޮސްޕިޓަލްގެ ކޮންސްޓްރަކްޝަންގެ ހުރިހާ މަސައްކަތެއް މިއަހަރުގެ ފުރަތަމަ ކުއަރޓަރގެ ތެރޭގައި ނިންމާލެވޭނެކަމަށެވެ. ގާތްގަނޑަކަށް 21 މިލިއަން ޑޮލަރު ޚަރަދުކޮށްގެން ކުރިއަށްގެންދާ މި މަޝްރޫޢުގެ މަސައްކަތް ސަރުކާރުން ހަވާލުކޮށްފައިވަނީ އެލިއާ ކޮންސްޓްރަކްޝަނާއެވެ.\nމާލޭ ސަރަޙައްދުގެ އިތުރުން ރާއްޖޭގެ އުތުރާއި، ދެކުނުގައި ޓަރޝަރީ ފެންވަރުގެ ޚިދުމަތްދޭ ހޮސްޕިޓަލެއް ޤާއިމުކުރުމަކީ ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމްގެ ރިޔާސީ ވަޢުދުތަކުގެތެރޭގައި ހިމެނޭ އެންމެ މުހިއްމު އެއްވަޢުދެވެ. އެގޮތުން 17ވަނަ ސާރކް ސަމިޓު ބޭއްވުމަށް އައްޑޫ ސިޓީގައި ޢިމާރާތްކުރި އިކުއެޓޯރިއަލް ކޮންވެންޝަން ސެންޓަރު، ޓަރޝަރީ ފެންވަރުގެ ހޮސްޕިޓަލަކަށް ބަދަލުކުރުމަށް ނިންމައި އެކަމުގެ ޢަމަލީ މަސައްކަތްތައް މިހާރު ވަނީ ފަށާފައެވެ. އިކުއެޓޯރިއަލް ކޮންވެންޝަން ސެންޓަރު ހުރި ޢިމާރާތަށް ގެންނަންޖެހޭ ބަދަލުތައް ގެނެއުމުގެ މަސައްކަތް ކުރުމަށް ސަރުކާރުން ޙަވާލުކޮށްފައިވަނީ އެލިއާ ކޮންސްޓްރަކްޝަނާއެވެ.\nމި މަޝްރޫޢުގެ ދަށުން ކޮންވެންޝަން ސެންޓަރު ހުރި ޢިމާރާތަށް ބޮޑެތި ބަދަލުތަކެއް ގެނެސް، ޒަމާނީ ވަސީލަތްތަކާއެކު ޓަރޝަރީ ފެންވަރުގެ ޚިދުމަތްދޭ ހޮސްޕިޓަލަކަށް އެތަން ބަދަލުކުރުމަށްވަނީ ހަމަޖެހިފައެވެ. މިއާއެކު ދެކުނު ސަރަޙައްދުގެ ސިއްޙީ ނިޒާމަށް ބޮޑެތި ކުރިއެރުންތަކެއް ލިބިގެންދާނެކަމަށާއި، ރައްޔިތުންގެ ސިއްޙީ ޚިދުމަތަށް ކުރާ ހޭދަ އެތައް ގުނައެއް ކުޑަވެގެންދާނެކަމަށް ސަރުކާރުން ބުނެއެވެ.\nއައްޑޫ ޓަރޝަރީ ހޮސްޕިޓަލްގެ މަސައްކަތްތައް ކުރިއަށްދާގޮތާ ގުޅޭގޮތުން ޕީ.އެސް.އެމް ނިއުސްއަށް ދެއްވި ޚާއްސަ އިންޓަރވިއެއްގައި ހެލްތް މިނިސްޓަރ ޢަބްދުﷲ ނާޒިމް އިބްރާހީމް ވިދާޅުވީ، ހޮސްޕިޓަލްގެ މަސައްކަތްތައް ތާވަލާއި އެއްގޮތަށް ވަރަށް ބާރަށް ކުރިއަށްދާކަމަށެވެ. އަދި ހޮސްޕިޓަލްގެ ކޮންސްޓްރަކްޝަންގެ ހުރިހާ މަސައްކަތެއް މިއަހަރުގެ ފުރަތަމަ ކުއަރޓަރގެ ތެރޭގައި ނިންމާލެވޭނެކަމަށެވެ. ކޮންވެންޝަން ސެންޓަރު ހުރި ޢިމާރާތަށް ގެންނަންޖެހޭ ބަދަލުތަކަށާއި، ހޮސްޕިޓަލަށް ބޭނުންވާ މެޝިނަރީޒް ހޯދުމަށް ގާތްގަނޑަކަށް 21 މިލިއަން ޑޮލަރު ޙަރަދުވާނެކަމަށް މިނިސްޓަރ ނާޒިމް ވިދާޅުވިއެވެ. އަދި އެ ހޮސްޕިޓަލަށް ބޭނުންވާ މެޝިނަރީޒް ހޯދުމުގެ މަސައްކަތް މިނިސްޓްރީން މިހާރު ކުރަމުންދާކަމަށްވެސް މިނިސްޓަރ ވިދާޅުވިއެވެ.\n“މި ހޮސްޕިޓަލްގެ މަސައްކަތް ތާވަލާ އެއްގޮތަށް ވަރަށް ރަނގަޅަށް ކުރިއަށް އެބަދޭ. މި ހިނގާ 2018 ވަނަ އަހަރުގެ ފުރަތަމަ ކުއަރޓަރގެ ތެރޭގައި ހޮސްޕިޓަލް ޢިމާރާތުގެ ކޮންސްޓްރަކްޝަން ހުރިހާ މަސައްކަތެއްވެސް ނިމިގެންދާނެ. މިއީ ގާތްގަނޑަކަށް 21 މިލިއަން ޑޮލަރު ހަރަދުކޮށްގެން ބިނާކުރެވޭ ހޮސްޕިޓަލެއް. އެއީ ހޮސްޕިޓަލް އިމާރާތްކުރުމާއި އަދި ހޮސްޕިޓަލަށް ބޭނުންވާ ބައެއް މެޝިނަރީއާއި އިކުއިޕްމަންޓްސް ހޯދުމަށްޓަކާ. ހޮސްޕިޓަލަށް ބޭނުންވާ މެޝިނަރީޒް ގަތުމަށްޓަކާވެސް ބިޑްކޮށްގެން ކުރިއަށްގެންދަންޖެހޭ މުޢާމަލާތްތައް މިހާރު އެބަކުރިއަށްދޭ” ހެލްތް މިނިސްޓަރ ޢަބްދުﷲ ނާޒިމް އިބްރާހީމް ވިދާޅުވިއެވެ.\nހެލްތް މިނިސްޓަރ ނާޒިމް ވިދާޅުވީ، އައްޑޫ ސިޓީގައި ޓަރޝަރީ ހޮސްޕިޓަލެއް ޤާއިމުކުރުމުގެ މަސައްކަތަކީ ކުރީގެ ސަރުކާރުންތަކުންވެސް ކުރަން އުޅެ، ނުވެފައިވާކަމެއް ކަމަށެވެ. އެހެންނަމަވެސް އައްޑޫ ސިޓީގެ ރައްޔިތުންނަށް ޓަރޝަރީ ހޮސްޕިޓަލެއް ބިނާކުރުމުގެ ހަޤީޤީ މަންޒަރު ދައްކައިދިން ސަރުކާރަކީ ރައީސް ޔާމީންގެ ސަރުކާރުކަމަށް މިނިސްޓަރ ވިދާޅުވިއެވެ. މިނިސްޓަރ ނާޒިމް ވިދާޅުވީ، އައްޑޫ ޓަރޝަރީ ހޮސްޕިޓަލްގެ މަސައްކަތް ނިންމާ، މިއަހަރުގެ ތެރޭގައި ދެކުނު ރައްޔިތުންނަށް އެ ހޮސްޕިޓަލުން ޚިދުމަތްދޭން ފަށާނެކަމަށެވެ.\n“އަޅުގަނޑު އުއްމީދުކުރަނީ ތަވާލާ އެއްގޮތަށް މިކަންކަންގޮސް، މިއަހަރުގެ ތެރޭގައި ޓަރޝަރީ ފެންވަރުގެ ހޮސްޕިޓަލެއް އައްޑޫ ސިޓީގައި ޤާއިމުވެގެންދާނެކަމަށް. އެނގިވަޑައިގަންނަވާނެ ފަދައިން މިއީ ވަރަށް ގިނަ ސަރުކާރުތަކަކުން ކުރަން އުޅެ، ނުވެފައި އޮތްކަމެއް. އެހެންނަމަވެސް މިއަދު އައްޑޫގެ ރައްޔިތުން ވަރަށް ޝުކުރުވެރިކަމާއެކު ބަލައިގަނެ، ފާހަގަކުރަނީ މި ހޮސްޕިޓަލްގެ މަސައްކަތް ވަރަށް ބާރަށް ކުރިއަށްދާކަން. އަޅުގަނޑަށް ވަރަށް ކަށަވަރުކަމާއެކު ދަންނަވަން ކެރިދާނެ މި ހޮސްޕިޓަލްގެ މަސައްކަތް ނިންމާ، އެތަނުގެ ޚިދުމަތް މިއަހަރުގެ ތެރޭގައި، އައްޑޫ ސިޓީއާއި، ދެކުނުގެ ހުރިހާ ރައްޔިތުންނަށް ލިބިގެންދާނެކަން” ހެލްތް މިނިސްޓަރ ޢަބްދުﷲ ނާޒިމް އިބްރާހީމް ވިދާޅުވިއެވެ.\nމި މަޝްރޫޢަށް ގާތްގަނޑަކަށް 21 މިލިއަން ޑޮލަރު ޚަރަދުވާއިރު، އެކަމަށް ބޭނުންވާ ފައިސާ ސަޢޫދީ ފަންޑުންނާއި، އޯޕެކް ފަންޑު މެދުވެރިކޮށް ހަމަޖެހިފައިވާކަމަށް ސަރުކާރުން ބުނެއެވެ. އިކުއެޓޯރިއަލް ކޮންވެންޝަން ސެންޓަރު ޓަރޝަރީ ހޮސްޕިޓަލަކަށް ބަދަލުކުރުމުގެ މަސައްކަތް ހަލުވިކަމާއެކު ކުރިއަށްދާއިރު، ރާއްޖޭގެ އުތުރުން، ހދ.ކުޅުދުއްފުށީ ރީޖަނަލް ހޮސްޕިޓަލް 150 އެނދުގެ ޖާގައިގެ ޓަރޝަރީ ހޮސްޕިޓަލަކަށް ބަދަލުކުރުމުގެ މަސައްކަތްވެސް ސަރުކާރުން އަންނަނީ ކުރަމުންނެވެ.


Baikolhah Jehi Landaa Eku FA Cup In Arsenal Kataifi - Vaguthu\nބައިކޮޅަށް ޖެހި ލަނޑާއެކު އެފްއޭ ކަޕުން އާސެނަލް ކަޓައިފި\n6 މަސް ކުރިން ( ޖެނުއަރީ 23, 2021 )\nސައުތެމްޓަން އާއި އާސެނަލް ބައްދަލުކުރި މެޗުގެ ތެރެއިން\nއިނގިރޭސި އެފްއޭ ކަޕުގެ ހަތަރުވަނަ ބުރުގައި ސައުތެމްޓަން އާއި ވާދަކޮށް ބައިކޮޅަށް ޖެހި ހަމައެކަނި ގޯލާއެކު މުބާރާތުން އެންމެފަހުގެ ޗެމްޕިއަން އާސެނަލް ކަޓައިފިއެވެ.\nސައުތްހެމްޓަން ގެ ދަނޑުގައި ކުޅުނު މި މެޗުން އާސެނަލް ބަލިވީ 1-0 ގެ ނަތީޖާއަކުންނެވެ. އެންމެފަހުގެ ޗެމްޕިއަނުން އަތުން ތަށީ ބީވެގެންދިޔަ އިރު ، މި މެޗުގައި ގިނަވަގުތު ބޯޅަ ހިފަހައްޓައިގެން ކުޅެފައިވަނީ އާސެނަލް އެވެ.\nމެޗުގައި ފެނިގެންދިޔަ ހަމައެކަނި ލަނޑު ފެނިގެންގޮސްފައިވަނީ މެޗުގެ 24 ވަނަ މިނެޓުގައެވެ. މިއީ އާސެނަލްގެ ޑިފެންޑަރު ގެބްރިއަލް އަތުން ބައިކޮޅަށް ވަތް ގޯލެކެވެ. މިއީ ސައުތެމްޓަންގެ ވޯކާ ގޯލާއި އަމާޒުކޮށް ފޮނުވާލި ބޯޅަ ގެބްރިއަލްގެ ގައިގަ ޖެހިފައި ބޯޅައިގެ މިސްރާބު ބަދަލުވެގެން ބައިކޮޅަށް ވަތް ގޯލެކެވެ.\nމިއީ އިނގިރޭސި އެފްއޭ ކަޕުގައި 2012 ގެ ފަހުން އާސެނަލްގެ ކުޅުންތެރިއެއް އަތުން ބައިކޮޅަށް ވަތް ފުރަތަމަ ގޯލެވެ. މީގެކުރިން މި ރެކޯޑު އޮތީ ސަންޑަލޭންޑާއި ދެކޮޅަށް 2012 ވަނަ އަހަރު ކުޅުނު މެޗުގައި ބައިކޮޅަށް ލަނޑު ޖެހި އެލެކްސް އޮކްސްލޭޑް ޗެމްބެލައިން އަތުގައެވެ.\nމެޗުގެ ދެވަނަ ހާފުގައި އާސެނަލުން ނަތީޖާ އަނބުރާލެވޭތޯ ވަރަށް މަސައްކަތްކުރި އެވެ. އަދި ގިނަ ބަދަލުތަކެއް ވެސް ފެނިގެންދިޔަ އެވެ. ނަމަވެސް އާސެނަލަށް މި މެޗު ވީ ބަދުނަސީބު މެޗަކަށެވެ. ގިނަވަގުތު ބޯޅަ ހިފަހައްޓައި، ގިނަ ހަމަލާތަކެއް އުފެއްދި ނަމަވެސް ގޯލުގެ ތެރެއަށް ބޯޅަ ފޮނުވާލެވޭ ގޮތެއް ނުވިއެވެ.\nމި ނަތީޖާއާއެކު ސައުުތެމްޓަން ވަނީ މުބާރާތުގެ ދެެން އޮތް ބުރަށް ދަތުރުކޮށްފައެވެ. މި ބުރުގައި އެ ޓީމު ވާދަކުރާނީ ވުލްވްސް އާއެވެ.\nފަލަސްތީނާ އެއްކޮޅަށް އެލްނެނީ އެރުުމުން "ލަވާޒާ"އަށް ހަޖަމެއް ނުވި\nކާމިޔާބީއާއެކު ލެސްޓާގެ ދެ ކުޅުންތެރިން ހާމަކޮށްލީ ފަލަސްތީނު ދިދަ\nލެސްޓާގެ ތާރީހުގައި ފުރަތަމަ ފަހަރަށް އެފްއޭ ކަޕް ކާމިޔާބުކޮށްފި\nލަނޑަވިސް މުބާރާތުން ކެތޫތެ؟


Raees Yameen Ge Gekolhah Miaharu 37 Million Rufiya Haradhu Vaane - Vaguthu\nރައީސް ޔާމީންގެ ގެކޮޅަށް މިއަހަރު 37 މިލިއަން ރުފިޔާ ޚަރަދު ވާނެ\nރައީސުލްޖުމްހޫރިއްޔާ އަބްދުﷲ ޔާމީންގެ ރަސްމީ ގެކޮޅު ކަމަށްވާ ހިލާލީގޭގެ ޚަރަދަށް މި އަހަރު 37 މިލިއަނަށްވުރެ ގިނަ ރުފިޔާ ޚަރަދު ވާނެ ކަމަށް ލަފާކުރެވޭ ކަމަށް، އަންނަ އަހަރަށް ލަފާކުރާ ދައުލަތުގެ ބަޖެޓުގައި ބުނެފި އެވެ.\nހިލާލީ ގޭގައި ދިރިއުޅުއްވަނީ ރައީސް ޔާމީންގެ ދެކަނބަލުންނާއި، އެންމެ ހަގު ދަރިކަލުންނެވެ.\nއަންނަ އަހަރަށް ލަފާކޮށް، ސަރުކާރުން މަޖިލީހަށް ހުށަހެޅި ބަޖެޓުގައިވާ ގޮތުން ރައީސް ޔާމީންގެ ރަސްމީ ގެކޮޅަށް މިއަހަރު 37.8 މިލިއަން ރުފިޔާ ޚަރަދުވާނެ ކަމަށް ބެލެވެ އެވެ. އެއީ މަހެއްގެ މައްޗަށް ބަލާނަމަ، 3.1 މިލިއަން ރުފިޔާ އެވެ. އެއީ ދުވާލަކަށް ލައްކައަކަށްވުރެ ގިނަ ރުފިޔާ އެވެ.\nމިއަހަރު ހިލާލީގެ އަށް 37.8 މިލިއަން ރުފިޔާ ހިލާލިގެ އަށް ޚަރަދު ވާނެ ކަމަށް ބަޖެޓްގައި ބުނެފައިވީ ނަމަވެސް މި އަހަރަށް ފާސްކުރި ބަޖެޓުގައި ރައީސްގެ ގެކޮޅަށް ޚަރަދު ކުރުމަށް އޮތީ 25 މިލިއަން ރުފިޔާ އެވެ. އިތުރުވާ ފައިސާ އަކީ ކިހިނެއް ލިބުނު ފައިސާ ކަމެއް ބަޖެޓް ފޮތުގައި ނެތެވެ.\nމިދިޔަ އަހަރު ރައީސްގެ ރަސްމީ ގެކޮޅުގެ ޚަރަދުގެ ގޮތުގައި 35.1 މިލިއަން ރުފިޔާ ޚަރަދުވެފައިވެ އެވެ.\nއަންނަ އަހަރު ރައީސުލްޖުމްހޫރިއްޔާ ހުންނަވާ، ރަސްމީ ގެކޮޅަށް ހަރަދު ކުރާނީ، 31.6 މިލިއަން ރުފިޔާ އެވެ. އެއީ\nމަހަކު 2.6 މިލިއަން ރުފިޔާ އެވެ. ދުވާލަކަށް އެގޭގެ ހަރަދަށް ޖެހޭނީ، 87،680 ރުފިޔާއެވެ.\nއަންނަ ހޮނިހިރު ދުވަހު ރައީސް ޔާމީން ހިލާލިގެ އިން ނިކުމެ ވަޑައިގަންނަވަން ޖެހޭނެއެވެ. މިހާރު ގެންދަނީ އެމަނިކުފާނުގެ އަމިއްލަފުޅު ގޯތި ކަމަށްވާ ހ.ނޫފަރުގައި އިމާރާތެއް ކުރަމުންނެވެ. އެއިމާރާތުގެ އެންމެ ތިރީ ދެބުރި ވަނީ މިހާރު ނިމިފައި ކަމަށް ބެލެވެއެވެ. އެހެންކަމުން ރައީސް ޔާމީން ހޮނިހިރު ދުވަހު ބަދަލުވެ ވަޑައިގަންނަވާނީ އެގެއަށް ކަމަށް ބެލެވެއެވެ.\nއަންނަ ހޮނިހިރު ދުވަހު ވެރިކަމާއި ހަވާލުވެ ވަޑައިގަންނަވާ އިބްރާހިމް މުހައްމަދު ސޯލިހް (އިބޫ) ދިރިއުޅުއްވާނެ ތަނެއް އަދި ހާމައެއް ނުކުރައްވައެވެ. އެމަނިކުފާނު ކުރިން ވިދާޅުވެފައި ވަނީ ދައުލަތުގެ ބަޖެޓުން އަމިއްލަފުޅު ގެއަށް ޚަރަދެއް ނުކުރާނެ ކަމަށާއި ދިރިއުޅުއްވާނީ ދައުލަތުން ހަމަޖައްސަވާ ގެކޮޅެއް ކަމަށެވެ.\nނޮވެމްބަރު 14, 2018 23:00\nހިލާލީގެ ކިހިނެއް ރައިސް ޔާމީނުގެ ގެކޮޅަށްވީ. ޢެއި ރައީސުލް ޖުމުހޫރިއްޔާ ހުންނަވާ ގެކޮޅު ނުވަތަ ގަނޑުވަރު ނޫންތަ\nނޮވެމްބަރު 15, 2018 02:05\nޕިސް ޕިސް ޕިސް... ރައްޔިތުންގެ ފައިސާ ކަނީ...\nނޮވެމްބަރު 15, 2018 12:23\nކޮންމެވެސް ކަމެއް ވެގެންދޯ ރެއާ ދުވާލު ވެރިކަމަށް ނޭރިގެން އެންމެން އުޅެނީ\nނޮވެމްބަރު 15, 2018 11:48\nފަގީރުން އަދިވެސް ފަގީރު ވަނީ. މުއްސަނދިން އަދިވެސް މުއްސަނދި ވަނީ. ގައުމުގެ ހާލަތު


22/09/2011 – DhiSalafiyyah\n22/09/2011 ސިޔަރަތާއި ތާރީޚް, ޞަޙާބީންއައްޝައިޚް އަޙްމަދު މިޙްސަން މުޙައްމަދު\nޢަބްދުއްރަޙްމާން އިބްނު ޢައުފްގެ ކިބައިން ރިވާވެގެންވެއެވެ. ކީރިތި ރަސޫލާ ސައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. “އަބޫބަކުރު ވާހުށީ ސުވަރުގޭގައެވެ. ޢުމަރު ވާހުށީ ސުވަރުގޭގައެވެ. ޢުޘްމާން ވާހުށީ ސުވަރުގޭގައެވެ. ޢަލީ ވާހުށީ ސުވަރުގޭގައެވެ. ޠަލްޙާ ވާހުށީ ސުވަރުގޭގައެވެ. އައްޒުބައިރު ވާހުށި ސުވަރުގޭގައެވެ. ޢަބްދުއްރަޙްމާން ބުން ޢައުފް ވާހުށީ ސުވަރުގޭގައެވެ. ސަޢުދު (ބުން އަބީ ވައްޤާޞް) ވާހުށީ ސުވަރުގޭގައެވެ. ސަޢީދު (ބިން ޒައިދު) ވާހުށީ ސުވަރުގޭގައެވެ. އަދި އަބޫ ޢުބައިދާ ބިން އަލްޖައްރާޙު ވާހުށީ ސުވަރުގޭގައެވެ.” [ ތިރްމީޛީ…\n22/09/2011 ސިޔަރަތާއި ތާރީޚް, ޞަޙާބީންއައްޝައިޚް މޫސާ އައްޔޫބް\nނައިސް ނުދާނޭ ދުވަސް\nލޮބުވެތި އަޚުންނާއި އުޚްތުންނޭވެ! ވިސްނާލާށެވެ. މިފަދަ ނުރައްކާތެރިކަން ބޮޑުވެގެންވާ ދުވަހެއްގައި އަހަރެމެން މި ނިކަމެތި އިންސާނުންގެ ޙާލު ހުންނާނީ ކިހިނެއްހެއްޔެވެ؟\n22/09/2011 އެހެނިހެން, ޢާންމު ލިޔުންއައްޝައިޚް އަޙްމަދު ރިމާޒް\nއިންސާނެއްގެ ޙަޔާތުގައި ވަގުތުގެ މުހިއްމުކަން\nމިއުއްމަތުގެ ސަލަފުއްޞާލިހުން ވަނީ ވަގުތުގެ ބޭނުން ފުރިހަމަ ގޮތުގައި ހިފުމަށް ވަރަށް ބޮޑަށް މަސަކަތްކުރައްވާފައެވެ. މިގޮތުން ޢަބްދުއްރަޙްމާން ބިން އަބީ ޙާތިމް އައްރާޒީ ކޭންބައްލަވާއިރާއި، ފާޚާނާއަށް ވަންނަވާއިރާއި އަދި ގޭތެރޭގެ އެހެން ކަންތައް ކުރައްވާ އިރު، ދަރިފުޅުކައިރީ ބުނުއްވައިގެން އެކަލޭގެފާނަށް އަޑުއިވޭވަރަށް ފޮތް ކިއުއްވައެވެ.\n22/09/2011 އެހެނިހެން, ޢާންމު ލިޔުންއައްޝައިޚު އަޙްމަދު ނާޒިޙް\nއަދުއްވުންނާއި ބައްދަލުކުރުމަށް (ހަނގުރާމައަށް) ނެއެދޭށެވެ. ދުޅަހެޔޮ ޞިއްޙަތަކަށް އެދި ﷲ ގެ ޙަޟްރަތުގައި ދަންނަވާށެވެ.\n22/09/2011 އެހެނިހެން, ޢާންމު ލިޔުންއައްޝައިޚް މުޙައްމަދު ޝަމްޢޫން\nފަތިސްނަމާދުކުރާކަމަށް މަލާއިކަތުން ހެކިވުން\nތިމަން ބޭކަލުން އެމީހުންނާއި ވަކިވީ އެމީހުން ނަމާދު ކުރަން ތިއްބައެވެ. އަދި އެމީހުންގާތަށް އައީވެސް އެމީހުން ނަމާދު ކުރަން ތިއްބައެވެ.\n22/09/2011 އެހެނިހެން, ޢާންމު ލިޔުންއަލް އަޚް އަޙްމަދު ލަޠީފު\nސަލްމާނުލް ފާރިސީ رضي الله عنهގެ އަގުހުރި ބަސްކޮޅެއް\nސަލްމާނުލް ފާރިސީ ރަޟިޔަﷲ ޢަންހުގެ ކިބައިންރިވާވެގެންވެއެވެ. އެކަލޭގެފާނު ވިދާޅުވިއެވެ. “ރޭގަނޑުވުމުން މީސްތަކުން3ބަޔަކަށް ބެހިގެންދެއެވެ.\nހަށިގަޑުގައި މަސްކޮޅެއްވެއެވެ. އެ ރަނގަޅުވެއްޖެނަމަ، މުޅި ހަށިގަނޑު ރަނގަޅުވެދެއެވެ. އަދި އެ ފަސާދަވެއްޖެނަމަ މުޅި ހަށިގަނޑު ފަސާދަވެ( ހަލާކުވެ) ދެއެވެ.\nނިޢުމަތްތަކުގެ ތެރެއިން – ޒުވާން ޢުމުރު\nޒުވާންދުވަސްވަރުގެ ބޭނުން ހެޔޮގޮތުގައި ހިފަމާތޯއެވެ! ﷲ އަމުރު ކުރެއްވެވި ކަންތައްކުރުމުގައެވެ. އެއިލާހުގެ ރުހިވޮޑިގަތުން ހޯދުމުގައެވެ.


Mihaaru Positive vaa adhadhu gina eh noon: Dr Afzal\nމިފަހުން ރާއްޖެއިން ކޮވިޑްގެ ބަލި މީހުން ފެންނަ ނިސްބަތް ގިނަ ނޫން ކަމަށް އެންއީއޯސީއިން ބުނެފި އެވެ.\nކޮވިޑް-19ގެ ބަލިމަޑުކަމާއި ގުޅިގެން ރާއްޖެއިން ވަނީ ގިނަ ފިޔަވަޅުތަކެއް އަޅާފައެވެ. ނަމަވެސް ބައެއް ފިޔަވަޅުތަކަށް ލުއި ދިނުމަށް ސަރުކާރުން މިހާރު ދަނީ ތައްޔާރުވަމުންނެވެ. ފިޔަވަޅުތަކަށް ލުއިދޭން ނިންމި ނަމަވެސް އަދިވެސް ކޮންމެ ދުވަހަކު ފަންސާހަކަށް މީހުން ދަނީ ޕޮޒިޓިވްވަމުންނެވެ.\nކޮވިޑާ ގުޅިގެން އަޅާފައިވާ ބައެއް ފިޔަވަޅުތަކަށް ލުއި ދިނުމަށް ނިންމާފައިވާއިރު މިހާރުވެސް ކޮވިޑްގެ ބަލި މީހުން ފެންނަމުންދާތީ އެކަމާ ގުޅޭގޮތުން ސުވާލު ކުރުމުން ޑރ. އިބްރާހިމް އަފްޒަލް ވިދާޅުވީ ލޮކްޑައުން މުޅިން ނަގަނީ ނޫން ކަމަށާ ލޮކްޑައުންއަށް ފަސޭހަތަކެއް ދެނީ ކަމަށެވެ.\nމިފަހުން މާލެއިން ދުވާލަކު ޕޮޒިޓިވްވަމުންދަނީ ފަންސާހަކަށް މީހުން ކަމަށާ މިއީ މާލެ ކަހަލަ އާބާދީ ބޮޑު ރަށެއްގައި ބޮޑު އަދަދެއް ނޫން ކަމަށް އަފްޒަލް ވިދާޅުވިއެވެ.\n"ދުވާލަކަށް 50 ކޭސް ފެނުމަކީ މިފަދަ ބައްޔަކަށް ބަލާއިރު މިއީ ހައި ނަންބަރެއް ނޫން އިނގޭތޯ. މިފަދަ ސްޕްރެޑްވާ ބައްޔަކަށް ބަލާއިރު، އަދި މިއީ މާލޭގެ އާބާދީގެ ނިސްބަތުން ދުވާލަކު 50 މީހުން ފެނުމަކީ އެހާ ހައި އަދަދެއް ނޫން."\nއަފްޒަލް ވިދާޅުވީ މަސައްކަތް ކުރަނީ އެ އަދަދު ސުމަކަށް މަދު ކުރުމަށް ކަމަށާ ނަމަވެސް މިހާރު އޮތް ހާލަތުގައި ލުއިތަކެއް ދިނުމަކީ މައްސަލައެއް ނޫން ކަމަށެވެ. އަދި ލޮކްޑައުންއަށް ލުއި ދޭނީ ޑަބްލިއުއެޗްއޯގެ އިރުޝާދުތަކާއި އެެއްގޮަތަށް ކަމަށްވެސް ވިދާޅުވިއެވެ.\nޑރ. އަފްޒަލް ވަނީ ލުއި ދިން ނަމަވެސް ސިއްހީ އިރުޝާދުތަކަށް ހާއްސަ ސަމާލުކަމެއް ދިނުމަށް އެދިފައެވެ.\nކޮވިޑްގެ ބަލިމީހުން މާލެއިން ފެނިގެން މާލެ ލޮކްޑައުން ކުރީ މިދިޔަ މަހުގެ 15 ވަނަ ދުވަހުއެވެ. އެ މުއްދަތު މިމަހުގެ 28 ވަނަ ދުވަހަށް ދެމި އޮންނާނެއެވެ. އޭގެ ފަހުން ލޮކްޑައުން އުވާލާނެ ކަމުގެ އިޝާރާތެއް ސަރުކާރުން ވަނީ ދީފައެވެ.\nދުވަސްވީ މީހުންގެ ސާމްޕަލް ނަގަން މަޖުބޫރެއް ނުކުރާނެ


މަޝްހޫރު ވާހަކަ ލިޔުންތެރިޔާ ޖޭކޭ ރޯލިންގްސްގެ ވާހަކަ ސީރީޒް، ހެރީ ޕޮޓަރގެ މައްޗަށް ބިނާވެގެން އެނަމުގައި އުފައްދާފައިވާ އިނގިރޭސި ފިލްމް ސީރީޒްގެ ތަރިންގެ ޚާއްސަ ރީޔޫނިއަނެއް ދެއްކުމަށް ނިންމައިފިއެވެ.\nހެރީ ޕޮޓަރ ފިލްމް ސީރީޒަށް 20 އަހަރު ފުރުން ފާހަގަކުރުމުގެ ގޮތުން އެޗްބީއޯ މެކްސްއިން ޖެނުއަރީ 1 އިން ފެށިގެން ދެއްކުމަށް ހަމަޖެހިފައިވާ މި ޚާއްސަ ބައިގައި ފިލްމްގެ އެންމެ މުހިންމު ތިން ތަރިން ބައިވެރިވުމަށް ވަނީ ހަމަޖެހިފައެވެ. އެއީ ހެރީ ޕޮޓަރގެ ރޯލް ކުޅުނު ޑެނިއަލް ރެޑްކްލިފް، ހަރމައިނީގެ ރޯލް ކުޅުނު އެމާ ވޮޓްސަން އަދި ރޮނާލްޑް ވީޒްލީގެ ރޯލް ކުޅުނު ރުޕަރޓް ގްރިންޓެވެ. މީގެ އިތުރުންވެސް މި ފިލްމް ސީރީޒްގެ އެކި ހިސާބުތަކުގައި މުހިންމު ރޯލްތަކުން ފެނިގެންދިޔަ ޚާއްސަ ތަރިންތައް މި ރީޔޫނިއަންގެ އެކި ހިސާބުތަކުން ފެނިގެންދާނެއެވެ.\nމި ރީޔޫނިއަންގެ ތެރެއިން ކާސްޓުންގެ އިންޓަރވިއުތަކާއި އެމީހުންގެ މެދުގައި ދެކެވޭ ޚާއްސަ ވާހަކަތަކެއް ގެނެސްދޭނެއެވެ. މި ރީޔޫނިއަން ޝޫޓްކުރުމަށް ހަމަޖެހިފައިވަނީ އެ ސީރީޒްގައި ފެނިގެންދާ ހޮގްވާޓްސް ކާސްޓްލްގެ ސެޓްތަކުގައެވެ.\nހެރީ ޕޮޓަރގެ ރަސްމީ ފިލްމެއް އެންމެ ފަހުން ފެނިގެން ގޮސްފައިވަނީ 2011ވަނަ އަހަރުގައެވެ. އެއީ ހެރީ ޕޮޓަރ އެންޑް ދަ ޑެތްލީ ހޮލޯސް ޕާޓް 2އެވެ. އެ ފިލްމާއި އެކު، 8 ފިލްމްގެ މައްޗަށް ހިމެނޭ ސީރީޒް ނިންމާލިއިރު ވަނީ އެތަކެއް މުހިންމު ސުވާލުތަކަކަށް ޖަވާބު ލިބިދީފައެވެ. އެގޮތުން މި ސީރީޒްގެ ފޭނުން އެންމެ ރުޅިއަންނަ އެއް ކެރެކްޓަރކަމަށްވާ ޕްރޮފެސަރ ސްނޭޕް، ހެރީ ޕޮޓަރއާއި މެދު ގޯސްކޮށް އަމަލުކުރުމުގެ ފަހަތުގައި ފޮރުވިފައި އޮތް ބޮޑު ސިއްރު ވަނީ ފަޅާއަރާފައެވެ. އަދި ސީރީޒްގެ ނުބައި ކެރެކްޓަރކަމަށްވާ ވޮލްޑަމޯޓާއި އޭނާގެ ޑެތް އީޓާރސްގެ ލަޝްކަރުން ހެރީ ޕޮޓަރ މަރާލައި ހޮގްވާޓްސް ކޮންޓްރޯލްކުރުމަށް ކުރި ވަރުގަދަ ހަނގުރާމަވެސް ފޭނުންނަށް ފެނިގެންދިޔައެވެ.\nއެ ފިލްމް ނިމިގެންދިޔައީ ވޮލްޑަމޯޓާއި އޭނާގެ ލަޝްކަރުގެ މައްޗަށް ހެރީ ޕޮޓަރމެން ކާމިޔާބު ހޯދައި، އޭގެ އަހަރުތަކެއްގެ ފަހުން އެމީހުންގެ ދަރިންތައް ހޮގްވާޓްސްއަށް ފޮނުވާލުމަށް ކިންގް ކްރޮސް ސްޓޭޝަނަށްދާ ހިސާބުންނެވެ.\nހެރީ ޕޮޓަރ ސީރީޒަކީ ދުނިޔޭގައި މިހާތަނަށް އެންމެ ކާމިޔާބުކޮށް ނެރެވުނު އެއް ސީރީޒެވެ. އެ ވާޙަކަ ސީރީޒްގެ އާ ބައެއް 2016 ވަނަ އަހަރުގެ ތެރޭގައި ޕްލޭއެއްގެ ގޮތަށް ނެރެވުނެވެ. ހެރީ ޕޮޓަރ އެންޑް ދަ ކާރސްޑް ޗައިލްޑްގެ ނަމުގައި ނެރެވުނު މި ޕްލޭ ފިލްމަކަށް ހެދުމަށް ޝައުގުވެރިވާކަމަށް ހެރީ ޕޮޓަރގެ ތިން ފިލްމެއް ޑިރެކްޓްކޮށްފައިވާ ކްރިސް ކޮލަމްބަސް ވަނީ ބުނެފައެވެ.


ހަތިޔާރާއެކު ސިފައިންގެ ހާއްސަ އޮޕަރޭޝަނެއް މާލެގަ ފަށައިފި\n0 September 10th, 2019 - 10:06 PM\nހަތިޔާރާއެކު ސިފައިންގެ ހާއްސަ އޮޕަރޭޝަނެއް މާލެގަ ފަށައިފިއެވެ.\nފުލުހުން ކުރިއަށް ގެންދާ އޮޕަރެޝަނުގައި މާލޭގެ އިތުރުން އައްޑޫގެ ބައެއް ތަންތަން ވެސް ބަލައި ފާސްކުރަމުން ވެސްް އެބަގެންދެއެވެ.\nފުލުހުން ބަލައި ފާސްކުރަމުން ގެންދަނީ ގެއްލުވާލާފައިވާ މީހުންނާއި މަރާލާފައިވާ މީހުންގެ މައްސަލަތައް ބަލާ ރިޔާސީ ކޮމިޝަން (މަރު ކޮމިޝަން) އިން ނެރުނު ރިޕޯތުގައި ބުނާ ރިލްވާން ރަހީނުކޮށްގެން ގޮސް އެރުވި ދޯނި ހަމަޖައްސައިދިން ކަމަށް ރިޕޯޓުގައި ބުނާ، ސ. ފޭދޫ ގުރަހާގެ އަގްލީލް (ކިޑޫ)ގެ ގެޔާއި އޭނާގެ ވިޔަފާރިތައް ހިމެނޭ ސަރަހައްދުތަކެވެ.\nމާލެއިން ބަލަމުން ގެންދަނީ، ކުރީގެ ޕީޖީ އޮފީސް ކުރިމަތިން ހުންނަ އިމާރާތަކާއި، ސީކްރެޓް ރެސިޕީ ރެސްޓޯރަންޓް ހުންނަ އިމާރާތާއި، ސޯޝަން މަގު ސޮޕް އެންޑް ސޭވް ކައިރީ ހުންނަ ގެއަކާއިމ ގާކޮށީގެ5ވަނަ ފަންގިފިލާގެ ފްލެޓެކެވެ.\nމި ތަންތަނަކީ ރިޕޯޓްގައި ނަންތައް ހިމަނާފައިވާ، ތ. އޮމަދޫ އަތިރީގޭ، ސާމިހު މުހައްމަދު (ސޯމިތު)، ހ. ވާލީ ވިލާ އަލީ ޝިޔާމް (ވީބީ އައްޔަ) އާއި ސ. ފޭދޫ، ގުރަހާގޭ އަހުމަދު އަގްލީލް (ކިޑޫ) އާ ގުޅުން ހުރި ތަންތަނެވެ.\nރިލްވާންގެ މަރާ ގުޅުގެން މަރު ކޮމިޝަނުން ނެރުނު ރިޕޯޓުގައި ހިމެނޭ މީހުން ދިރިއުޅޭ ތަންތަން ބަލައި ފާސްކުރުމުގެ މަސައަތް ފުލުހުން ކުރިއަށް އެބަގެންދެއެވެެ.


Maurice Bucaille: Quruaanaai science ge ehgoikan hoahdhevi\nޑރ. މޯރިސް ބިއުކާއި. ފޮޓޯ: ބިއުކާއި ލެގަސީ ޑޮޓް ކޮމް\nމޯރިސް ބިއުކާއި ދުނިޔޭގެ އަލިކަން ދެކެވަޑައިގެންނެވީ 1920 ވަނަ އަހަރުއެވެ. އޭނާ އަކީ ފަރަންސޭސިވިލާތުގެ ނަސާރާ އާއިލާއެއްގެ މެމްބަރެކެވެ. އޭނާ އަވަހާރަވީ 1998 ވަނަ އަހަރުއެވެ.\nޑރ. ބިއުކާއީ އަކީ މަޝްހޫރު ޑޮކްޓަރެކެވެ. ޑޮކްޓަރެއްގެ ހައިސިއްޔަތުން އޭނާ ކުރައްވާފައިވާ ބައެއް ފާހަގަކޮށްލެވޭ މަސައްކަތްޕުޅުގެ ތެރޭގައި ސައުދީ ޢަރަބިއްޔާގެ ކުރީގެ ރަސްގެފާނުގެ ޚާއްސަ ޑޮކްޓަރެއްގެ މަގާމާއި މިސްރުގެ ކުރީގެ ރައީސް އަންވަރުއް ސާދާތުގެ އާއިލީ ޑޮކްޓަރުގެ މަގާމު ފުރުއްވުން ހިމެނެ އެވެ.\nއޭނާ އަކީ މިޒަމާނުގެ ކުރިއަރާފައިވާ ސައިންސްގެ އަލީގައި ހޯދިފައިވާ ގިނަ ހޯދުންތައް މީގެ 1400 އަހަރު ކުރިން ކީރިތި ޤުރުއާނުގައި އަންގަވާފައިވާކަން ދެނެގަތް ފުރަތަމަ ސައިންސްވެރިންގެ ތެރޭގައި ހިމެނިވަޑައިގެންނެވި ބޭފުޅެކެވެ. އެ ދާއިރާއިން އޭނާ ލިއުއްވި ފޮތް "ޤުރްއާން ބައިބުލް އެންޑް ސައިންސް" އަކީ ދުނިޔޭގައި ބޮޑު ސަމާލުކަމެއް ލިބުނު ފޮތެކެވެ.\nޑރ. ބިއުކާއީ ވިދާޅުވެފައިވާ ގޮތުގައި އެހެން ގިނަ ފަރަންސޭސީންނެކޭ އެއްގޮތަށް އޭނާ ވެސް ކުރިން އިސްލާމް ދީނާއި މެދު ދެކެވަޑައިގަންނަވަމުން ގެންދެވީ އެއީ ވަރަށް މޮޅު މީހަކު (މުޙައްމަދު ޞައްލަﷲ ޢަލައިހި ވަސައްލަމް) އަމިއްލަ ފުޅަށް އުފެއްދެވި ދީނެއް ކަމަށެވެ. ޕްރޮފެޝަނަލް ސާޖަން އަކަށް ވުމަށް ފަހު އޭނާގެ އެ ޚިޔާލާތާއި ދެކޮޅަށް ހެކި ދައްކާ ގިނަ ޢަދަދެއްގެ މީހުންނާ އޭނާއާ ބައްދަލުވެވަޑައިގަންނަވަން ފެށިއެވެ. އިސްލާމްދީނާއި މެދު އޭނާ ގެންގުޅުއްވި ހިޔާލާތަކީ ދޮގުކަން ސާބިތުކޮށްދޭ ފަދަ އާޔަތްތައް މީހުން އޭނާއަށް އިއްވަން ފެށި އެވެ.\nއިސްލާމްދީނާއި މެދު ދެކެވަޑައިގެންނެވެނީ ރަނގަޅަށް ކަމަށް ނުވަތަ ނޫންކަމާއި މެދު ޝައްކު ކުރެއްވެން ފެށްޓެވީ އެހިސާބުންނެވެ. ދެން ބޭނުންވެވަޑައިގެންނެވީ ޤުރުއާން މުރާޖަޢާ ކުރައްވާށެވެ.\nކީރިތި ޤުރުއާން ދިރާސާ ކުރެއްވުން\nޤުރުއާނުގެ ތަރުޖަމާތައް ވިދާޅުވެގެން އެ ފޮތް ރަނގަޅަށް ދިރާސާ ކުރެއްވިދާނެ ކަަމަކަށް ޑރ. ބިއުކާއީ ގަބޫލެއް ނުކުރައްވައެވެ. އެ މަސައްކަތް ރަނގަޅަށް ކުރެއްވޭނެ ހަމަ އެކަނި ގޮތެއް ކަމަށް އޭނާ ދެކެވަޑައިގެންނެވީ ޢަރަބި ބަސް ރަނގަޅަށް ދަސް ކުރެއްވުމެވެ. އެގޮތަށް ގަބޫލުކުރެއްވުނު ފަހުން ދެން އައި ދެ އަހަރު ދުވަސް އޭނާ ހޭދަކުރެއްވީ ޢަރަބި ބަސް ދަސްކުރެއްވުމުގައެވެ. އިންސާފުވެރިކަމާއި އެކު އެއްވެސް ޝައްކެއް ނެތި ޤުރުއާން މުރާޖަޢާ ކުރެއްވޭ ވަރަށް އޭނާ ޢަރަބި ބަސް ދަސްކުރެއްވި އެވެ.\n" އަހަރެން ވަރަށް ފަރުވާތެރި ކަމާ އެކީ ޤުރުއާން އުނގެނުނިން. އަހަރެންނަށް އެނގުނީ ސައިންސްގެ ހޯދުންތަކާއި ހިލާފުވާ އެއްވެސް ކަމެއް އެ ޤުރުއާނުގައި ނުވާކަން. އަދި ޤުރުއާނުގައި ވަނީ ތެދުގެ އެންމެ މަތީ ދަރަޖަ ކަން،" ކީރިތި ޤުރުއާން މުރާޖަޢާ ކުރެއްވުމުގެ މަސައްކަތް ޕުޅުން ލިބިވަޑައިގެންނެވި ނަތީޖާއާއި ބެހޭ ގޮތުން ޑރ. ބިއުކާއީ ވިދާޅުވި ކަމަށް ދަ އިސްލާމިކް ބްލެޓިންގައި ވެއެވެ.\nޤުރުއާނުން އޭނާއަށް ފެނިވަޑައިގެންނެވި ހަގީގަތްތަކާއި އެކު އޭނާއަށް ޔަގީން ކުރެއްވުނީ އެއީ އިންސާނެއްގެ މަސައްކަތް ނޫންކަން ކަމަށެވެ. އޭނާއަށް ގަބޫލު ކުރެއްވުނު އަނެއް ހަގީގަތަކީ ނަޞާރާއިންގެ ފޮތް " ބައިބުލް"ގައިވާ ވާހަކަތަކާއި ސައިންސާ ފުށުއަރާ ކަމެވެ.\nއިސްލާމް ދީން ގަބޫލުކުރެއްވީ ކީއްވެ؟\nޑރ. ބިއުކާއީ ވިދާޅުވެފައި ވަނީ ޤުރުއާން މުރާޖަޢާ ކުރެއްވުމުގެ ކުރިން ވެސް އޭނާއަށް ﷲގެ ކުޅަދުންވަންތަކަމާއި މުޙައްމަދު ޞައްލަﷲ ޢަލައިހި ވަސައްލަމްގެ ރިސާލަތުގެ ތެދުކަން މަޢުރިފާ ކުރެއްވެން ފެށްޓެވި ކަމަށެވެ. އަދި އެޤުރާން މުރާޖަޢާ ކުރައްވަން ފެށްޓެވުމުން ﷲ އަކީ އެއްކައުވަންްތަ އިލާހު ކަމަށާއި މުޙައްމަދު ޞައްލަﷲ ޢަލައިހި ވަސަލަމް އަކީ އެކަލާންގެ ފޮނުއްވި އެންމެ ފަހު ރަސޫލާ ކަމަށް ގަބޫލުކުރުމަށް ނަފުސު ގޮވަން ފެށި ކަމަށް އޭނާ ވިދާޅުވެފައި ވެއެވެ.\n" ބިސްމިﷲ ގައި ހިމެނޭ ފުރަތަމަ އަކުރު ދަސްކުރުމުގެ ކުރިން ވެސް އަހަރެންނަށް ގަބޫލު ކުރެވެން ފަށައިފި ކަލާންގެ އަކީ އެއްކައުވަންތަ އިލާހުކަން. ދެން ޤުރުއާން ކިޔެވުމަށް އެކަލާންގެ އަހަރެންނަށް މަގު ދެއްކެވުމުން އަހަރެންގެ ނަފުސު ރޮއެފައި ގޮވަން ފެށި ޤުރުއާނަކީ އެކަލާންގެ އެންމެ ފަހުގެ ރަސޫލާ ޞައްލަﷲ ޢަލައިހި ވަސައްލަމް އަށް ބާވައިލެއްވި ވަހީ ބަސްފުޅުކަން ޤަބޫލު ކުރުމަށް،" ޑރ. ބިއުކާއީ ވިދާޅުވެފައި ވެއެވެ.\nއިސްލާމްދީނުގެ ހިދާޔަތު ލިބިވަޑައިގެންނެވީއްސުރެ އޭނާގެ އެންމެ މުހިއްމު މަސައްކަތްޕުޅަކަށްވީ ކީރިތި ޤުރުއާނުގައިވާ ސައިންސްގެ ހަގީގަތްތައް އެހެން މީހުންނަށް ދެއްކެވުމެވެ. އެދާއިރާއިން ފޮތްތައް ލިއުއްވައި ބަހުސްތައް ކުރައްވާފައި ވެއެވެ. އަދި އޭނާގެ މަސައްކަތްޕުޅުގެ ސަބަބުން އިތުރު އެތައް ސައިންސްވެރިންނެއް އެ ހަގީގަތް ގަބޫލު ކުރެއްވި އެވެ.


Thashi dhonna meehehge gothun feshi "Isse" funnaabu us chef akah\nމާޅޮސް މަޑުލު ދެކުނުބުރީ ހިތާދޫއަށް އުފަން އިސްމާއިލް ނަސީރު (ޝެފް އިއްސެ) އަކީ ރާއްޖޭގެ އެއްމެ މައްޝޫރު ހޮޓާކަމަށްވާ ހުޅުލޭ އައިލެންޑް ހޮޓެލް (އެޗް އައި އެޗް) ގެ "2016 ވަނަ އަހަރު ލަގްްްްްޒަރީ ރެސްޓޯރެންޓް އެވޯޑް އިން އިންޓަނޭޝަނަލް ކުޒިން، އެންޑް އޭޝިއަން ކުޒިން އަދި 2015 ވަނައަހަރު ބެސްޓް ސްޓާފް އެވޯޑް" ލިބިފައިވާ ހަތްތަރީގެ ރެސްޓޯރެންޓް ގެ އިންޗާޖްެ ގޮތުގައި މަސައްކަތް ކުރާ ކުޅަދާނަ، އުފެންދުންތެރި ހީވާގި ކެރޭ ޒުވާން ޝެފެކެވެ. ރާއްޖެއާއި ރާއްޖެއިން ބޭރުން ދާއިރާއާ ގުޅުންހުރި ތަފާތު ގިނަ ތަޖުރިބާއާއި ގިނަ ކާމިޔާބީތަކެއް ހާސިލް ކޮށްފައިވާ ހިއްވަރު ގަދަ ދިވެހި ދަރިޔެކެވެ.\n2000 ވަނަ އަހަރު ގެ ޖޫންމަހު މި ދާއިރާއާ އިސްމާއިލް ނަސީރު ގުޅުނީ އެންމެ އާދައިގެ ތަށި ދޮންނަ މީހެއް ގެ ގޮތުގައެވެ. އަބަދުވެސް ކެއްކުމަށް ޝައުގުވެރިކަން ހުންނަ އިއްސެއަށް މި ވެގެން ދިޔައީ ކާމިޔާބު ފެށުމަކަށެވެ. ދާއިރާއާ ގުޅުނުތާ ބަރާބަރު ތިންމަސް ދުވަސް ތެރޭ ކައްކާއަކަށް ޕްރޮމޯޓުވިއެވެ. ކާމިޔާބީގެ ކޮޅުމަތި ފެށުނީ އެހިސާބުންނެވެ. އާކަންތައްތަށް ދަސްވެ ކެއްކުމަށް ހުރި ޝައުގުވެރިކަން ދުވަހެއް ދުވަހަކަށް އިތުރުވިއެވެ. މިއަދު އާދެ 17 އަހަރު ފަހުން ފެނިގެން މިދަނީ ބޮޑަތި ކާމިޔާބީ ތަކަކާއެކު ރާއްޖޭގެ ފުންނާބު އުސް ޝެފުންނާ އެއްފަންތިއެންގައި ފިޔަ ޖަހަމުން ދާތަނެވެ. އާދެ ކުޅަދާނަ މޮޅު ޝެފެންގެ ގޮތުގައެވެ.\nސަތާރަ އަހަރު ދިގު މުއްދަތެއް މި އިންޑަސްޓިރީ ގައި ހޭދަކުރެންވިއިރު ޝެފް އިއްސެެ ވަނީ ރާއްޖެއާއި ރާއްޖޭން ބޭރުން ގިނަ ރަން ވަނަ ތަކެއް ހާސިލް ކޮއްފައެވެ. އަދި ފާހަގަ ކޮއްލެވެނީ ދާދި މިދާކައް ދުވަހު ހޮންކޮން ގައި ބޭއްވި ކެއްކުމުގެ މުބާރާތުން ރާއްޖެއާ ހިތާދޫއަށް ހޯދާދިން ރީތިނަމާއި ކާމިޔާބީއެވެ.\nޝެފް އިއްސޭގެ ފާހަގަކޮއްލެވޭ ބައެއް ކާމިޔާބީތައް..\n1. 2008 ވަނަ އަހަރު "ހޮޓަލް އޭސިޔާ މޯލްޑިވްސް " ހޮޓް ކުކިން ލޭމްބު ކެޓަގަރީން3ވަނަ.\n2 2010 ވަނަ އަހަރު ލައްކާ ގައި ބޭންވި "ކެފޭ ލައްކާ"5ކޯސް ސެޓް މެނޫއިން2ވަނަ.\n3 2015 ވަނަ އަހަރު "ފުޑް އެންޑް ހޮސްޕިޓަލިޓީ އޭޝިިއާ" މޯލްޑިވިއަން ފެސްޓިވަލް މީލް ކެޓަގަރީން2ވަނަ.\n4. 2015 ވަނަ އަހަރު " ފުޑް އެންޑް ހޮސްޕިޓަލިޓީ އޭޝިއާ" މުބާރާތުގެ ހޮޓް ކުކިން ސީފުޑް ކެޓަގަރީން3ވަނަ./p>\n5 2015 ވަނަ އަހަރު " ފުޑް އެންޑް ހޮސްޕިޓަލިޓީ އޭޝިއާ" މުބާރާތުގެ މޯލްޑިވިއަން ޑިސް ކެޓަގަރީން2ވަނަ.\n6. 2015 ވަނަ އަހަރު " ފުޑް އެންޑް ހޮސްޕިޓަލިޓީ އޭޝިއާ" މުބާރަތުގެ ހޮޓް އެޕެޓިޒަރ އިން 1 ވަނަ.\n7. 2016 ވަނަ އަހަރު " ފުޑް އެންޑް ހޮސްޕިޓަލިޓީ އޭޝިިއާ" މޯލްޑިވިއަން ޑިސް އިން 1 ވަނަ،\n8. 2016 ވަނަ އަހަރު " ފުޑް އެންޑް ހޮސްޕިޓަލިޓީ އޭޝިއާ" މޯލްޑިވިއަން ފިންގަރ ފޫޑް ޕުލެޓރ ކެޓަގަރީން2ވަނަ.\n9. 2016 ވަނަ އަހަރު " ހޮޓަލް އޭޝިޔާ މޯލްޑިވްސް" މުބާރާތުގެ މޯޑިވިއަން ޑިސް އިން2ވަނަ.\n10. 2016 ވަނަ އަހަރު " ހޮޓަލް އޭޝިޔާ މޯލްޑިވްސް" މުބާރާތުގެ ބެސްޑް މޯލްޑިވިއަން ޝެފް.\n11. 2017 ވަނަ އަހަރު ހޮފެކްސް (ހޮންކޮން) ގެ ވެސްޓަން ސީފުޑް އިން ސިލްވަރ މެޑަލ\nޝެފްއިއްސެއަކީ މިވަގުތު ހަމައެކަނި ކައްކާއެއް ނޫނެވެ. ރާއްޖޭގެ ލެވަލްގައި ބާއްވާ މުބާރާތަ ތަކުގައި ޖަޖުކަންކުރާ ކުޅަދާނަ ޖަޖެކެވެ. އެގޮތުން 2016 ވަނައަހަރު ޝެފް ގިލް މޯލްޑިވްސް އާ ޑަބްލިއުޑީސީ އަދި އައްޑޫ ސިޓީ ކައުންސިލް ގުޅިގެން ބޭއްވި އްއްޑޫ ފެސްޓިވް މީލްގައި ޝެފްއިއްސެވަނީ ޖަޖެއްގެ ދައުރު އަދާކޮއްފައެވެ. 2017 ވަނަ އަހަރު ހީވާގި ކަނބަލުންގެ ކުކިން އިވެންޓުގައިވެސް ޖަޖުކަންް ކޮއްފައެވަވެ.\nމިވަގުތު މިދާއިރާއިން އެންމެ ދެކެން ބޭނުންވަނީ ގިނަ ޒުވާނުން ދާއިރާއާ ގުޅި ، ދިވެހިން މިދާއިރާގައި ބާރުވެރިވާ ދުވަހެވެ. " .....މިދާއިރާ އަކީ ޒުވާނުންނަ ސަޅި ދާއިރާއެންކަން ގަބޫލު ކުރެވި.... މިދާއިރާގެ އިސް މަގާމު ތަކުގާ ދިވެހިން އުޅޭތަން ދެކެން އަސްލު ވަރަށްބޭނުން"\nއިސްމާއިލް ނަސީރު އައްޑޫ ސިޓީގައި ކެއްކުމުގެ މުބާރާތެއްގައި ޖަޖްކަން ކުރަނީ\nމިފަދަަ ބޮޑު ކަމިޔާބީއެއްގެ ފަހަތުގައި އެތައްބަޔަކު ވާނެކަން ކަޝަވަރެވެ. ޝެފްއިއްސޭގެ މިކާމިޔާބީގެ ފަހަތުގައިވަނީ ޝެފުގެ އާއިލާއާއި މަސައްކަށް ކުރާ އޮގަނައިޝޭޝަން (އެޗް.އައި.އެޗް) އަދި ރައްޓެހިންކަމަށް އިއްސެބުނެއެވެ. " އަބަދުވެސް މަންމަ އާއި ޕައްޕަގެ ސަޕޯޓުލިބޭ އަދި ވައިފްގެ ވަރަށްބޮޑުސަޕޯޓެއް މިކަމުގައި ކުރިޔަށް ދިއުމަށްލިބޭ، ވޯވަރޯލްކޮށް ބުނެވޭނީ މުޅި އާއިލާގެ ސަޕޯޓް ވަރަންބޮޑައްލިބެޔޭ.." އަދިހަމަ އެހެންމެ މަސައްކަށްކުރާތަން ޝެފްއިއްސެ ސިފަކުރަނީ ގެއާދުރުގާހުރި ގެއެންފަދަ ތަނެއްގެ ގޮތުގައެވެ. " ވަރަށް ބޮޑު ސަޕޯޓެއްލިބޭ މަސައްކަށް ކުރާ ތަނުން އަދި ޝެފްގެ ސަޕޯޓު ވަރަށް ބޮޑު ކުރިއަށް ދިއުމުގައި. އެޗް.އައި.އެޗް އީޒް މައިހޯމް އަވޭ ފޮރޮމް ހޯމް."


Viyafaari veringe ehbaarulun nulibeynama dhigu muhdhathakah resort thah dheyn jehey kamakah gabooleh nukuran: Hussain – Iru\nވިޔަފާރިވެރިން އެއްބާރުލުން ނުލިބޭނަމަ ދިގު މުއްދަތަށް ރިސޯޓުތައް ދޭން ޖެހޭކަމަށް ގަބޫލު ނުކުރަން: ހުސެއިން\nސަމާ·3އެޕްރީލް 2020\nދިގު މުއްދަތައް ރިސޯޓު ކުއްޔަށް ދިނުމަކީ ރަނގަޅުކަމެއް ނޫންކަމަށް ރައްޔިތުންގެ މަޖިލީހުގެ ފުވައްމުލަކު މެދު ދާއިރާގެ މެމްބަރު ހުސެއިން މުހައްމަދު ދީދީ ވިދާޅުވެއްޖެ އެވެ.\nޓީވީ ޕްރޮގްރާމެއްގައި ވާހަކަދައްކަވަމުން އެމްޕީ ހުސެއިން ވިދާޅުވީ ގައުމަށް ދިމާވާ އެކި ހާލަތުގައި ރިސޯޓުތަކުގެ ވެރިންނަށް އެހީތެރިކަން ލިބިގެން ނުދާ ކަމަށާއި އެފަދަ ފަރާތްތަކަށް ދިގު މުއްދަތަކަށް ރިސޯޓުތައް ދިނުމުގެ ބޭނުމެއް ނެތް ކަމަށެވެ.\n“އެބޭފުޅުންނަށް މެނޭޖު ކުރެވެން އޮތްކަމެއްގަ ޒިންމާދާރުކަން ކުޑަ ގޮތަކަށް ރިސޯޓު ވިޔަފާރިވެރިން މިކަންތައް ކުރަމުންދާތަން އަޅުގަނޑަށް ފާހަގަކުރެވެނީ. އެއީ ކުރީގަ ރައީސް މައުމޫނު އަބްދުލް ގައްޔޫމް ވެރިކަމުގަ 30 އަހަރަށް މިއީ ލީސް ޕީރިއަޑު އޮވެފަ ނުވަތަ 25 އަހަރަށް ތިބި ލީސް ޕީރިއަޑު ގޮސް 50 އަހަރަށް ބަދަލުވެފަ އަދި އޭގެ ފަހުން ގޮސް މިހާރު 99 އަހަރަށް އެބޭފުޅުންނަށް އެރަށް ހިބައިން އަނެއްހެން ބުނަންޏާ ދެވިފަ އޮންނަނީ. 100 ވަރަކަށް އަހަރުގެ ދިގު މުއްދަތަކަށް ރަށްތައް އޮންނަނީ ލިބިފަ،” ހުސެއިން މުހައްމަދު ވިދާޅުވި އެވެ.\nއަދި އެ ވިޔަފާރުވެރިން ކުރިޔަށް ދިއުމަށް އެންމެ އެހީތެރިވާ މަސައްކަތްތެރިންގެ އަގު ވަޒަންނުކުރާއިރު އެފަދަ ފަރާތްތަކަށް ލާބަޔާ މަންފާ ހޯދަން ފުރުސަތުދީގެން ނުވާނެކަން ހުސެއިން ފާހަގަކުރެއްވި އެވެ.\nއައްޑޫގައި މަސައްކަތް ކުރާ ފުލުހެއްގެ ސައިކަލުގައި ރޯކޮށްލައިފި\nއޭގެ އިތުރުން ހުސެއިން ވިދާޅުވީ، ރިސޯޓަކަށް 12 އަަހުރު ތެރޭގައި ކުރާ އިންވެސްޓުމެންޓު ކަވާކުރެވޭނެ ކަމަށެވެ. އަދި އެކަމާ ގުޅޭ ގާނުނުތަކަށް ބަދަލު ގެންނަން ޖެހޭކަމަށް ގަބޫލުކުރައްވާކަން ވެސް އޭނާ ފާހަގަކުރެއްވި އެވެ.\n4 އެޕްރީލް 2020\nރިސޯޓު ތައް ދޭވީ ދިހަ އަހަރައް އެއީ މޯޒިފުން ނައް ދޭނެ ލާރިއެއް ނުހުރޭ


Vmedia in Muazzifun Kandaa massala MMC in Balanee\nވީމީޑިއާއިން މުވައްޒިފުން ކަނޑާ މައްސަލަ އެމްއެމްސީން ބަލަނީ\nވިޔަފާރިވެރިޔާ އަދި ސިޔާސީ ލީޑަރު، ގާސިމް އިބްރާހިމްގެ މީޑިއާ ހައުސް "ވީމީޑިއާ" އިން ގިނަ އަދަދެއްގެ މުވައްޒިފުން ވަކިކުރާ މައްސަލަ ބަަލަން މޯލްޑިވްސް މީޑިއާ ކައުންސިލުން ނިންމައިފި އެވެ.\nކައުންސިލްގެ އެ ނިންމުމެއް ނިންމީ އިއްޔެ ބޭއްވި ބައްދަލްވުމެއްގަ އެވެ.\nމީޑިއާ ކައުންސިލުން ބުނީ ވީމީޑިއާގެ ގިނަ އަދަދެއްގެ ނޫސްވެރިން ކުއްލި ގޮތަކަށް ވަޒީފާއިން ވަކިކުރަން ނުވަތަ ވަޒީފާ ގެއްލޭފަދަ ފިޔަވަޅުތަކެއް އަޅަން ނިންމާފައިވާ ކަމަށް ދެކެވޭ ވާހަކަތަކާއި ގުޅިގެން އެކަން ބަލައި ސާފުކުރަން ނިންމާފައިވާ ކަމަށެވެ. އެ ކައުންސިލުން ބުނަނީ އެކަން ބަލަނީ ނޫސްވެރިންނާ ގުޅުންހުރި މައްސަލައަކަށްވާތީ ކަމަށާއި ކައުންސިލްގެ މީޑިއާ ރިލޭޝަންސް ޑިވެލޮޕްމަންޓް ކޮމެޓީން އެކަންކަން ސާފު ކުރުމުގެ މަސައްކަތް ފަށާފައިވާ ކަމަށް ވެއެވެ. ނަމަވެސް އެ ކޮމެޓީން ކުރާނެ މަސައްކަތެއް ކުރާނެ ގޮތެއް ވެސް ނުބުނެ އެވެ.\nއައިލެންޑް ބްރޯޑްކާސްޓިން ކޮންޕެނީގެ ދަށުން ހިންގަމުން ގެންދާ ވީމީޑިއާއަކީ ރާއްޖޭގައި މިވަގުތު އޮތް އެންމެ ބޮޑު އަމިއްލަ މީޑިއާ ހައުސް އެވެ. ވީމީޑިއާގެ ދަށުގައި ވީޓީވީ އާއި ވީއެފްއެމް ރޭޑިއޯ އާއި އޮންލައިން ނޫހެއް އޮވެ އެވެ. އަދި މީގެ ކުރިން "ވީކްލީ" ގެ ނަމުގައި ހަފުތާ މަޖައްލާއެއް ވެސް ނެރުނެވެ.\nމުވައްޒިފުން މަދުކުރުމުގެ މަސައްކަތް ކުރަމުންދާކަން އެ ކުންފުނިން ހާމަކޮށްފައި ވަނީ މިދިޔަ މަހުގެ ތެރޭގަ އެވެ. އަދި އެ ފިޔަވަޅު އެޅުމަށް އެ ކުންފުނިން ދަނީ މިހާރު ތައްޔާރުވަމުންނެވެ. 86 މުވައްޒިފުން މަސައްކަތް ކުރަމުންދާ ވީމީޑިއާއިން 40 މުވައްޒިފުން ވަކި ކުރަން ނިންމާފައިވާ ކަން މެނޭޖްމެންޓުން ވަނީ އަންގާފައެވެ. ވަކި ކުރާ މުވައްޒަފުންގެ ތެރޭގައި ގިނަ އަދަދެއްގެ ނޫސްވެރިންވެސް ހިމެނެ އެވެ.\nވީމީޑިއާއިން ނޫސްވެރިން ވަކިކުރާ މައްސަލަ އެމްއެމްސީން ބަލަން ނިންމާފައިވާއިރު، އެމްއެމްސީގައި ވީމީޑިއާ ތަމްސީލްކުރާ މެންބަރަކު ވެސް ހިމެނެ އެވެ. އެމްއެމްސީގައި ވީމީޑިއާ ތަމްސީލުކުރަނީ މިވަގުތު އެ ސްޓޭޝަންގެ ނިއުސްރޫމް ހިންގަމުންދާ ޝިފްޒާ މުސްތަފާ އެވެ.


Umar Akah PPM PNC IN Jaaga Eh Nei: Adhurey - Vaguthu\nއުމަރަކަށް ޕީޕީއެމް ޕީއެންސީ އިން ޖާގައެއް ނެތް: އަދުރޭ\nމިރޭގެ ޖަލްސާގައި އަބްދުލްރަހީމް އަބްދުﷲ (އަދުރޭ) ވާހަކަފުޅު ދައްކަވަނީ – ވަގުތު އިމޭޖްސް: މުހައްމަދު ހައްޔާން\nކުރީގެ ހޯމް މިނިސްޓަރު އުމަރު ނަސީރަށް އިދިކޮޅު ކޯލިޝަން ޕީޕީއެމް އަދި ޕީއެންސީން ކުރެ އެއްވެސް ޕާޓީ އަކުން ޖާގައެއް ނެތް ކަމަށާއި އަދި ވަކިން ހާއްސަކޮށް އެއިން އެއްވެސް ޕާޓީއެއްގެ ލީޑާޝިޕަށް އައުމުގެ ވިސްނުން ގެންގުޅުން ހަނދާން ނައްތާލުމަށް އިދިކޮޅު ކޯލިޝަން ލީޑު ކުރައްވަމުން މިހާރު ގެންދަވާ ޕީއެންސީގެ ރައީސް އަބްދުއްރަހީމް އަބްދުﷲ (އަދުރޭ) ވިދާޅުވެއްޖެއެވެ.\nއިދިކޮޅު ކޯލިޝަނުން ޕްރޮސިކިއުޓާ ޖެނެރަލާއި އެކު ބޭއްވި ބައްދަލުވުމަށްފަހު ނޫސްވެރިން ކުރި ސުވާލުތަކަށް ޖަވާބު ދެއްވަމުން އަދުރޭ މިފަދައިން ވިދާޅުވީ ރޭ އުމަރު "ސީއެންއެމް ޓީވީ"ގެ "އިތުރު ކާފު" ޕްރޮގްރާމުގައި ދެއްކެވި ވާހަކައަށް ރައްދު ދެއްވުމުގެ ގޮތުންނެވެ.\nއެ ޕްރޮގްރާމުގައި އުމަރު ވަނީ އިދިކޮޅު ކޯލިޝަނަށް ގުޅިވަޑައިގަންނަވާނެ ފަދަ މޭރުމަކުން ވާހަކަދައްކަވާފައެވެ. ނަމަވެސް އޭނާ ވަނީ އެއްވެސް ލީޑަރެއް ދެން އޭނާ "ފޮލޯ" ނުކުރައްވާނެ ކަމަށް ވިދާޅުވެފައެވެ. އަދި އޭނާ ވަނީ ލީޑަރަކަށް އޭނާ ވެވަޑައިގަންނަވާނެ ކަމަށް ވިދާޅުވެފައެވެ.\n"އަޅުގަނޑު ބަލާލަން ޕީޕީއެމުގެ ދޮރު ހުޅުވޭތޯ. ހުޅުވިއްޖެނަމަ އެ ދޮރުން ވަންނާނަށް. ނުހުޅުވިއްޔާ ދާގޮތަށް ސީދަލަށް ކުރިއަށްދާނީ. އަޅުގަނޑު އޮންނާނެ ސީދާ ރައީސް ޔާމީނަށް ދަންނަވާފައި ޕާޓީގެ އެހެން މަގާމަކަށް ޖެހިވަޑައިގެންފައި ސިޔާސީ އެންމެ މަތީ މަގާމު ހުސްކޮށްލަ ދެއްވާށެ. ހުސްކޮށް ލެއްވިމާ އަޅުގަނޑު އަންނާނަން،" އުމަރު ވިދާޅުވިއެވެ.\nއުމަރުގެ އެ ވާހަކަތަކާއި ގުޅިގެން އަދުރޭ ވިދާޅުވީ "ތަބަކަކަށް" ލައިގެން ރިޔާސީ ޓިކެޓު ދީފާނެ ކަމަށް އުމަރު ހީފުޅު ކުރެއްވުމަކީ ކުންހީއެއް ކަމަށެވެ. އަދި އެކަން ހަނދާން ނައްތާލުމަށް އަދުރޭ ވަނީ ވިދާޅުވެފައެވެ.\n"އެކަމެއް ނުވާނެ. އުމަރުނަސީރަކަށް ޕީޕީއެމް ޕީއެންސީގެ ޖާގައެއް ނުލިބޭނެ." އަދުރޭ ވިދާޅުވިއެވެ.\nއަދުރޭ ވަނީ ސިޔާސީ މައިދާނުގައި އުމަރު ނަސީރު ދައްކަވާ ވާހަކަތަކަކީ އިދިކޮޅު ލީޑާޝިޕުން ޖަވާބު ދޭންޖެހޭނެ އެއްޗެއް ކަމަށް ގަބޫލުނުކުރައްވާ ކަމަށް ވިދާޅުވެފައެވެ.\nއިންސާފު ލިބެން ހުރި ހުރިހާ ދޮރެއް ބަންދު ކުރީ އުމަރު- ރިލްވާންގެ އާއިލާ\nޖުލައި 7, 2020 19:30\nޔާމީން 5އަހަރުނިމޭއިރުވެސް މިސާލަކައް އޮތީ ޖަލުގަ!ދެން އުމަރު ނެރުނިއްޔާ ޒަކީވެސް އެއްބައިވެލާނެ!އެހެންމީހަކު ނެރުނިއްޔާ ދާނީ ޗޮކުން!އެހެންވީމާ އުމަރުބޭނުންނުވާނަމަ ޔާނު ޖަލުން ނެރޭ! މިރާއްޖެބޭނުމެއްނުވާނެ އެމްޑީޕީއެއް ދެނެއް! ދެން އޮތީ އުމަރު ނޫނީ ޔާނު!ޔާނު ޖަލުގާ އެހެންވީމާ އުމަރާ ބައިއަތުހިފާ!\nޖުލައި 8, 2020 06:33\nޢުމަރަށް ވުރެ ޑރ ވަޙީދު\nޖުލައި 7, 2020 20:32\nއަދުރޭ އަަމުދަކުން އުމަރު ނޫލޭ އަދުރޭ ކާރިއައް ދާ ހިތަކުން\nޖުލައި 7, 2020 23:04\nއެކަހަލަ ހިޔާލެއް ހުރެދާނެތީ ބުނެލީ ކަންނޭގެ... އުމަރު ނަސީރު އާ ޕާރޓީ އެއްް ހަދާފަ ދެން އޮންނަ ރިއާސީ އިންތިހާބްގަ ބައިވެރި ވެލައްވަންވީ...\nޖުލައި 8, 2020 00:50\nއަދުރޭ! ކަލޭތީ ބޮޑު ވަގެއް!\nޖުލައި 7, 2020 20:55\nޢަދުރޭގެ މުދާގަނޑެއްތަ ޕީޕީއެމް ޕީއެންސީ މީ. ބަލަ އަންނަން ތިބި މީހުން ގެނެސް ޕާޓީން ޖާގަ ދީގެންނު ޕާޓީ ކުރިއަރާނީ. ކަލޭ ތިހެން އުޅެގެން ތިޔަތަން ހަލާކުވަނީ. ކަލޭ އެކަނި އުޅެގެން ތިޔަ ޕާޓީ ވެރިކަމަށް އާދެވޭނެ ހޫ. ޢަދުރޭ މެންނަން ނުވެގެން ވެރިކަން ގެއްލުނީވެސް. ޢަޅެ ތިޔަ ޕާޓީ އެއްމެނަށްވެސް ހުޅުވާލާފަ އޮންނަން ނުޖެހޭތަ. ރައްޔިތުންގެ ގިނަ ބަޔަކު ތާއީދު ނެތް މީހަކު ތިޔަހެން ޕީޕީއެމްގަ ބަގުޑި ބައްފައިގެން ނޫޅެ ތަންކޮޅެއް ފެޔަށް ޖެހިލަދީބަލަ އާދޭސްކޮށްފަ މިބުނީ.\nޖުލައި 7, 2020 21:05\nމި އަދުރޭ އަކީ ޔާމީނު ފެއިލް ކޮށްލި މީހާ. މީނައަކީ އަމިއްލަރަށުގެ އަމިއްލަ ގޮނޑި ދިފާއުކުރުމުގެ ގާބިލްކަން ހުރި މީހެއްނޫން . މިކަހަލަ ސިޔަސީ ލީޑަރުން ހައްތަ ވެސް މިގައުމުގަ ތިބީ މަށަކީވެސް ސިޔާސީ ލީޑަރެއް އެކަމަކު މަގޭ އަމިއްލަ ވޯޓްވެސް މަށަކަށް ނުލިބޭ. މިކަހަލަ ސިޔަސީ ލީޑަރުން މިގައުމުގަ ގިނައީ\nޖުލައި 7, 2020 21:39\nއަދުރޭ އަކަށްތިހެން ނުބުނެވޭނެ. ޕީޕީއެމް އަކީ އަދުރޭގެ ޓިނު ގުދަނުގައި ހުރި މުދާ ގަނޑެއް ނޫން . އަހަރެންވެސް އުމަރުވެސް އަދި ކޮންމެ ދިވެހި ކޮންމެ ރައްޔިތަކަށް ވެސް ޕީޕީއެމްގައި ޖާގަ އޮންނާނެ. މާ ޕީޕީއެމް ވެގެން އުޅެން އަދުރޭ ތިއީ ކާކު؟ އަމިއްލަ ހައިސިއްޔަތު ވިސްނާލާ.\nޖުލައި 7, 2020 22:47\nޖުލައި 7, 2020 23:23\nމިހާއަވަހަށް ވެރިކަމާހެދި އެކަތި އަނެކަތި ހިފައިގަތީ. ތިހެންއުޅެންޏާ އެންމެފަހުން އަންނި ބޯކިބާގަނޑު ޖަހައިގަނެގެން އަނެއްކާވެސްދާނީ...\nޖުލައި 7, 2020 23:49\nޖަވާބު ދޭން ނުޖެހެންޔާ ދެން އަދުރޭ ތިކީ ކީކޭތަ؟ ތި ދެވުނީ ޖަވާބެއް ނޫންތަ؟ މިވަރު މަރުމޯލުން ލީޑަރޝިޕްގަ.\nޖުލައި 8, 2020 00:18\nޓިނުދުރޭ އަކީ ހީވަނީ އެއީ ހެން ރައީސްޔާމީނު ވިދާޅުވެފައިވާ " މިނިކާބާޒަކީ "\nޖުލައި 8, 2020 04:24\nއުމަރު ކުރިމަތި ނުލާނެ ޤާސިމް ދުނިޔޭގަ ހުޓަ\nޖުލައި 8, 2020 08:41\nއުމަރަށް މިގައުމުގަ ނެތް 0.5 % ގެ ތާއީދެއްވެސް، ކުރިމަތިލާތަނަކަށް ކުރިމަތިލާންވީ އަހަރުމެނެއް އުމަރަކަށް ވޯޓެއް ނުދޭނަން


Zoo keeper ge angain bodu faidhigumakuneh!\nޒޫ ކީޕަރުގެ އަނގައިން ބޮޑު ފައިދިގުމަކުނެއް\nޒޫކީޕަރުގެ އަނގައިން ފައިދިގުމަކުނު ނުކުންނަނީ\nފައިދިގު މަކުނަކީ ސައިޒުގެ ގޮތުން މާ ބޮޑު އެއްޗެއް ނޫން ނަމަވެސް އޭގައި މީހުން ބިރުގަންނަ ކަހަލަ ވަރަށް ގިނަ ސިފަތަކެއް އެކުލެވިގެން ވެއެވެ. ފައިދިގު މަކުނެއް އަންނަ ތަން ފެނިއްޖެނަމަ ބިރު ނުގަންނާނެ މީހަކު ވަރަށް މަދުވާނެ އެވެ. ފަހަރެއްގައި އެއީ އެސޮރުގެ ފައިތައް ހުންނަ ބިރުވެރި ގޮތުން ކަމަށް ވެސް ވެދާނެ އެވެ. ކިތަންމެ ގިނަ މީހުން ފައިދިގުމަކުނު ދެކެ ބިރުގަތަސް އެ ސޮރުމެން ދެކެ އެއްގޮތަކަށް ބިރު ނުގަންނަ މީހުން ވެސް އުޅެ އެވެ.\nޓަރަންޓުލާ ކިޔާ ވައްތަރުގެ ބޮޑު ފައިދިގުމަކުނެއް މީހެއްގެ އަނގައިން ނުކުންނަ މަންޒަރުގެ ވީޑިއޯއެއް އިއްޔެ ދައުރުވެފައި ވެއެވެ. މި ވީޑިއޯ ބަލާލުމުން ފައިދިގުމަކުނު ދެކެ އެއްގޮތަކަށް ވެސް ބިރު ނުގަންނަ މީހުން އުޅޭކަން ޔަގީންވެ އެވެ.\nއެމެރިކާގެ ޒޫ ކީޕަރެއް ކަމަށްވާ ޖޭ ބުރޫވާ އިންސްޓަގްރާމްގައި ޝެއާ ކޮށްފައިވާ ވީޑިއޯގައި ފެންނަނީ ޓަރަންޓުލާއެއް އޭނާގެ އަނގައިން ނުކުންނަ ތަނެވެ. މަކުނު ނުކުމެ ނުކުމެ ހުއްޓާ ޖޭ ވަނީ ފައިދިގުމަކުނާ ބެހޭ ވަރަށް ގިނަ ހަގީގަތް ވެސް ކިޔައިދީފަ އެވެ. ނަމަވެސް ވީޑިއޯ ބެލި ގިނަ މީހުންނަށް އޭނާ ދެއްކި ވާހަކަ އަޑު އެހިދާނެތޯ ސުވާލު އުފެދެ އެވެ. ފައިދިގުމަކުނު ޖޭގެ އަނގައިން ނުކުންނަ ތަން ފެނިފައި ގަނެފައިވާ ބިރުގެ ސަބަބުންނެވެ.